ޖެނެރަލް އަބްދުލް ފައްތާހް އަލް ބުރްހާން: އަސްކަރީ ބަޣާވާތަކުން ވެރިކަން ބަދަލުކުރައްވަން ވިސްނަވާސޫދާންގައި ސަރުކާރު އުވާލުމާ ގުޅިގެން މުޅި ގައުމުގައި ހިނގަމުންދާ ހަމަނުޖެހުންތައް\nސޫދާންގައި މިވަގުތު އޮތް ހާލަތަށް އަވަސް ބަދަލެއް އަންނާނެ ކަމަށް ނުބެލެވެ އެވެ. ސިފައިން ހޯމަ ދުވަހު ބޮޑުވަޒީރު އަބްދުﷲ ހަމްދޫކް ހައްޔަރުކޮށް މަދަނީ ވެރިކަށް ވައްޓާލުމާ ގުޅިގެން ހިނގަމުންދާ ހަމަނުޖެހުން ތަކުން އަރާތީ ފެންނަނީ އޮލަ ދުމެވެ.\nސޫދާނުގައި މިހާރު ވެރިކަންކުރަނީ އަސްކަރީ ކައުންސިލަކުންނެވެ. ވެރިކަމުގައި ހުންނެވީ ޖެނެރަލް އަބްދުލް ފައްތާހް އަލް ބުރްހާން އެވެ. ޚަބަރުތައް ބުނާ ގޮތުން އޭނާ ވަނީ ކުއްލި ނުރައްކަލުގެ ހާލަތު އިއުލާން ކުރައްވައި އިންތިގާލީ ކައުންސިލާއި ސަރުކާރު ވެސް އުވާލައްވާފަ އެވެ.\nއަސްކަރިއްޔާއިން މިފަދަ ފިޔަވަޅެއް އަޅާފައި މިވަނީ ބޮޑުވަޒީރުގެ އިތުރުން މަދަނީ ސަރުކާރުގައި ހިމެނޭ ވަޒީރުންގެ ތެރެއިން އަސްކަރީ އިންގިލާބަކަށް ތާއީދުނުކުރައްވާނެ ކަމަށް ބެލެވޭ ބޭފުޅުން ހައްޔަރު ކުރުމަށް ފަހު އެވެ.\nބުރުހާން ޓީވީ މެދުވެރިކޮށް ވަނީ ގައުމާ މުޚާތަބު ކުރައްވާފަ އެވެ. އަދި އަސްކަރީ ކައުންސިލް ހަރަކާތްތެރިވާ ގޮތް ރައްޔިތުންނަށް ސާފުކޮށްދެއްވާފަ އެވެ. އޭނާ ވިދާޅުވީ ބޮޑުވަޒީރު ހުންނެވީ ބަންދުގައި ކަމަށާއި ގައުމުގައި ކުއްލި ނުރައްކާ އިއުލާން ކުރައްވާ ކަމަށެވެ.\nއޭނާ އަދި ވިދާޅުވީ މިހާރު ވެރިކަން ކުރައްވަނީ އަބްދުﷲ ހަމްދޫކް ނޫން ކަމަށެވެ. އަދި އިންތިގާލީ ކައުންސިލުން ބަލަހައްޓަމުން ގެންދިއަ ހުރިހާ ބާރުތަކެއް އޮތީ އަސްކަރިއްޔާގެ ބާރުގެ ދަށުގައި ކަމަށް ވެސް ވިދާޅުވި އެވެ.\nސޫދާންގެ އިންފޮމޭޝަން މިނިސްޓްރީން ބުނި ގޮތުން ސިފައިން ބޮޑުވަޒީރު ހައްޔަރުކުރި ސަބަބަކީ އަސްކަރީ ބަޣާވާތައް ދެކޮޅު ހެއްދުވުމުންނެވެ.


SunOnline: Raajje ah kurevvi dhathurufulhah fahu Shahid New York ah vadaigenfi\nރާއްޖެއަށް ކުރެއްވި ދަތުރުފުޅަށް ފަހު ޝާހިދު ނިއު ޔޯކަށް ވަޑައިގެންފި\nފާޠިމަތު ނަޒީފާ އަޙްމަދު 15 Oct 2021, 14:56\nފޮރިން މިނިސްޓަރު ޝާހިދު ބަލްގޭރިއާއަށް ފުރާވަޑައިގަންނަވަނީ. -- ފޮޓޯ/ޓްވިޓާ\nއދގެ އާއްމު މަޖިލީހުގެ ރައީސްގެ ހައިސިއްޔަތުން ފޮރިން މިނިސްޓަރު އަބްދުﷲ ޝާހިދު ކުރެއްވި ފުރަތަމަ ރަސްމީ ދަތުރުފުޅު ނިންމަވާލެއްވުމަށްފަހު އެނބުރި ނިއުޔޯކަށް ވަޑައިގެންފިއެވެ.\nޝާހިދުގެ ފުރަތަމަ ރަސްމީ ދަތުރުފުޅުގައި ވަޑައިގެންނެވީ ރާއްޖެ އާއި ޔުނައިޓެޑް އަރަބް އެމިރޭޓްސްއާއި ސާބިއާއަށެވެ.\nޝާހިދު ރާއްޖެއަށް ކުރެއްވި ހަތަރު ދުވަހުގެ ދަތުރުފުޅުގައި ރައީސް އިބްރާހިމް މުހައްމަދު ސޯލިހުއާއި ޑިފެންސް މިނިސްޓަަރު މާރިޔާ އަހުމަދު ދީދީއާއި ރައްޔިތުންގެ މަޖްލީހުގެ ނައިބު ރައީސް އީވާ އަބްދުﷲ އަދި އުއްތަމަ ފަނޑިޔާރު އަހްމަދު މުއުތަސިމް އަދުނާނާ ވެސް ބައްދަލުކުރެއްވިއެވެ.\nމީގެ އިތުރުން ގައުމީ ދުވަހު ބޭއްވި ޖަލްސާގައި ޝާހިދަށް ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބު އަރުވައިފައިވެއެވެ.\nޝާހިދު ޔޫއޭއީއަށް ކުރެއްވި ދަތުރުފުޅުގައި ދުބާއީ އެކްސްޕޯގައި ބައިވެރިވެވަޑައިގެންނެވިއެވެ. އަދި މޫސުމަށް އަންނަ ބަދަލާއި ގުޅިގެން ރާއްޖެފަދަ ކުދިކުދި ޖަޒީރާ ގައުމުތަކަށް ލިބެމުންދާ ގޮންޖެހުންތަކާ ބެހޫގޮތުން ތަގުރީރުކުރެއްވިއެވެ.\nމީގެ އިތުރުން ސާބިއާގައި ޝާހިދު އެގައުމުގެ ރައީސް އެލެކްޒެންޑާ ވުޗިކްގެ އިތުރުން މަދަނީ ޖަމްއިއްޔާތަކުގެ އަންހެން ލީޑަރުންނާއި އދގެ އާއްމު މަޖިލީހުގެ 67 ވަނަ ރައީސް ވުކް ޖެރެމިކްއާވެސް ބައްދަލުކުރެއްވިއެވެ.\nހަމައެއާއެކު ސާބިއާގެ ގާނޫނު ހަދާ މަޖިލީހުގެ ރައީސާއި ބޮޑުވަޒީރުގެ ނައިބާވެސް ޝާހިދު ބައްދަލުކުރެއްވިއެވެ.\nޝާހިދު ނިއު ޔޯކަށް ވަޑައިގަތުމަށް ފަހު ވަނީ އާއްމު މަޖިލީހުގެ ފަސްޓް ކޮމިޓީގެ ބައްދަލުވުމުގައި ބައިވެރިވެވަޑައިގެންފައެވެ. އަދި އދ.ގެ ސެކްރެޓަރީ ޖެނެރަލް އެންޓޯނިއޯ ގުޓެރޭޒްއާއެކު މަހަކު އެއް ފަހަރު ބާއްވަވާ ކޯޑިނޭޓިން ބައްދަލުވުމުގެ ފުރަތަމަ ބައްދަލުވުން ބާއްވަވާފައި ވަނީވެސް ޝާހިދު އެނބުރި ނިއުޔޯކަށް ވަޑައިގަތުމަށް ފަހުގައެވެ.


airport aa runway ge sub base ge massaiykaiy miadhu fashaifi\nއެއާޕޯޓުގެ އާ ރަންވޭގެ ސަބް ބޭސްގެ މަސައްކަތް މިއަދު ފަށައިފި\n2 އަހަރު,3ހަފްތާ,3ދުވަސް,5ގަޑި, 32 މިނެޓް, 12 ސިކުންތު ކުރިން 2770އައިޝަތު ޖަޒްލީ\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގެ އާ ރަންވޭގެ ސަބް ބޭސްގެ މަސައްކަތް ކުރިއަށް ދަނީ\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގެ އާ ރަންވޭގެ ސަބް ބޭސްގެ މަސައްކަތް މިއަދު ފަށައިފި އެވެ.\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގެ އާ ރަންވޭގެ މަސައްކަތާއި ގުޅޭގޮތުން ނޫސްވެރިންނަށް މައުލޫމާތު ދިނުމަށް އެއާޕޯޓްގައި ބޭއްވި ރަސްމިއްޔާތުގައި އެމްއޭސީއެލްގެ މެނޭޖިންގ ޑިރެކްޓަރ އާދިލް މޫސާ ވިދާޅުވީ، އާ ރަންވޭގެ ދެވަނަ ލޭޔަރުގެ މަސައްކަތް މިއަދު ފަށާފައިވާއިރު، އެ މަސައްކަތް ކުރިއަށް އޮތް ދޮޅު މަހެއްހާ ދުވަސްތެރޭގައި ނިންމާލެވޭނެ ކަމަށެވެ.\nއަލަށް އަޅާ ރަންވޭގެ މަސައްކަތާއި ބެހޭ އެންމެ ފަހުގެ މައުލޫމާތު ހިއްސާ ކުރައްވަމުން އާދިލް ވިދަޅުވީ، ޖުމްލަ ހަ ލޭޔަރެއް ހިމެނޭ ރަންވޭގެ ސަބް ބޭސް މަސައްކަތުގެ ހުރިހާ ލޭޔަރެއް މިހާރު ނިމިފައިވާކަމަށެވެ. އެހެންކަމުން، ކަނޑައަޅާފައިވާ ޝެޑިއުލްއާއި އެއްގޮތަށް ހުރިހާ މަސައްކަތެއްވެސް ކުރިއަށްދާކަމަށް އާދިލް ވިދާޅުވިއެވެ.\nމީގެ އިތުރުން، މިހާރު ކުރިއަށްދާ އިތުރު މަސައްކަތްތަކުގެ ތެރޭގައި މިހާރު އޮތް ރަންވޭ އާއި އަލަށް ހަދާ ރަންވޭ އާއި ގުޅުވާލުމުގެ މަސައްކަތް ވެސް ކުރިއަށްދާކަން އާދިލް ފާހަގަކުރެއްވި އެވެ. އަދި މިހާރު އެއާޕޯޓުގެ ޚިދުމަތް ދަންވަރު ބާރައިން ފަތިހު ހަޔަކަށް ބަންދުކޮށްފައިވާއިރު، އެންމެ ބޮޑެތި މަސައްކަތްތައް ކުރެވެމުން ދާނީ އެ ވަގުތުގައި ކަމަށް ވެސް އާދިލު ވިދާޅުވި އެވެ.\nޓާރމިނަލްގެ މަސައްކަތްތަކަށް ބަލާލާއިރު، މިހާރު ޓެސްޓު ޕައިލިންގ ތައް ޖަހާ ނިމިފައިވާ ކަން ވެސް އާދިލު ފާހަގަކުރެއްވި އެވެ.\nމީގެ އިތުރުން އާދިލް ވިދާޅުވީ، އެއަޕޯޓް ރަންވޭ ސަރަހައްދުގައި ވަރަށް ގިނަ ފެސިލިޓީތަކެއް ގާއިމުވެފައި ހުރި ކަމަށާއި މި ތަންތަން ރީލޯކޭޓް ކުރުމުގެ މަސައްކަތް ވެސް ކުރަމުންދާކަމަށެވެ. އަދި ސީ ޕްލޭން ޓާމިނަލްގެ އަމަލީ މަސައްކަތް ވެސް މިއަހަރުގެ ތެރޭގައި ފެށިގެން ދާނެ ކަމަށް ވެސް އާދިލު ވިދާޅުވި އެވެ.


Majilis 19 gai MDPamajority dhinuma Muli raajje dhanee rukuruvaalamun: Nasheed – adduLIVE\nމަޖްލިސް 19 އެމްޑީޕީއަށް މެޖޯރިޓީ ދިނުމަށް މުޅި ރާއްޖެ ދަނީ ރުކުރުވާލަމުން: ނަޝީދު\n1 Jan 12, 2019, 09:58 އަލީ ހުޒާމް\nނަޒާހަތްތެރި، ރައްޔިތުންގެ ބޭނުން އެކަނި ފުއްދާދޭ މަޖްލިސްއަކަށް 19 ވަނަ ރައްޔިތުންގެ މަޖްލިސް ހެދުމަށް އެމްޑީޕީއަށް މެޖޯރިޓީ ދިނުމަށް މުޅި ރާއްޖެ ރުކުރުވާލަމުން އަންނަކަމަށް އެމްޑީޕީގެ ރައީސް އަދި މަޖްލިސް އިންތިހާބުގައި މައްޗަންގޯޅި މެދު ދާއިރާއަށް ކުރިމަތިލައްވާފައިވާ ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nހިންވަރު ދާއިރާގެ އެމްޑީޕީ ޕްރައިމަރީގައި ވާދަކުރައްވާ ޖީހާން މަހުމޫދުގެ ކެމްޕެއިން ޖަލްސާގައި ހިންނަވަރުގައި ވާހަކަފުޅު ދައްކަވަމުން ނަޝީދު ވިދާޅުވީ ހިންނަވަރު ރައްޔިތުން މިފަހަރުގެ މަޖްލިސް ގޮޑި އެމްޑީޕީން ގެއްލުވާ ނުލާނެކަމަށާއި، އެރަށު ރައްޔިތުންނަކީ އެއަށްވުރެ މާ ބޮޑަށް ތަސައްރަފު ފުދިފައިވާ ރައްޔިތުން ދިރިއުޅެމުންދާ ރަށެއް ކަމަށެވެ.\nނަޝީދު ވިދާޅުވީ މަޖްލިސް އިންތިހާބުގައި އެމްޑީޕީއަށް ވޯޓު ދިނުމަށް ރާއްޖޭގެ އެކި ކަންކޮޅު ތަކުން ދައްކަމުންދާ ވާހަކައިގެ އަޑު އިވެމުންދާ ކަމަށާއި މަޖްލިސް 19ގެ މަޖްލިސް މެޖޯރިޓީ އެމްޑީޕީއަށް ދިނުމަށް މުޅި ރާއްޖެ ރުކުރުވާލަމުން އަންނަ ކަމަށެވެ.\nހިންނަވަރު ރައްޔިތުންނާއި މުހާޓަބު ކުރައްވަމުން ނަޝީދު ވިދާޅުވީ އެރަށުގެ ވަށައިގެން 10 ރިސޯޓު ހިންގަމުން އަންނަ އިރު އެރިސޯޓު ތަކުން ހިންނަވަރާއި، ނައިފަރު އަދިވެސް ކައިރިގައި ތިބި ރަށްތަކަށް އެއްވެސް މަންފާއެއް ނުކުރާ ކަމަށާއި، މަޖްލިސް 19 ގެ ތެރެއިން ރައްޔިތުން ބޭނުންވާ ހައްގު މިންވަރު ކަށަވަރުކޮށްދެއްވާނެކަމަށެވެ.\nއެމްޑީޕީ ވެރިކަމުގައި ހިންނަވަރު ވަރުގެ ބޮޑުތަނެއް ހިއްކި ނަމަވެސް ކައިވަތެއްގެ މިންވަރުވެސް ބޯހިޔާވަހިކަަމަށް އެރަށުން ދޫކޮށްފައި ނުވާކަން ފާހަގަ ކުރަމުން ނަޝީދު ވިދާޅުވީ އެރަށުގެ ރައްޔިތުންނަށް ބޯހިޔާވަހިކަން ހޯދައިދޭނެ ގާނޫނީ ބެލެނިވެރިކަމެއް މަޖްލިސް 19ގެ ތެރެއިން ހޯދައި، ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދު ރަނުން ރަނަށް ފުއްދައިދޭނެކަމަށެވެ.\nނަޝީދު ވަނީ ހިންނަވަރާއި، ނައިފަރު އަދި ފެލިވަރު ގުޅުވާލުމަށް މި ވެރިކަމުގެ ފަސް އަހަރު މަސައްކަތް ކުރައްވާނެކަމަށް ވިދާޅުވެފައެވެ.


ކޮރޯނާ ވައިރަސް ޖެހިގެން މަރުވާ ކުޑަކުދިންގެ އަދަދު މަދު – Dhen.mv\nހިޔާ މަޝްރޫއުގެ ތިން ކެޓަރީއެއްގެ ފްލެޓް ފޯމުތައް ބާތިލްކޮށްފި\nކޮރޯނާ ވައިރަސް ޖެހިގެން މަރުވާ ކުޑަކުދިންގެ އަދަދު މަދު\nދުނިޔޭގެ އެކި ކަންކޮޅުތަކުގައި ހަލުވި ކަމާއެކު ފެތުރެމުން އަންނަ ކޮރޯނާ ވައިރަހުން މުޅި ދުނިޔެ ވަނީ ސިއްސުވާލާފައެވެ. އެއް ލައްކައަށް ވުރެ ގިނަ މީހުނަށް ވައިރަސް ޖެހި 4000 ވުރެ ގިނަ މީހުން ވަނީ މަރުވެފައެވެ.\nވައިރަސް ޖެހުނު މީހުންގެ 66.77 އިންސައްތައަކީ ހަމައެކަނި ޗައިނާ މީހުންނެވެ. ވައިރަސް ޖެހުނު ޗައިނާ މީހުންގެ ކޭސްތަކަށް ބަލާއިރު މަރުވި މީހުންގެ ބޮޑު އިންސައްތަ އަކީ އުމުރުން ދުވަސްވި މީހުންނެވެ. އަދި ކުޑަކުދިންނަށް ވައިރަސް ޖެހޭ މިންވަރު ނިސްބަތުން ވަރަށް މަދެވެ. އެގޮތުން ޑަބްލިޔުއެޗްއޯ ގެ ތަފާސް ހިސާބުތަކަށް ބަލާއިރު ޗައިނާއިން ކުޑަކުދިންނަށް ވައިރަސް ޖެހިގެން ރިޕޯޓުކޮށްފައިވަނީ އެންމެ 2.4 އިންސައްތަ ކޭސްއެވެ. އަދި އޭގެ ތެރެއިންވެސް ސީރިއަސް ހާލަތަށް ގޮސްފައިވަނީ އެންމެ 0.2 އިންސައްތަ ކުދިންނެވެ.\nއެއާއި ހިލާފަށް ޗައިނާގައި ވެސް އަދި ދުނިޔޭގެ އެހެން ހިސާބުތަކުގައި ވެސް އުމުރުން ދުވަސްވީ މީހުނަށް ވައިރަހުގެ ނުރައްކާ ބޮޑުކަމަށް ޑަބްލިޔުއެޗްއޯ އިން ހާމަކޮށްފައިވެއެވެ.\nއެއާއެކު ތަޖުރިބާކާރުން ބުނަމުން ދަނީ މި ވައިރަހާއި އާންމުކޮށް ޖެހޭ ރޯގާ ނުވަތަ އިންފުލުއެންޒާ އާއި ވަރަށް ތަފާތެވެ. އެހެނިހެން އިންފުލުއެންޒާ ގައި ކުޑަކުދިންނަށް ނުރައްކާ ބޮޑު ނަމަވެސް ކޮރޯނާ ވައިރަހުން ކުޑަކުދިންނަށް މާ ބޮޑު ނުރައްކަލެއް ނެތް ކަމަށް ވެސް ތަޖުރިބާކާރުން ބުނެެއެވެ.\nކޮރޯނާ ވައިރަހުގެ 121،747ކޭސް ދުނިޔޭގެ އެކި ހިސާބުތަކުން ރިޕޯޓުކުރެވިފައިވާއިރު ވައިރަސް ޖެހުނު 66988 މީހުންވަނީ ވައިރަހުން މުޅިން ރަނގަޅުވެފައެވެ. އަދި ވައިރަހުގެ ސަބަބުން 4387 މީހެއް މަރުވެފައިވެއެވެ.\nޖިހާދު ފުރުން މަނާކުރީ ޤާނޫނާ ހިލާފަށް: ސުޕްރީމް ކޯޓު\nތިމަރަފުށީގައި ހަމަލާދޭން އުޅުނު އެންމެން ޝަރީއަތް ނިމެންދެން ބަންދަށް\nކުޑަ ކުދިންނަށް ޖިންސީ ގޯނާ ކުރަން ޖެހިލުންވާވަރު ކުރާނަން: ޕީޖީ


Gaumee Team Malaysia gai camp kuranee, anehkaa ves league ah medhuken'dumeh - One Online\nސާފް ޗެމްޕިއަންޝިޕްގެ ތައްޓާއެކު ރާއްޖޭގެ ގައުމީ ޓީމުގެ ކުޅުންތެރިން އުފާފާޅުކުރަނީ -- ފޮޓޯ/ އެފްއޭއެމް\nގައުމީ ޓީމު މެލޭޝިއާގައި ކޭމްޕްކުރަނީ، އަނެއްކާވެސް ލީގަށް މެދުކެނޑުމެއް\nވޯލްޑް ކަޕް ކޮލިފައިން 2022ގައި އަންނަ މަހު ކުޅޭ މެޗުތަކަށް ގައުމީ ޓީމު ތައްޔާރުވުމަށް ފުރުސަތު ދިނުމުގެ ގޮތުން އަނެއްކާވެސް ދިވެހި ޕްރިމިއާ ލީގު މެދުކަނޑާލަން ނިންމައިފިއެވެ.\nވޯލްޑް ކަޕް ކޮލިފައިންގައި އަންނަ މަހުގެ ފަސްވަނަ ދުވަހު ގުއާމްއާ ދެކޮޅަށް ރަށުން ބޭރުގައި ރާއްޖެ ނުކުންނަ އިރު، އަންނަ މަހުގެ ދިހަވަނަ ދުވަހު ރާއްޖެއިން އަމިއްލަ ދަނޑުގައި ޗައިނާއާ ދެކޮޅަށް ނުކުންނާނެއެވެ.\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނީ އެ ދެ މެޗަށް ތައްޔާރުވުމުގެ ގޮތުން ރާއްޖޭގެ ޓީމު މެލޭޝިއާގައި ކޭމްޕް ކުރުމަށް ހަމަޖެހިފައިވާ ކަމަށާއި އޭގެ އިތުރުން މާލޭގައި ވެސް ފަރިތަކުރުންތައް ކުރިއަށްގެންދާނެ ކަމަށެވެ. އަދި އެ މެޗުތަކަށް ތައްޔާރުވުމަށް ޓީމަށް ފުރުސަތު ދިނުމުގެ ގޮތުން ދިވެހި ޕްރިމިއާ ލީގުގެ ޝެޑިއުލަށް ބަދަލުތަކެއް ގެނެސްފައިވާ ކަމަށް ވެސް އެ އެސޯސިއޭޝަނުން ބުންޏެވެ.\nއެ މެޗުތަކަށް ތައްޔާރުވުމުގެ ގޮތުން މި ހަފުތާ ކުޅޭ މެޗުތަކަށްފަހު ދިވެހި ޕްރިމިއާ ލީގު މެދުކަނޑާލުމަށް އެފްއޭއެމް އިން ވަނީ ނިންމައިފައެވެ. މާދަމާ އާއި އަންނަ ހުކުރު ދުވަހު ކުޅޭ މެޗުތަކަށްފަހު ދެން ލީގު އަލުން ފެށޭނީ އަންނަ މަހުގެ 18 ވަނަ ދުވަހުއެވެ.\nމީގެ ކުރިން އިންޑިއަން އޯޝަން އައިލެންޑް ގޭމްސް (އައިއޯއައިޖީ)އަށް ވެސް އެފްއޭއެމް އިން ވަނީ ލީގު މެދުކަނޑާލައިފައެވެ. އެ ފަހަރު ލީގު މެދުކަނޑާލީ މިދިޔަ މަހުގެ ނުވަވަނަ ދުވަހުން ފެށިގެން މިމަހުގެ ދެވަނަ ދުވަހަށެވެ.\nގުޅޭ ޓެގު ދިވެހި ޕްރިމިއާ ލީގު އެފްއޭއެމް ފުޓްބޯޅަ ގައުމީ ފުޓްބޯޅަ ޓީމު\n16 އަހަރުން ދަށުގެ ގައުމީ ފުޓުބޯޅަ ޓީމުގެ އެސިސްޓެންޓަކަށް ސަމްޕަތު\nގައުމީ ޓީމުގެ އެސިސްޓެންޓް ކޯޗަކަށް ސުޒޭން، ގޯލްކީޕަރު ކޯޗަކަށް އިންމަ\nއުމުރަށް ބެލުމެއްނެތި މޮޅެތި ކުޅުންތެރިންނަށް ޓީމުން ފުރުސަތުދޭނަން: ގައުމީ ކޯޗު\nގައުމީ ކޯޗަކަށް ނެދަލެންޑްސްގެ މާޓިން ކޫޕްމަން، އެސިސްޓަންޓަކަށް ހިޑިންކްގެ ކޮއްކޮ


ދިވެހިންނާ ގުޅިލާމެހިފައިވާ ބައެއް މާތައް | Jazeera\tދިވެހިންނާ ގުޅިލާމެހިފައިވާ ބައެއް މާތައް - Jazeera\nދިވެހިންނާ ގުޅިލާމެހިފައިވާ ބައެއް މާތައް\nއާމިނަތު އަޙުމާ April 10, 2019 120 views0\nދިވެހިންނަކީ ވަރަށް ތަފާތު، އެފަދަ ދެވަނައެއް ނުވާ ސަގާފަތެއް ގެންގުޅުނު ބައެކެވެ. ފެންވެރުން، ނިދުން ފަދަ ޒަރޫރީ ބޭނުންތައް ފުއްދުމަށްޓަކައި ކުރާ ކަންތަކުން ފެށިގެން ލަވަކިޔައި ނެށުން ފަދަ މުނިފޫލި ފިލުވުމުގެ ދާއިރާގައިވެސް ދިވެހިން ގެންގުޅެމުން އައީ ވަރަށް ފާހަގަކޮށްލެވޭ އެހެން ގައުމުތަކާއި ތަފާތު އުސޫލުތަކެކެވެ. މީގެ އިތުރުން ދިވެހިން ނަލަވުމަށް ބޭނުން ކުރަމުން އައި ތަކެތިވެސް ސާދާވެފައި ހިތްގައިމެވެ. ދިވެހި ލިބާހުގައި މާ ބޮޑު ފަރުމާކުރުމެއް އެކުލެވިގެން ނުވިނަމަވެސް އެ ހެދުންތަކުން ރަމްޒުކޮށްދޭ ދިވެހިވަންތަކަމާއި ސާދާކަމުގެ ވާހަކަ އަދިވެސް ދިވެހިން ދައްކައެވެ.\nމިފަހަކަށް އައިސް ދިވެހިން ދުނިޔޭގެ އެކި ހިސާބުތަކުގައި ހައްދާ މާ ގަސްތައް، ދިވެހިންގެ ބަގީޗާއަށް ގެނެސް ގޯތިތަކުގައި ހައްދާފައި ހުންނަ މަންޒަރު ޢާންމުކޮށް ފެނެއެވެ. ދެހާހުގެ ފުރަތަމައިގެ އަހަރުތަކުގައިވެސް މި ފަދަ ގަސްތަކުގެ ބަދަލުގައި ދިވެހިން ބަގީޗާގައި ހައްދައި އުޅުނީ ވަރަށް ތާރީޚީ، ދިވެހިންގެ ތެރޭގައި އަބަދުވެސް ޢާންމުވެފައިވި، މަޝްހޫރު ދިވެހިވަންތަ މާގަސްތަކެވެ. މީގެ ތެރެއިން ވެސް ވަކި މާގަސްތަކެއްގެ ނަން ފާހަގަކޮށްލެވެއެވެ.\nބޯގަންވިލާ އަކީ ދިވެހިންގެ ތެރޭގައި ޒަމާނުއްސުރެ، އެންމެ މަގްބޫލުކަން ހޯދަމުން އަންނަ މަޝްހޫރު މަލެކެވެ. ބޯގަންވިލާގެ ނަން ދެވިފައިވަނީ އޭގެ އިނގިރޭއްސި ނަމާ ގުޅުވައިގެންނެވެ. ބޯގަންވިލާގެ ތަފާތު އެތައް ކުލައެއް މިހާރު ރާއްޖޭގައި ފެންނަން ހުރިނަމަވެސް ކުރީގައި ބޯގަންވިލާ އޭ ބުނުމުންވެސް ސިފަކުރެވެނީ ގަދަ ފިޔާތޮށި ކުލައެވެ.\nބޯގަންވިލާ ގަސް ހެދިފައި ހުންނަނީ ވެލެއް ފަދައިންނެވެ. ނަމަވެސް އޭގެ ގަހުގެ ގޮފިތައް ހެދިފައިވާ ވަނީ ވަރަށް ފަލަކޮށް ކަމަށް ވުމުން އެކަން މާ ބޮޑަށް ފާހަގައެއް ނުކުރެވެއެވެ. ބޯގަންވިލާ ގޭގޭގައި މިހާރު ވަރަށް ގިނައިން ހައްދާފައި ހުރެއެވެ. ބައެއް ބޯގަންވިލާ ގަސްގަހުން އެއް ކުލައަށްވުރެ ގިނަ ކުލަކުލައިގެ މާތައް ފޮޅިފައިވެސް ހުރެއެވެ. ގިނައިން ބޯގަންވިލާގެ މާތައް އަޅައި ފުރިފައިވާ ގެތަކުގެ ގޯތިތައް ފެނުމުންވެސް ހިތްހަމަޖެހެއެވެ. ދިވެހިންގެ އާދަޔާ ސަގާފަތުގެ ތެރެއިން ފާހަގަކޮށްލެވޭ ތާރިޚީ ގަހެއް އަދިވެސް ދިވެހިންގެ ތެރޭގައި މަގުބޫލުކަން ހޯދަމުން ދާ މަންޒަރު ފެނުމުން އުފާވެއެވެ.\nގުލްޗަންޕާއޭ ބުނުމުންވެސް ގިނަ މީހުންނަށް ސިފަވާނީ ރަށްފުށުގެ މިސްކިތެކެވެ. އެއީ އަބަދުވެސް މިސްކިތްތަކުގެ ގޯތިތަކުގައި ވަޅު ކައިރީގައި މީރުވަސް ދުއްވުމަށް ގުލްޗަންޕާ ހައްދައި އުޅުނެވެ. ޢާންމުކޮށް މިސްކިތްތަކުގައި ހައްދާނީ މީރުވަސްދޭ، މަދުން ފަތް ވެރޭ ގަސްތަކެވެ. އޭގެ ތެރޭގައި ހުވަނދުމާވެސް ހިމެނެއެވެ. ގުލްޗަންޕާގެ ތަފާތު ވައްތަރުތައް ރާއްޖޭގައި ހައްދައި އުޅެއެވެ. އޭގެ ތެރޭގައި ހުދާއި ރީނދޫ ކުލަ ހިމެނޭ ގުލްޗަންޕާ، ފިޔާތޮށި ގުލްޗަންޕާގެ އިތުރުން ބޯޅަ ކިންކިރިމާވެސް ހިމެނެއެވެ.\nގަދަ ރަތް ކުލައިގެ ގުލްޗަންޕާވެސް ހުރެއެވެ. ނަމަވެސް ދިވެހިންގެ ތެރޭގައި އަބަދުވެސް އެންމެ ޢާންމުވަމުން އައީ ހުދުކުލައާއި ރީނދޫކުލަ ހުންނަ ގުލްޗަންޕާއެވެ. ގުލްޗަންޕާއަކީ އެއިން ވަރަށް މީރު ވަހެއްދޭ، ބަލާބެލުމަށް ރީތި މަލެކެވެ. އިހުގެ ދިވެހި އަންހެނުން އީދު ދުވަސް ދުވަހުގައި އަދި މިނޫންވެސް މުނާސަބާތްތަކުގައި ނަލަވެގެން ބޮލަށް ގުލްޗަންޕާމާ ޖަހައި އުޅެއެވެ. އަދިވެސް ރަތް ލިބާސްލި ދިވެހި އަންހެނެއްގެ ބޮލަށް ގުލްޗަންޕާ މަލެއް ޖަހައިފައި ހުރުމުން ވަރަށް ހިތްގައިމެވެ.\nސައިމާގެ ނަން އިވުމުންވެސް ސިފަވަނީ ރަށްފުށުގެ ދިރިއުޅުމެވެ. ސައިމާގެ ތަފާތު އެކި ވައްތަރުތައް މިހާރު ރާއްޖެއިން ފެންނަން ހުއްޓަސް ކުރިން ޢާންމުކޮށް ފެންނަނީ ސައިމަލުގެ މަދު ވައްތަރުތަކެކެވެ. އޭގެތެރޭއި ރަތް ކުލައިގެ ފަސް ފިޔަލާފައި އިންނަ ސައިމާ، ފުށް ކުލައާއި ރަތްކުލަ ލީ ސައިމާ، ބޮނޑި ސައިމާ ވެސް ހިމެނެއެވެ.\nސައިމަލަށް ނަންދެވިފައިވަނީ އެއިން މީހުން ސައި ގިރައި އުޅުމުގެ ސަބަބުންނެވެ. ސައިމަލުން ގިރާ ސައި ވަރަށް މީރުކަމަށް މީހުން ބުނެއުޅެއެވެ. ސައިމަލުގެ ފޮނި ކުޑައިރު ބުއިއުޅުނީ ކިތައް ކުދިންތަ؟ ކުޑައިރު ބަތްކައްކާ އުޅުންއިރު ސައިމަލުގެ ބޭނުންކޮށްގެން ވަރަށް ބާވަތްތަކުގެ "ކާނާ" ތައްޔަރުކޮށް އުޅޭނެ މީހުންގެ އަދަދު ވަރަށް ގިނަ ވާނެއެވެ.\nއަސުރުމަލަކީ ވަރަށް މީރު ވަހެއް ދޭ، ބަލާލަން ރީތި މަލެކެވެ. ދިވެހިންގެ ތެރޭ އަސުރުމާ ޢާންމުވެފައިވި މިންވަރު އަންގައިދޭ އެންމެ ބޮޑު އެއް ހެއްކަކީ، އަސުރުމާ ކުލައިގެ ނަމުން ކުލައެއް ސިފަކޮށްދިނުމެވެ. ކުރިން ދިވެހިންގެ ތެރޭގައި އެންމެ އާންމުވީ "އަަސަރުމާ ކުލައިގެ" މަލާއި، ހުދާއި ފިޔާތޮށި ކުލަލި އަސުރުމަލެވެ.\nއަސުރުމަލަށް ނަންދެވިފައިވަނީ އެ މާ ފޮޅޭ ގަޑީގެ ސަބަބުންނެވެ.


Kelaa Youth Forum Ge Furathama Futsal Mubaaraai Fashaifi - Vaguthu\nކެލާ ޔޫތު ފޯރަމްގެ ފުރަތަމަ ފުޓްސަލް މުބާރާތް ފަށައިފި\nކޭވައިއެފް މުބާރާތުގެ މެޗެއްގެ ތެރެއިން\nކެލާ ޔޫތް ފޯރަމް (ކޭވައިއެފް) އިން އިންތިޒާމުކޮށްގެން އެ ރަށުގައި ބާއްވާ ފުރަތަމަ ފުޓްސަލް މުބާރާތުގެ ކުޅުން ފަށައިފިއެވެ.\nމިއީ އެ ރަށު ޒުވާނުންނާއި ގުޅިގެން ކޭވައިއެފް އިން އެ ރަށުގައި ބާއްވާ ފުރަތަމަ ފުޓްސަލް މުބާރާތެވެ. ބުދަދުވަހު ފެށި މި މުބާރާތުގެ ކުޅުން ކުރިޔަށްދާނީ ފަސް ޓީމާއެކު އެވެ.\n"ވަގުތު" އަށް މައުލޫމާތުދެއްވަމުން ކޭވައިއެފް ގެ ނައިބު ރައީސް މުހައްމަދު ހަސަން ވިދާޅުވީ މިއީ ރަށުގެ ޒުވާނުންގެ މެދުގައި ކުޅިވަރުގެ ރޫހު އާލާކޮށް، ގުޅުން ބަދަހިކުރުމުގެ މަގުސަދުގައި ބާއްވާ މުބާރާތެއް ކަމަށެވެ.\nމުބާރާތުގައި ބައިވެރިވެފައިވާ ޓީމުތަކަކީ އެފްސީ ތޫނުފިލި، އެފްސީ ވޯވޯ، ޔަންގް ސްޓާސް، ޓައިޓަން އެފްސީ އަދި ޔޫކޭ ކޮވިޑް އެފްސީ އެވެ.\nމުބާރާތުގެ މެޗެއްގެ މޮޅު ކުޅުންތެރިޔާ\nލީގު އުސޫލުން ކުރިޔަށްދާ މި މުބާރާތުގެ ފުރަތަމަ ދުވަހު ދެ މެޗެއް ކުޅުނެވެ. ފުރަތަމަ މެޗުގައި ބައްދަލުކުރީ އެފްސީ ވޯވޯ އަދި ޓައިޓަންސް އެފްސީ އެވެ. މި މެޗު 10-7 ގެ ނަތީޖާއަކުން ކާމިޔާބުކޮށްފައި ވަނީ ޓައިޓަންސް އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ޓައިޓަންސް ޓީމުގެ މުހައްމަދު ޝައިބާން އެވެ.\nދެވަނަ މެޗުގައި ބައްދަލުކުރީ އެފްސީ ތޫނުފިލި އަދި ޔަންގްސްޓާސް އެވެ. މި މެޗު 20-1 ގެ ތަފާތު ބޮޑު ނަތީޖާއަކުން ކާމިޔާބުކޮށްފައި ވަނީ ތޫނުފިލި އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ އެފްސީ ތޫނުފިލި ޓީމުގެ އަހުމަދު ވަހީދެވެ.\nމި މުބާރާތް ކުރިޔަށްދާނީ މިމަހުގެ 28 އިން މެއި މަހުގެ4ގެ ނިޔަލަށެވެ. ފައިނަލް މެޗު ކުޅުމަށް ހަމަޖެހިފައިވަނީ މެއި4ވަނަ ދުވަހުގެ ރޭ 22:00 ގައެވެ. ޗެމްޕިއަން ޓީމަށް 5000 ރުފިޔާ ދިނުމަށް ވަނީ ހަމަޖެހިފައެވެ.\nއެމްޑީޕީ ލަދުގަންނަވާލުމަށްފަހު އިންފާޒް ތިންވަނަ ފަހަރަށް ކާމިޔާބު ހޯދައި ކެލާގެ ރައީސްކަމަށް\nހއ. ކެލާވެސް އެމްޑީޕީ އަށް ގެއްލި ޕީޕީއެމް އަށް\nޝާ ހު ގެނެސްދެނީ ކުޅިވަރު ހަބަރު ދޯ.\nވަރަށް ބުރަކޮށް ރަނގަޅަށް އަދި ފަރުވާތެރިކަމާއެކު ކުޅި ވަރުގެ ޙަބަރުތައް ގެނެސްދީފައި ހުންނަނީ.\nރާއްޖޭގެ ހުރި ހައި ނޫސްތަކާއި އަޅާ ބަލާއިރު ވަގުތު ކުޅިވަރު ހަބަރުތަށް ވ ބެސްޓް. ޝާޙްގެ ވަރަށް ބޮޑު ހިއްސާއެއް އޮންނަ ކަމަށް ފާ ހަނގަ ކުރެވޭނީ.\nކުޅިވަރާއި އަދި ލިޔުންތެރިކަމަކީ ޝާ ހްގެ އެންމެ ބޮޑު ދެ ޕެޝަން؟ ދެއްތޯ؟\nމަބުނާނޭ އިތުރު އެއްޗެއް ނެތް!


SunOnline: Jelly In Pizza Eh Ganegen Bai Lakka Rufiyaa!\nޖެލީއިން ޕިއްޒާއެއް ގަނެގެން ބައިލައްކަ ރުފިޔާ!\nއަހުމަދު މިޒްޔާލް 12 Dec 2019, 15:40\nހެންވޭރުގައި ހުންނަ ޖެލީގެ އައުޓްލެޓް-- ފޮޓޯ/ޖެލީ\nޖެލީއިން ޓޭކްއަވޭ ޕިއްޒާއެއް ގަނެގެން ބައިލައްކަ ރުފިޔާ ހޯދުމުގެ ފުރުސަތު ލިބޭ ޕްރޮމޯޝަނެއް ފަށައިފި އެވެ.\nއެ ޕްރޮމޯޝަނާ ގުޅޭގޮތުން ޖެލީގެ މާކެޓިންގް މެނޭޖަރު އައިމިނަތު ތާނިޝް އާދިލް "ސަން"އަށް ވިދާޅުވީ، ސްކޫލް ބަންދާ ދިމާކޮށް ޑިސެމްބަރު4އިން ފެށިގެން ޖެނުއަރީ 12 ވަނަ ދުވަހުގެ ނިޔަލަށް ކުރިއަށްދާ އެ ޕްރޮމޯޝަންގައި ޓޭކްއަވޭ އުސޫލުން ޕިއްޒާއެއް ގަންނަ ކޮންމެ ކަސްޓަމަރަކަށް ވެސް ބައިވެރިވެވޭނެ ކަމަށެވެ.\n"ޕިއްޒާ ގަތީމަ ލިބޭ ބިލްކޮޅު، ހެންވޭރުގައި ހުންނަ ޖެލީ ޓޭކްއަވޭ އައުޓްލެޓް ނުވަތަ މާފަންނުގައި ހުންނަ ޖެލީގެ ދަ ޑޯ ރެސްޓޯރެންޓްގައި ބަހައްޓާފައި ހުންނަ ފޮށްޓަށް ވައްޓާލީމަ ޕްރޮމޯޝަންގައި ބައިވެރިވެވުނީ. ބިލްކޮޅުގައި އޮންނަންވާނެ ކަސްޓަމަރުގެ ނަމާއި ގުޅޭނެ ފޯނު ނަންބަރު އަދި ޖެލީން ޖަހާފައިވާ ޕެއިޑް ސްޓޭމްޕް." ތާނިޝް ވިދާޅުވި އެވެ.\nއަންނަ ޖެނުއަރީ މަހުގެ 12 ވަނަ ދުވަހު ޕްރޮމޯޝަން ނިމޭއިރު، ނަސީބުވެރި ފަރާތް އިއުލާނު ކުރުން އޮންނާނީ ޖެނުއަރީ 17 ވާ ހުކުރު ދުވަހުގައެވެ. އެ ރޭ 8 ޖަހާއިރު އޮންނަ ގުރުއަތު ނެގުމުގެ ހަފްލާ ފޭސްބުކް މެދުވެރިކޮށް ޖެލީން ލައިވް ކުރާނެ ކަމަށް ތާނިޝް ވިދާޅުވި އެވެ.\nހެންވޭރުގައި ހުންނަ ޖެލީގެ އައުޓްލެޓް-- ފޮޓޯ/ ޖެލީ\nމީގެ އިތުރުން ތާނިޝް ވިދާޅުވީ މިހާރު ވެސް ހަތަރު އައުޓްލެޓް އޮޕަރޭޓް ކުރަމުންދާ ޖެލީގެ އޮޕަރޭޝަންތައް އަންނަ އަހަރުގެ ތެރޭގައި ހުޅުމާލެއަށް ފުޅާ ކުރުމުގެ މަސައްކަތް ކުރަމުންދާ ކަމަށެވެ.\nއަންނަ އަހަރުގެ މެދު ތެރޭގައި ހުޅުވާ އެ އައުޓްލެޓަކީ ހުޅުމާލޭ ބީޗް ފްރަންޓްގައި ހުޅުވާ އައުޓްލެޓެކެވެ.\nއެމްއައިބީގެ ކޭޝްބެކް ޕްރޮމޯޝަން އޮގަސްޓުގެ ނިޔަލަށް


China Ambassador ge Aaiilee chuttee Uhchu aaeku\nޗައިނާ އެމްބެސަޑަރުގެ އާއިލާ އުއްޗުއާއެކު އާ އަހަރު ފާހަގަކޮށްފި\nރާއްޖެއަށް ކަނޑައަޅުއްވާފައި ހުންނަވާ ސަފީރު ޒްންގް ލީ ޖޮންގްގެ ދެމަފިރިކަނބަލުން، މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) އާއެކު\nޗައިނާ އިން ރާއްޖެއަށް ކަނޑައަޅުއްވާފައި ހުންނަވާ ސަފީރު ޖްންގް ލީ ޖޮންގްގެ ދެމަފިރިކަނބަލުންނާއި ދަރިކަލުން، ރާއްޖޭގެ މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) އާއެކު އޭނާގެ އަގު ބޮޑު ރިސޯޓް، ޅ. ހުރަވަޅީގައި ޗައިނީޒް ނިއު އިޔާ ފާހަގަ ކުރައްވައިފި އެވެ.\nސަފީރުގެ ދެކަނބަލުންނާއި ދަރިކަލުންނާ އަދި އެމްބަސީގެ ޕޮލިޓިކަލް އެފެއާޒް ސެކްރެެޓަރީ ވެސް މި ކުރު ޗުއްޓީގައި އުއްޗުއާއެކު ބައިވެރިވެ ވަޑައިގެންނެވި އެވެ.\nރާއްޖެއަށް ކަނޑައަޅުއްވާފައި ހުންނަވާ ސަފީރު ޒްންގް ލީ ޖޮންގްގެ ދެމަފިރިކަނބަލުން، ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) އާއެކު\nއުއްޗުއާ ގާތް ގުޅުމެއް އޮންނަ އަރިސް ބޭފުޅަކު މިއަދު ވިދާޅުވީ އެމްބެސަޑަރާއި އާއިލާ އުއްޗުއާއެކު ހުރަވަޅީގައި ޗުއްޓީ ހޭދަ ކުރެއްވީ އިއްޔެ އެވެ. އަދި އެ އާއިލާ އާއި ޕޮލިޓިކަލް އެފާއާޒް ސެކެރެޓަރީ ހުރަވަޅިއަށް ވަޑައިގަތީ އުއްޗު ދެއްވެވި ދައުވަތަކަށެވެ. ކުރު ޗުއްޓީގައި ހުރަވަޅީގެ ކަނޑު އަޑީގެ ރެސްޓޯރެންޓްގައި ވަގުތު ހޭދަ ކުރައްވާ އުއްޗުގެ ހަޔާތްޕުޅުގެ މައުލޫމާތުތައް އުއްޗުގެ އަރިހުން ހޯއްދެވި އެވެ.\nރާއްޖެއަށް ކަނޑައަޅުއްވާފައި ހުންނަވާ ސަފީރު ޒްންގް ލީ ޖޮންގް، މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) އާއެކު\nއެ ރިސޯޓްގަައި ޗުއްޓީ ހޭދަ ކުރެއްވި ނަމަވެސް އުއްޗު އާއި އެމްބެސެޑަރުގެ ރަސްމީ ބައްދަލުވުމެއް އިއްޔެ އުއްޗުގެ އެހެން ރިސޯޓެއް ކަމަށްވާ ޅ. ކުޑަދޫ ރިސޯޓްގައި ވެސް ބޭއްވެވި އެވެ.\nކުޑަދޫގައި ބޭއްވެވި ދެބޭފުޅުންގެ އެ ބައްދަލު ކޮށްލެވުމުގައި ޗައިނާގައި މިހާރު ފެތުރެމުންދާ ކޮރޯނާވައިރަސްއާ ގުޅިގެން އަޅާފައިވާ ފިޔަވަޅުތަކާއި ރާއްޖެ އަންނަ ޗައިނާގެ ފަތުރުވެރިންގެ ރައްކަލަށް އަޅާފައިވާ ފިޔަވަޅުތަކުގެ ތަފުސީލްތައް އުއްޗުއަށް ދެއްވި އެވެ. އަދި ރާއްޖޭގެ ޓޫރިޒަމްގެ ތަރައްގީ އަށާއި އުމްރާނީ ތަރައްގީގައި ޗައިނާއިން ކުރިޔަށް ގެންދާ މަޝްރޫއުތަކާބެހޭ މައުލޫމާތު ވެސް ދެއްވި އެވެ.\nޗަމްޕާ މުހައްމަދު މޫސާ ޖަންގް ލީ ޖޮންގް


"Bidheyseennaai Dhimaalah Baheh Bunumuge Kurin Visnavaa, Eii Ves Insaanun" - Vaguthu\n"ބިދޭސީންނާއި ދިމާލަށް ބަހެއް ބުނުމުގެ ކުރިން ވިސްނަވާ، އެއީވެސް އިންސާނުން"\nމާލޭގައި ދިރިއުޅެމުންދާ ބިދޭސީންނާއި ދިމާލަށް ބަހެއް ބުނުމުގެ ކުރީން، އެއީވެސް އިންސާނުންކަން ވިސްނަން ޖެހޭ ކަމަށް، އަލީ ރަމީޒް ބުނެފިއެވެ.\nއަލީ ރަމީޒް މިގޮތަށް ބުނެފައި މިވަނީ، ކޮވިޑް-19 އާއި ގުޅިގެން މާލެ ސަރަޙައްދު ފުރަބަންދުކޮށް މަގުމަތަކަށް ނިކުމެ އުޅުން މަނާކޮށްފައި ވަނިކޮށް، ކާބޯތަކެތި ލިބޭނެ ގޮތެއް ނެތި ހާލުގައި ޖެހިގެން މަގުތަކަށް ބިދޭސީން ނިކުމެ އުޅުމުން އެކަމަށް މީސްމީޑިއާގައި ބައެއް ފަރާތްތަކުން ފާޑުކިޔާފައި ވަނިކޮށެވެ.\nމިކަމާއި ގުޅޭގޮތުން އަލީ ރަމީޒް މިރޭ ކުރި ޓްވީޓެއްގައި ބުނެފައި ވަނީ، ފުރަބަންދުގެ ވަގުތުތަކުގައި ދިވެހިން އަރާމުގައި ގޭގައި ތިބޭއިރު، ކާބޯތަކެއްޗާއި، ބޭނުންވާ އެނޫންވެސް ޒަރޫރީ ތަކެތި ހިފައިގެން ގެތަކާއި ހަމައަށް ގެންގޮސްދީ ޑެލިވަރީކޮށްދޭ ބަޔަކީ ބިދޭސީން ކަމަށާއި، ބިދޭސީންގެ މި އެހީތެރިކަން އެތައް ހާސް ބަޔަކަށް ލިބެމުންދާ ކަމަށެވެ.\nއެހެންކަމުން އެފަރާތްތަކާއި ދިމާލަށް ބަހެއް ބުނާއިރު، އެއީވެސް އިންސާނުންކަން ދަންނާން ޖެހޭނެ ކަމަށާއި، އެމީހުންނަށް ވެސް ދިރިތިބުމަށް ކާބޯތަކެތި ބޭނުންވާނެ ކަން ވިސްނަން ޖެހޭ ކަމަށް އަލީ ރަމީޒް ބުނެފައި ވެއެވެ.\nކޮވިޑް-19 އާ ގުޅިގެން މާލެ ފުރަބަންދުކޮށްފައި އޮތް ވަގުތުތަކުގައި އެކަމުގެ ގެއްލުން އެންމެ ބޮޑަށް ލިބޭނެ އެއް ބަޔަކީ ބިދޭސީންނެވެ. އާންމު ގޮތެއްގައި ބިދޭސީން ރާއްޖެއަށް ގެންނަ ފަރާތްތަކުން އެމީހުންގެ ކެއިންބުއިމުގެ ކަންކަން ހަމަޖައްސާފައި އޮނަނަނީ ހޮޓާތަކުންނެވެ. ނަމަވެސް ފުރަބަންދާއި ގުޅިގެން ހޮޓާތައް ބަންދުކޮށްފައި ހުރުމުން، އެފަދަ ބިދޭސީންނަށް ކާން ނުލިބި ގިނަ ދަތިތަކާއި ކުރިމަތިވަމުން ދެއެވެ.\nމި ދަތިތަކާއި ގުޅިގެން އިއްޔެ މަގުތަކަށް ބިދޭސީން ނިކުމެފައި ވަނީ = ކާބޯތަކެއްޗަށް އެދި އާދޭސް ކުރަމުންނެވެ. ނަމަވެސް ކާބޯތަކެތި ވިއްކާ ފިހާރަތަކުން ބިދޭސީން އެ ފިހާރަތަކަށް ދިއުމުން، ތަކެތި ވިއްކަން ދެކޮޅު ހަދައި އެމީހުން ބޭރުކޮށް ފޮނުވާލަމުން ދިޔަކަމުގެ އަޑުތަކެއް ވެސް ފެތުރިފައި ވެއެވެ.\nރައްޔިތުންގެ ދަތި ހާލަތު އަލީ ރަމީޒްގެ މި ބަސްކޮޅުން!\nއޭޕްރީލް 17, 2020 06:28\nހަގީގަތާ އެއްގޮތަށް ވާހަކަ ދެއްކެވީތީ ޝުކުރު ދަންނަވަން. ބިދޭސީންގެ މައްސަލައަކީ ދިވެހިން އުފެއްދި މައްސަލައެއް. ދިވެހިންގެ ގޮތެއްފޮތެއް ނެތްކަމާއި ކަންނެތްކަމާއި އަޚުލާޤެއް ނެތްކަމުން އުފެދުނު މައްސަލައެއް. އަދި އެމައްސަލަ އުފައްދާފައި ބިދޭސީންނަށް ހިތުހުރި ގޮތެއް ހަދާފައި ބިދޭސީންނަށް ކާންބޯން ލިބޭނެ މަގު ބަންދުކޮށް ނިކަމެތި ކޮށްލުމަކީ ބަލައިގަނެވޭނެ ކަމެއް ނޫން. ބިދޭސީންނަށް ހެއްދެވި ނުހެއްދެވިއަށް ގޮވާއިރު މިއަދު ބިދޭސީން ފުރައިގެންދިޔަޔަސް ކައިބޮއިގެން ސާފުތާހިރުވެގެން އުޅެވޭނެ މީހުން މަދުވާނެ.\nއޭޕްރީލް 17, 2020 06:48\nއޭޕްރީލް 17, 2020 07:16\nއިންސާނުން ވީމަ ކެއްތެރި ވާންވެސް އެމީހުން ވެސް ދަސްކުރަންޖެހޭ ނިކަމެތި އަޅުގަނޑު 24ގަޑިއިރުމިވީ ފިހާރަޔަކައް އޯޑާޜދީފަ ކާ އެތިކޮޅު ގެޔާ ހަމަޔައްވެސް ނާދޭ\nއޭޕްރީލް 17, 2020 07:17\nވާހަކަ ކިތައްމެހައިވެސް ރަނގަޅު. އެކަމަކު ތިޒާތުގެ ވާހަކަ ދައްކާވަރަށްވުރެ މާބޮޑާ ކިބުރުވެރި މީހެއް ކަލެއަކީ.\nއޭޕްރީލް 17, 2020 09:00\nއޭ މިތިބަދުނިޔޭގަ އުޅެ މުންދާޖާހިލުނޭ ﷲތިޔަބައި މީހުންނަދެއްވި ރިޒުގުންކައިބޯހަދައި އުފަލާއަރާ މުގައި އުޅެ މުންދާއިރު ފަގީރުނިކަ މެތިންގެހާލަތަށް ވިސްނަވާ ބޮޑާވެކިބުރުވެރިނުވޭ ﷲއީއެއްވެސްތަފާތު ކުރު މެއްނުކޮށް ހުރިހާކަ މެއްނިން މަވާ ރަސްކަލާންގެ އިއްޔެތިޔަބައި މީހުންއުޅުނުއަރާ މު ދިރިއުޅުން މިއަދު މިވަނީ ބިރުވެރިކަ މުންފުރިގެންވާ ކަށިކުނބުރު އަދިރިޖަންގައްޔަކަށް ދެންވެސް ﷲހުގެ މަގަށްރުޖޫއަވޭ ނިކަ މެތިންނަ އަޅާލާއޯތެރިވޭ މާދަ މާތަނަވަސްކަ މަށް ރުޖޫއަކޮށްދިނު މަށް ﷲހަޡުރަތަށް ނިކަ މެތިންގެދުއާ ތިބާގެ މައްޗަށް ކުރާނީއޭރުން\nއޭޕްރީލް 17, 2020 09:38\nއަޅެ އެހެން ހަދާކައް ނުވާނެދޯ. ޢެމީހުންނައް ކާއެއްޗެއް ދީގެން މިފަދަ ވަގުތެއްގަ ސަވާބު އިތުރުވާނެ.\nއޭޕްރީލް 17, 2020 10:13\nއިންސާނުން އެއްވެސް ގައުމެއްގަ ވަގަށް އުޅުން ދީން ހުއްދަ ކުރޭތަ؟\nއޭޕްރީލް 17, 2020 10:14\nކަލެއަކަށް ނޭނގޭނެ. އިންސާނުންނަކީ ކޮބައިކަމެއް. ތީ ޖާހިލުންގެ އައްޕަ\nއޭޕްރީލް 17, 2020 11:53\nއެލެކްސް ގޮތައް ކަލެއަށް އެގޭކަން މީހާރު އަހަރުމެންނަށް އެގިއްޖެ، ކޮމެންޓަން ސުކުރިއްޔާ\nއޭޕްރީލް 17, 2020 10:38\nބިދޭސީންނަކީވެސް އިންސާނުން، ދިވެހިންނަކީވެސް އިންސާނުން ، މައްސަލައަކީ ކޮބާކަމެއް ނޭނގޭ! ޢެނގޭހާވެސް ކަމަކީ ބިދޭސީވެސް މިޤައުމުގައި ތިބެނީ ބަަޔަކު ހަވާލުވެގެން ، އެމީހުން ބިދޭސިން ބަލަހައްޓަންޖެހޭނެ ، ދިވެހިން ބިދޭސިންނަށް އެއްޗެހި ކިޔަނީ ދެރަކުރާކަށްނޫން އެމީހުން މަގުމަޢްޗަށް ނިކުމެގެން ވާގެއްލުން ބޮޑުވާތީ !\nފުލުހުންވެސް ނޫޅެ ކަމުގެ ފެށުން ހޯދާކަށް\nއޭޕްރީލް 17, 2020 10:39\nރަގަޅު ވާހަކަ އެއް އިންގޭތޯ... ބިދޭސީންނާ މެދު ރަގަޅު ފިޔަވަޅެއް އަޅަން ޖެހޭނީ... ވަގަށް އުޅޭ ބިދޭސީން ޑީޕޯރޓް ކޮށްލަން ޖެހޭނީ....\nއޭޕްރީލް 17, 2020 11:16\nދީނީ ޢިލްމްވެރިން މިކަން ސާފުކޮށްދީބަލަ. ބައެއް އިލް މުވެރިން ވިދާލުވަނީ މުސްލިމުންނަށް އޮޅުވާލީހުންނަކީ މުސްލިމުންގެ ތެރެއިންވާ ބައެއްނޫނޭ. އެހެންވީއިރު މޭސަނަކަށްހެދިގެން ދުވަކުވެސް ރާނާހަންޖަކު ނުހފާމީހަކު ރާއްޖެ އެތެރެވީމ މަ ފުރަތަ މަ އެ މީހާގެ ހުކުމަކީ ކޮބާ.\nކުލަލާން ހަވާލުވެގެން އަންނަ މީހާ ފާރުގަލާކުލަ\nސީލިންގާއި ކަރަންޓް ސޮކެޓްތަކުގަ ލާފަ\nބޭބޭ މަސްއަލަ ނެތީ ކުޑަޚުޑަ ޖެހުނީ އޭ ބުނީ މަ\nއޭނަގެ ދުވަހު މުސާރަ ދޭންޖެހޭނެތޯ.\nއަނިޔާކުރު މެއް ނެތޭ އަނިޔާ ލިބު މެއްވެސް ނެތޭ\nމިސްކިތްތަކުން ގޮވާއިރު ޕާކުކޮއްފަ ހުންނަ ސައުކަލަށް ސަވާރުވެއިދެ ލޯގަޑުތައް އަބުރާ ކެލެޗް ނަރަށްދަ މާހަދާ މީހާ އަށް ސައިބޯލަން 5\nރުފިޔާ ދީފިނަ މަ އަނިޔާ ލިބު މެއްވެސް ނެތޭ އޮތް\nބަޔަށް ބޮލެބުނު ކަ މަށް ވާނެތޯ؟\nޚޮލަ މެއް ލިޔެލައިގެން ލާރިއެއް ހޯދު މުގެ އިތުދުން\nއަހަރު މެން ސަލާ މަތް ވާނެ މަގެއް ބުނެދީބަލަ.\nއަބޭ އަހަރުމެން ނުއުޅެން އެމީހުންނަކީ އިންސާނުންކަން ނުއެނގިގެނެއް އަހަރުމެން މިބުނަނީ އެމީހުން މިތާގަ އުޅޭށޭ މިތަނުގަ ހެދިފައިވާ ގާނޫނާ ގަވާއިދަށް އަމަލުކޮށް ދައުލަތައް ދައްކަން ޖެހޭ ފާއިސާ ދައްކައިގެން.އަދި މީގެ ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިއިތުރަށް ޒަމާނުއްސުރެ މިތަނުގައި އޮށް ރިވެތި ދިވެހި އާދަކާދަ ނުގެއްލޭ ގޮތައް މިތާއުޅޭށޭ. ސަރުކާރުންވެސް މިފަދަ މީހުންނަށް ދޭންޖެހޭ އަދަބުތައް ދީފާ ވީއެންމެ އަވަހަކަށް ނުގަވާއިދުން އުޅޭ ހުރިހާ ބިދޭސީން ފޮނުވާލަންވީ. އަދި ބުނަން ދިވެހިރާޖޭގައި އުޅޭ ބަންގާޅީންނަކީ މާލޭ ދެތިންދުވަހަކައް ލޮކުޑައުން ކޮއްމިއަކަސް ބަނޑަށް ޖެހިގެން މަގުމައްޗަށް ނުކުންނަ ވަރަށް ވުރެ މާ މުއްސަނދި ބައެއް. އަބޭ އަށް އަދި ބަންގާޅީން ނޭގެނީ ތީވަރަށް މަކަރުވެރި ހީލަށް ތެރި ބައެއް ތިމީހުންގެ ވިސްނުމުގަ ހުންނާނީ ފާއިސާ އާ ކެއުން...\nއޭޕްރީލް 17, 2020 11:41\nއެ މީހުންނަން ބޭނުން ގޮތަކައް އުލެންވީ އެއީ ހަ މަ އެކަނި އިންސާނުންގޮތުގަ ފެންނަބަޔަކީ\nއޭޕްރީލް 17, 2020 11:58\nކުށެއްނެއް އެތައްބަޔަކު އައިއެސް ކިޔާޖަމާއަތަކުން މަރަމުން އެދަނީ އިސްލާމުންނެއް ނޫންތަ. ކަލޯމެންނަކީ މިގައުމުގެ ހަލާކު.\nއޭޕްރީލް 17, 2020 13:00\nބަލަ އޭގެ ތެރޭން ގިނަމީހުންނަކީ ގަސްދުގައި ރާވައިގެން ރާއްޖެއައިސް ރާއްޖޭގެ އިމިގުރޭސަން ގާނޫނާ ހިލާފަށް އުޅޭ މީހުންނޭ. އިންސާނުންނަކަސް ކަނޑައެޅިގެން މުޖުރިމުންނޭ. ދެންވެސް އެމީހުން އުރައިގެންދޯ އުޅޭންވީ؟\nއޭޕްރީލް 17, 2020 13:40\nއައްޔާ އެކަމަކު ބަންގާޅިންގެ ބަލާ ހާދަބޮގޭ\nއޭޕްރީލް 17, 2020 16:03\nބިދޭސީން ނަކީ ޖަނަވާރުން ނެކޭ ނުބުނޭ އެއްވެސް މީހަކު ،އެމީހުން ވެސް މިޤައުމުގައި އުޅެންވީ އެކަމު މިތާގައި ހަދާ ޤަވާއިދުތަކަށް ބޯލަނބަންޖެހޭނެ. ލޮކްޑައުން ކުރީމަ އެމީހުން ވެސް ތިބެންޖެހޭނީ ގޭގަ މަގުމައްޗަށް ކުޅު ޖަހަމުން ހިނގާކަށް ނުޖެހޭނެ.\nއޭޕްރީލް 17, 2020 16:54\nބިދޭސީންގެ މައްސަލަ ހައްލުނުވަނީ މަހުޖަނުންގެ މުށުތެރޭ ސަރުކާރުގެ ބޮޑުން ތާށިވާތީ ، ލޯމަރާލާފައި ގަވާއިދާ ހިލާފަށް އުޅޭ ހުރިހާ ބިދޭސީން ޑީޕޯޓު ކޮށްލަބަލަ ، ދެން އެތެރެވުން ކޮންޓުރޯލްކޮށްބަލަ އިސްލާހުޖާޑިޔަކަށް ނުޅެވުނެއްނު ނުވެސްލެވޭނެ އެއަށްވުރެ ކަމާބެހޭ ބޭފުޅުން ރުފިޔާ ބޭނުން މީ ވަރަށް ވާހަކަ....\nއޭޕްރީލް 17, 2020 20:08\nމިމީހުންގެ ތެރޭވެސް އިސްލާމްދީން ގަބޫލު ނުކުރާ މީހުނަށް ޢިސްލާމްދިން އުގަނައިދޭން ފެނޭ.\nއޭޕްރީލް 18, 2020 07:14\nމި ރަމީޒު ޓްވީޓެއް ކޮއްލާއިރަށް މީނާ މާބޮޑު މީހަކަށް ހަދައި މީނާގެ ބަސް މާބޮޑު ޙަބަރަކަށް ހަދައިގެން ތިއަ އުޅެނީ ނޫސްވެރިން ގެނެސްދޭނެ ޢެހެން ޚަބަރެއް ނެތީތޯއެވެ.؟\nތީވެސް ބަސަރާޔަށް ކަދުރު ވިއްކުމުގެ ގޮތެއްތޯ؟ ބަސަރާ އޭ ކަދުރޭ؟ ސޮރީ


ދެކުނު އޭޝިއާގެ ފަތުރުވެރިންނަށް ހިދުމަތްދީގެން އަނެއްކާވެސް ގެސްޓް ހައުސް އަކަށް ފިޔަވަޅު އަޅައިފި | Sandhaanu\nދެކުނު އޭޝިއާގެ ފަތުރުވެރިންނަށް ހިދުމަތްދީގެން އަނެއްކާވެސް ގެސްޓް ހައުސް އަކަށް ފިޔަވަޅު އަޅައިފި\nއެޗްޕީއޭގެ ގައިޑްލައިނާ ހިލާފަށް ދެކުނު އޭޝިއާގެ ފަތުރުވެރިންނަށް ހިދުމަތް ދެމުން ދިޔަ ގެސްޓްހައުސް އެއްގެ ލައިސަންސް ޓޫރިޒަމް މިނިސްޓްރީން ސަސްޕެންޑް ކޮށްފި އެވެ.\nޓޫރިޒަމް މިނިސްޓްރީން ކުރި ޓުވީޓެއްގައި ބުނެފައި ވަނީ އެޗްޕީއޭ އާއި މިނިސްޓްރީން އެކުލަވައިލި ގައިޑްލައިނާ ހިލާފުވި މާލޭސަރަހައްދުގެ ގެސްޓް ހައުސްއެއްގެ ހުއްދަ ބާތިލު ކޮށްފައިވާ ކަމަށެވެ.\nނަމަވެސް އެއީ ކޮން ގެސްޓް ހައުސްއެއްކަމެއް އެގެސްޓް ހައުސްގައި ހިދުމަތްދިނީ ދެކުނު އޭޝިއާގެ ގޮންގައުމެއްގެ ފަތުރުވެރިންކަމެއް ޓޫރިޒަމް މިނިސްޓްރީން ހާމަ ކޮށްފައެއް ނުވެ އެވެ.\nގަވާއިދާ ހިލާފަށް ދެކުނު އޭޝިޔާގެ ފަތުރުވެރިންނަށް ހިދުމަތްދެމުން ދިޔަ ތިން ގެސްޓް ހައުސްއެއްގެ ހުއްދަ ޓޫރިޒަމް މިނިސްޓްރީން މި މަހުގެ 17 ވަނަ ދުވަހު ވެސް ވަނީ ބާތިލު ކޮށްފަ އެވެ.\nއެމިނިސްޓްރީން ހާމަކުރައްވާގޮތުގައި އަދި އިތުރު ތިން ގެސްޓްހައުސް އަކަށް ވަނީ ގައިޑްލައިނާއި ހިލާފްވެގެން އިންޒާރު ދިނެވެ.\nއެޗްޕީއޭން ދެކުނު އޭޗިއާގެ ގައުމުތަކުން ރާއްޖެ އަންނަ ފަތުރުވެރިން ރާއްޖޭގެ މީހުން އުޅޭ ރަށްރަށަށް އެރުން މަނާކުރީ\nއިންޑިއާގައި ކޮވިޑްހާލަތު ވަރަށް ބޮޑަށް ގޯސްވެފައި ވަނިކޮށް އިންޑިއާއިންނާއި ޕާކިސްތާނުގެ ގިނަ އަދަދެއްގެ ފަތުރުވެރިން ރާއްޖެ އައުމާއި ގުޅިގެން ގިނަ ބައެއްގެ ނުރުހުން ސަރުކާރަށް އަމާޒުވެފައި ވާ ދަނޑިވަޅެއްގައެވެ.


Addu City disinfect kurumuge masakkaiy hukuru dhuvahu fashanee - AO News Addu City disinfect kurumuge masakkaiy hukuru dhuvahu fashanee\nއައްޑޫ ސިޓީ ޑިސްއިންފެކްޓް ކުރުމުގެ މަސައްކަތް ހުކުރު ދުވަހު ފަށަނީ\nކޮވިޑް-19 އާއި ގުޅިގެން އައްޑޫ ސިޓީ ޑިސްއިންފެކްޓްކުރުމުގެ މަސައްކަތް އަންނަ ހުކުރު ދުވަހު ފެށުމަށް ނިންމައިފި އެވެ.\nއައްޑޫ ސިޓީ ކައުންސިލުން މިއަދު ކުރި އިއުލާނެއްގައި ބުނެފައި ވަނީ މުޅި ދުނިޔެއަށް މިހާރު ފެތުރެމުންދާ ކޮރޯނާވައިރަސް (ކޮވިޑް-19) އާއި ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން 27 މާރިޗު ވާ ހުކުރު ދުވަހު ހެނދުނު 08:00 އިން ފެށިގެން ކަނޑައެޅޭ ދުވަސްތަކުގައި އައްޑޫގެ އަވަށްތައް ޑިސްއިންފެކްޓް ކުރުމުގެ ޢަމަލީ މަސައްކަތް ފެށުމަށް ހަމަޖެހިފައިވާ ކަމަށެވެ.\nއެހެންކަމުން އައްޑޫ ސިޓީ ކައުންސިލުން ވަނީ ޢާންމު ސަރަޙައްދުތަކުގައި އައިސް ފޮށި ބަހައްޓައިގެން މަސްވިއްކުމާ، ހުއްދަ ނެތި ކާބޯތަކެތި ވިއްކުން ވަކި ގޮތަކަށް އަންގަންދެން ހުއްޓާލުމަށް އަންގައިފަ އެވެ.\nއައްޑޫގެ އަވަށްތައް ޑިސްއިންފެކްޓްކުރުމަށް ނިންމާފައިވާއިރު، މާލެ އާއި ހުޅުމާލޭގެ މަގުތައްވެސް ޑިސްއިންފެކްޓްކުރުމުގެ ޕްރޮގްރާމެއް ވަނީ ފަށައިފަ އެވެ. މީގެ އިތުރުން ފުވައްމުލަކު ސިޓީވެސް ޑިސްއިންފެކްޓްކުރުމުގެ މަސައްކަތް ދަނީ ކުރަމުންނެވެ.\nޗައިނާގެ ވުހާން އިން އެންމެ ފުރަތަމަ ފެނުނު ކޮވިޑް-19 އަށް ރާއްޖެއިންވެސް މިހާތަނަށް 13 މީހަކު ޕޮޒިޓިވްވެފައިވާއިރު، އޭގެތެރެއިން ފަސް މީހުން ވަނީ ބަލިން ރަނގަޅުވެފަ އެވެ. ކޮވިޑް-19 އާއި ގުޅިގެން ދިވެހި ސަރުކާރުން އަންނަނީ ބަލި ފެތުރިޔަ ނުދިނުމަށާއި ޚަރަދުތައް ކުޑަކުރުމަށް ގިނަ ފިޔަވަޅުތައް އަޅަމުންނެވެ. އެގޮތުން މިދިޔަ ހަފްތާގެ ބުރާސްފަތި ދުވަހުން ފެށިގެން އަންނަ ހަފްތާގެ ބުރާސްފަތި ދުވަހާއި ހަމައަށް ސަރުކާރު ބަންދުކޮށްފައިވާއިރު، ދައުލަތުން އެކި ކަންކަމަށް ކުރާ ޚަރަދުގެ ތެރެއިން އެއް ބިލިއަން ރުފިޔާ އުނިކުރަން ވެސް ކެބިނެޓުން ވަނީ ނިންމާފައެވެ.


Kudhi viyafaari thakah sarukaaru project thakugai faseyha in baiveriveveyne nizaameh gaim kuraanan: Fayyaz | Mihaaru\nއިކޮނޮމިކް މިނިސްޓަރު ފައްޔާޒު އިސްމާއިލް އެސްއެމްއީ ބޭންކް ހުޅުވުމުގެ ރަސްމިއްޔާތުގައި ވާހަކަ ދައްކަވަނީ--ފޮޓޯ: ހުސައިން ވަހީދު/މިހާރު\nކުދި ވިޔަފާރިތަކަށް ސަރުކާރު ޕްރޮޖެކްޓްތަކުގައި ފަސޭހައިން ބައިވެރިވެވޭނެ ނިޒާމެއް ގާއިމް ކުރާނަން: ފައްޔާޒު\n18 މާޗް 2019 - 12:173comments\nއެސްއެމްއީ ބޭންކް ހުޅުވަން ބޭއްވި ރަސްމިއްޔާތުގައި ފައްޔާޒު ވިދާޅުވީ އަލަށް ފަށާ ވިޔަފާރިތަކަށް ސަރުކާރު ޕްރޮޖެކްޓްތަކުގައި ބައިވެރިވެވޭނެ ފުރުސަތު މިހާރު ނެތް ނަމަވެސް އެ ފުރުސަތު ފަހިކޮށްދޭނެ ކަމަށެވެ.\nފައްޔާޒު ވިދާޅުވި ގޮތުގައި އެސްއެމްއީތަކަށް ލޯނު ދިނުމަށް ފަހު ނިންމާލާނީއެއް ނޫނެވެ. އެކުންފުނިތައް ހިންގަން ބޭނުންވާ ފަންނީ އެހީތެރިކަން ވެސް ބިޒްނަސް ސެންޓަރުތަކުން ލިބޭނެ ކަމަށް ވިދާޅުވި އެވެ.\nއެސްއެމްއީ ބޭންކު ހުޅުވުމުގެ ރަސްމިއްޔާތަށް ރައީސް އިބްރާހިމު މުހައްމަދު ސޯލިހާއި ފައްޔާޒު އިސްމާއިލް ވަޑައިގަންނަވަނީ --ފޮޓޯ:ހުސައިން ވަހީދު/މިހާރު\n"ރަނގަޅު ޕްރޮޖެކްޓްތަކާ އެކު ފަށާ ވިޔަފާރިތައް ފެއިލްވެދިޔަ ނުދިނުން. ފެއިލްވިޔަ ނުދީ އަމިއްލަ ޒާތުގައި ބޮޑުވެގެން ގޮސް އިންޑިޕެންޑެންޓް ވުން،" އެސްއެމްއީތަކާ މެދު ކުރަައްވާ އުއްމީދާ ބެހޭ ގޮތުން ފައްޔާޒު ވިދާޅުވި އެވެ.\nއޭނާ ވިދާޅުވީ ކުދި އަދި މެދު ފަންތީގެ ވިޔަފާރިތަކުގެ އިތުރުން އާންމު ވިޔަފާރިތަކަށް ޓެކްސް ނިޒާމުގެ ތެރެއިން ދިމާވާ އުނދަގޫތަކަށް ހައްލެއް ގެންނަން ފިނޭންސް މިނިސްޓްރީއާ ކަމާ ގުޅޭ އިދާރާތަކާ އެކު މަޝްވަރާ ކުރަމުން އަންނަ ކަމަށް އޭނާ ވިދާޅުވި އެވެ. އަދި ވިދާޅުވީ ޓެކްސް ނިޒާމަށް ގެންނަން ބޭނުންވާ ބަދަލުތައް އަންނަ ހަފްތާގެ ތެރޭގައި ރައީސަށް ހުށަހަޅުއްވާނެ ކަމަށެވެ.\nއިތުރު ލިޔުންތައް އިކޮނޮމިކް މިނިސްޓްރީ ކުދި ވިޔަފާރި ލޯނު ފައްޔާޒް އިސްމާއިލް، އިކޮނޮމިކް މިނިސްޓަރު އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން\nޑިއުޓީ ފްރީގައި ދިވެހި އުފެއްދުންތައް ވިއްކަނީ


(15 އޮކްޓޯބަރ 2020 އާ ގުޅޭ)\nމޭތޮރުފާލާފައި ވަން ތޫނު ކަށިން އޭނާގެ ހިތުގެ ނާރުތައް ބުރިބުރިވެއްޖެކަހަލައެވެ. ތަދުވަންފެށީ ނުހަނު ބޮޑަށެވެ. އެހެންނަމަވެސް އޭނާ އަތްތިރިކޮށްލީ އެ ވޭނުގެ އަސަރު، އޭނާގެ މަދަދަށް ބޭނުންވެފައި އިން ދަރިފުޅަށް އިޙްސާސްވިޔަ ނުދިނުމަށެވެ. ކެންޒާގެ ކޯތާފަތުގައި ދެއަތުން ހިފާލަމުން ހުރިހާ ވާހަކައެއް މަންމައަށް ކިޔާދީބަލާށޭ މިންނާ ބުންޏެވެ. އެއްވެސް ކަމެއް ނުފޮރުވުމަށް ވެސް އެދުނެވެ.\nފިރިހެން ދަރިފުޅުގެ ހާލު އެންމެ ގޯސްވީއިރު ވެސް މިންނާ ކެތްތެރިވިއެވެ. އެހެންނަމަވެސް އަންހެންދަރިފުޅު ކިޔައިދެމުންދިޔަ ވާހަކަތަކަށް އޭނާއަށް ކެތްކުރަން ދަތިވެއްޖެއެވެ. އޭނާގެ ދަރިފުޅަށް މިފްރާހު އެ ދިނީ ހާދަ ބޮޑު އަނިޔާއެކެވެ. އެފަދަ މީހަކާ ހަމީމު އެއްބައިވިކަން އެއީ މިއަދު މިންނާގެ ހިތާއި ރޫހުން ވެސް އޭނާގެ މައްޗަށް އޮތް ކުޑަކުޑަ ކުލުންވެރިކަން ވެސް ފިލައިގެން ދިޔަ ސަބަބެވެ. ދަރީންގެ ބައްޕައަށް ވިޔަސް ދެން ހެވޭ ބުނަން، އޭނާގެ ޟަމީރު ގޮވާލައިފިއެވެ. މިފްރާހުގެ ހަޤީޤަތް އެނގިހުރެ އެގެއަށް ހަމީމު، އޭނާ ގެނައީ އަންހެން ދަރިފުޅު ވިއްކާލުމުގެ ވިސްނުމުގައި ނޫންކަމެއް މިންނާއަކަށް ނޭނގެއެވެ. އެހެންނުބުނާންވީ ވަކި ކީއްވެ ހެއްޔެވެ. މިއަދާ ހަމައަށް ހަމީމަށް ދަރީންނަކީ މުހިންމު ބައެއް ކަމުގައި ވެފައި ނެތެވެ. އެކުދީން ބޮޑުވީ އޭނާގެ ކުރިމަތީއެވެ. އެކުދީންގެ ހަށިގަނޑުގައި ހިނގަނީ އޭނާގެ ވެސް ލެއެވެ. ނަމަވެސް އެކުދީން ބޮޑުވީ ބަފައެއްގެ އެހީތެރިކަމެއް، ރައްކާތެރިކަމާއި ލޯބީގެ ޒައްރެއް ވެސް ނުލިބިއެވެ. ދެބެންގެ ތެރެއިން ޚާއްޞަކޮށް ކެންޒާއަށް ހަމީމު ކުރި އަނިޔާ ބޮޑެވެ. އެއިން ކުއްޖެއްގެ ހިތުގައި ހަމީމުއަށް ނަފުރަތުނޫނީ ނުވާކަން ޚުދު މިންނާއަށް އެނގެއެވެ. އެކުދީން ބައްޕަ ކަމުގައި ޤަބޫލުކުރަނީ ވެސް މިންނާއަށް ޓަކައިކަން ޔަގީނެވެ. އެކަމަކު އެ ހަޔާތުން ދެއަތްފޮޅާލައި މިނިވަންވާންވީ ވަގުތު ޖެހިއްޖެކަން މިންނާއަށް އެނގިއްޖެއެވެ. އޭނާގެ ހަށިގަނޑުގައި ފުރާނަ ހުރިހާ ހިނދަކު ދަރީން ރައްކާތެރިކުރުމުގައި މިންނާ ފަހަތަކަށް ނުޖެހޭނެއެވެ.\nމިފްރާހުއާ މެދު ކެންޒާ ގަޔާނުވީ ކީއްވެކަން މިންނާއަށް ސާފުކޮށް އެނގިއްޖެއެވެ. ފުރަތަމަ ދުވަހުން ފެށިގެން ކެންޒާއަށް އޭނާއަށް އިތުބާރުނުކުރެވުނީއެވެ. ހަމީމުގެ އުޅުން ހުރި ގޮތުންނެވެ. ލައިތުއަކީ ކެންޒާގެ ނަސީބެވެ. އޭނާގެ ހަޤީޤަތް މިންނާއަށް އެނގެއެވެ. އިތުބާރު ކުރެވެނީ ސަބަބެއް ނެތިއެއްނޫނެވެ. ކެންޒާ ހިމާޔާތްކުރުމުގައި އޭނާ ފަހަތަށް ނުޖެހޭނެއެވެ. އަމިއްލަ ނަފްސުގެ މައްޗަށް ކެންޒާއަށް ޔަގީންކަން ހޯދައިދިން ޒުވާނަކީ އެއީއެވެ. ނަމަވެސް ކެންޒާގެ އެ ޔަގީންކަން މިފްރާހު ފުނޑުފުނޑުކޮށްލައިފިއެވެ. ލައިތުއާއި އޭނާގެ ޢާއިލާގެ ކުރިމަތީ އެ ދަރިފުޅުގެ އަގުވައްޓާލަން މިފްރާހު ރާވާ ރޭވުން ކާމިޔާބުވިޔަ ނުދޭން މިންނާ ބޭނުމެވެ.\n"ދެން ހުއްޓާލައި..." ކެންޒާގެ ދެ ލޮލާއި މޫނު ފުހެދެމުން މިންނާ ބުނެލިއެވެ.\n"މަންމާ ޕްލީޒް ބުނެބަލަ... ދެން ކިހިނެއްވާނީ..."\n"ރަނގަޅުވާނެ، އިރާދަކުރެއްވިއްޔާ ހުރިހާކަމެއް ވެސް ރަނގަޅަށް ދާނީ... އެކަމަކު ލައިތު ނޭނގުމުގައި ބަހައްޓާކަށް މަންމައަކަށް ނުފެނޭ، އެކަން މަންމައަށް ދޫކޮށްލާ، ކެން ކަންބޮޑުނުވޭ، ދެން ނުރޯތި އިނގޭ... އަހަރެމެން ވީހާ ވެސް އަވަހަކަށް އެހެންތަނަކަށް ބަދަލުވާނީ، މިގެއަކު ދެން ނުތިބޭނަން." މިންނާ ބުންޏެވެ. ނަމަވެސް ހުރިހާކަމެއް ރަނގަޅަށްދާނޭ ކަމުގެ ޔަގީންކަމެއް އޭނާއަކަށް ނެތެވެ. އެކަން މިވަގުތު ދަރިފުޅަށް އަންގަން ބޭނުންނުވީއެވެ.\nކެންޒާގެ ފޯނު މަންމައަށް ދެމުން، އޭގައި ހުރި ވީޑިއޯތަށް ބަލާނީ އޭނާ ދިއުމުންކަމުގައި ބުނެލިއެވެ. މަންމަ އެ ވީޑިއޯތަށް ބަލާއިރު އެތަނުގައި އިނުން ކެންޒާއަށް ކުޅަދާނަކަމަކަށްނުވީއެވެ. ވީޑިއޯގައި ފެންނަ މަންޒަރުތަކުގެ ލަދުވެތިކަމުންނެވެ. މަންމައެއްކަމަކު އެއީ ބަލަން ފަސޭހަވާނޭ ފަދަ މަންޒަރުތަކެއްނޫންކަން ކެންޒާއަށް އެނގޭތީއެވެ.\nދަރިފުޅު ގޮވައިގެން ކޮޓަރިއަށް މިންނާ އައެވެ. އެނދުގައި ކެންޒާ އިށީނުމުން، އޮށޯވެ ނިދާލެވޭތޯ ބެލުމަށް މިންނާ ބުންޏެވެ. ކެންޒާ އޮށޯތުމުން އެނދުގެ އެއްފަރާތުގައި ގުޅަވެފައި އޮތް ރަޖާ ނަގައި ދަރިފުޅުގެ ގައިގާ މިންނާ އަޅައިދީފިއެވެ. ދެން މަގަތުގައި އިށީނދެ އަރިއަކަށް އޮތް ކެންޒާގެ ކޮނޑުގައި ފިރުމާލިއެވެ. ހުރިހާކަމެއް މަންމަގެ އަތްމައްޗަށް ދޫކޮށްލުމަށް މިންނާ އެދުނެވެ. ކެންޒާއާއި ލައިތުގެ ކައިވެނި ކުރެވޭނެކަމުގެ ޔަގީންކަން މިންނާ ދިނެވެ. މަންމަގެ ބަސް ޤަބޫލުކުރަމޭ ބުނާފަދައިން ކެންޒާ މަޑުމަޑުން ބޯޖަހާލިއެވެ.\nކެންޒާގެ ކޮޓަރިން ނުކުމެގެން އައިސް މިންނާ އުޅޭ ކޮޓަރިއަށް ވަދެ ދޮރު ލައްޕާލިއެވެ. މަޑުމަޑުން އައިސް އެނދުގެ އަރިމަތީ އިށީނެވެ. މޭގައި ހުރި ރިހުން މަޑުނުވާތީ ކަނާއާއަތުން މޭގައި މިންނާ ފިރުމާލިއެވެ. ދެ ލޯފުރިގެން އައީ އެވަގުތެވެ. ދެއަތުން މޫނު ފުހެލާފައި އެނދުގެ ފައިލާކޮޅުގައި ބޭއްވި ކެންޒާގެ ފޯނު ނެގިއެވެ. ދަރިފުޅުގެ ފޯނު ހުޅުވާލިއިރު ވީޑިއޯތައް ހުރީ ފެންނާށެވެ. ބަލަން ޖެހިލުންވެފައި މިންނާއަށް އިނދެވުނީއެވެ. މިފްރާހުގެ ގަސްދަކީ ކެންޒާއާ ކައިވެނިކުރުންކަން މިންނާއަށް ވިސްނެއެވެ. އޭނާގެ ޢަމަލުތައް ހައްދުފަހަނަ އަޅާފައި އެވަނީ އެ މަޤުޞަދު ކޮންމެ ގޮތަކުން ވިޔަސް ހާސިލުކުރަން ބޭނުންވާތީއެވެ. އެ ކައިވެނި ވާނީ ކެންޒާއަށް ލިބޭ އަނިޔާވެރި ޝަޒާއަކަށެވެ. ކައިވެންޏަކުން ލިބެންވާ ފުރިހަމަ ހަމަޖެހުމެއް އެފަދަ ކައިވެންޏަކުން ނުލިބޭނެއެވެ. ޚިޔާލުގެ އޮއިވަރުގައި ޖެހި އިނދެ ފޯނުގެ އިސްކުރީނުގައި މިންނާގެ އިނގިލި ޖެހިލިއެވެ. އެހިނދު ވީޑިއޯ ޕްލޭވާން ފަށައިފިއެވެ. މިންނާގެ ލޯ ފޯނަށް ހުއްޓުނެވެ. އޭނާއާއެކު ކެންޒާ މަޑުނުކުރީ ކީއްވެކަން މިންނާއަށް ވީޑިއޯ ފެނުމުން ޔަގީންވިއެވެ. ޚުދު އޭނާއަށް ވެސް ދެ ލޯ މަރާލެވެއެވެ. ބަލަން އުނދަގޫވެގެންނެވެ.\nމިންނާއަށް ރޮވެން ފެށުމުން އޭނާ އަނގަމަތީ އަތްއަޅާލިއެވެ. ރޯއަޑު އިތުރު މީހަކަށް އިވިދާނޭތީއެވެ. ކެންޒާ އެނބުރި އަތުވެދާނޭތީއެވެ. އައިސް އެ ދޮރުކައިރީ ކެންޒާ ހުރެދާނޭތީއެވެ. މިފްރާހުއަށް ހިތާހިތުން އެއްޗެހި ކިޔުނެވެ. ކެންޒާގެ ދިރިއުޅުމާ މިފްރާހު ދުރަށް ދާނޭ ގޮތެއް މިންވަރުކޮށްދެއްވުމަށް މިންނާއަށް ހިތާހިތުން ދުޢާކުރެވުނެވެ. ގަދަފަދަ އަޒާބެއް މިފްރާހުގެ މައްޗަށް އަންނާނޭނަމައޭ މިންނާއަށް ބުނެވުނެވެ. ރުޅިއާއި ހިތްދަތިކަމާއި، ދަރިފުޅަށް ވާނޭ ގޮތާއި ކޮށްފައިވި އަސަރާމެދު މިންނާ އިންތިހާއަށް ކަންބޮޑުވެފައިވިއެވެ. ކެތްކުރާނީ މިވަރުން ކިހިނެއްކަމާމެދު ސުވާލު އުފެދުނެވެ. ލައިތުއަށް އެއިން އެއްވެސް ވީޑިއޯއެއް ދައްކަން މިންނާ ބޭނުމެއްނޫނެވެ. އެ ވީޑިއޯތައް ފެނިއްޖެނަމަ ލައިތު ބަދަލުވެދާނޭ މިންނާއަށް ވެސް ހީކުރެވެނީއެވެ.\nވުޟޫކޮށްގެން ނުކުތް ގޮތަށް މިންނާ ތައްޔާރުވެލީ މަދަދަށް އެދި އެދެންވީ ފަރާތަށް ދެންނެވުމަށެވެ. ނަމާދުދޮޅި ހެޔޮވަރުކޮށްލުމާއެކު މުސައްލަމަތީ މިންނާ ހުއްޓުނެވެ. ދެރަކުއަތުން އޭނާ ނަމާދުކޮށް ދެއަތް އުފުލައި ރޮމުންދިޔައެވެ. ތިރިކޮށްލެވޭ ނިތް ގެންގޮސް ތަޅުންމަތީ ޖައްސާލައި ސަޖިދަޖެހިއެވެ. މިންނާގެ ރުއިން ގަދަވެއްޖެއެވެ. ބޮލުގައި ރިހުން ގަދަވެއްޖެއެވެ. ލޯ ފުސްވެފައިވީ ހުއްޓުމެއްނެތް ކަރުނުންނެވެ. ފަތިސް ނަމާދަށް ގޮވާފާނޭކަން އެނގުނު ހިނދު އިހު ސުންނަތް ކުރަން ފެށިއެވެ. ސަލާމް ދީފައި ކޮޅަށް ތެދުވި ހިނދު އޭނާ އެއްލިގެން ދިޔަހެން އަރިއަޅާލައިފިއެވެ. ނުވިސްނާ ހުރި މިންނާގެ ލޯކައިރިން މޫނުގެ އެއްފަރާތް ޖެހުނީ އެނދުގެ އަރިމަތީއެވެ. ރޯމަހެއްހެން މީހާ ތެޅެންފެށިއެވެ. އަނގައިގެ ތެރެއިން ދޫ ނުކުންނަން އައެވެ. މުޅިމީހާ ތެޅޭއިރު ހަތަރެސްފައިގެ ހަރަކާތް ކުރުމުގެ ބާރެއް ނެތްކަހަލައެވެ. ހަށިގަނޑު މަތަވިއިރު މިންނާވަރުބެލިވެގެން ހަށިގަނޑުގެ ހަކަތަ ހުސްވެފައިވާ ކަހަލައެވެ. އެންމެ ލޮލަކަށް ފެންނައިރު އެ ލޮލުގެ ފެނުމަށް ގޮތެއް ވެއްޖެކަން އެނގެއެވެ. ލޯމަތީ އަތް ހިންގާލެވުނީ އެހެންވެއެވެ. މިންނާ ދެފަހަރަކު ލޯ އުނގުޅާލިއެވެ. އެހެންވިޔަސް ލޮލަށް ފެންނަނީ ފުސްކޮށެވެ. ހިތްވަރުކޮށްފައި ތެދުވިއެވެ. ފަތިސް ނަމާދުގެ ބަންގީގެ އަޑުކަނޑައިގެންދިޔައީ ވަރުބަލިކަމުގައި މިންނާވަނިކޮށެވެ. ދެން ފަތިސް ނަމާދުކުރުމަށް އޭނާ ކޮޅަށް ތެދުވަން އުޅެއުޅެ ތެދުވެވޭ ގޮތެއްނުވިއެވެ. އާދަޔާ ޚިލާފު ރިހުމެއް ހަށިގަނޑުގެ މަސްތަކަށް ވެރިވެފައިވިއެވެ. މުޅި ހަށިގަނޑު ޝޮކެއްގައިވާ ކަހަލައެވެ. އިރުކޮޅަކު އެގޮތުގައި އިނދެފައި އޭނާ ތެދުވެވޭތޯ ބެލިއެވެ. އަލްޙަމްދުﷲއޭ ބުނެލީ ކޮންމެ ހާލެއްގައި ވިޔަސް ކޮޅެއް ތެދުވެވުންނެވެ. ފަތިސް ނަމާދު ފުރިހަމަކުރެވުނެވެ. އޭރު ދެފައި ގަނޑުފެންގަނޑެއްގެ ތެރެއަށް ގެބެމުން ދާފަދަ ފިނިކަމެއް އިޚްސާސް ކުރެވެމުންދިޔައެވެ.\nއެސްފިޔަތައް މަޑުމަޑުން ދުރުވެލި ހިނދު އަލިވުމާއެކު ހުޅުވާލެވުނު ދެ ލޯ އަލުން ކެންޒާ ލައްޕައިލިއެވެ. މޫނަށް ކަނާތު އަތްތިލަ ހުރަސްކޮށްލާފައި ލޯ ހުޅުވާލިއެވެ. ރޭގައި ކެންޒާއަށް ނިދުނީ ނިދޭނޭކަން ޔަގީންނުވެ ފިކުރުބޮޑުވެފައި އިންދައެވެ. ނިދުނީއޭ ބުނުމަށްވުރެ އޭނާ ރޭގައި ހޭނެތުނީއޭ ބުނުން ރަނގަޅެވެ. ވަރުބަލިވެފައިވާ ވަރުންނެވެ. ފިރިހެނުންތައް ވެގެން ވޭނަށް އަރުވައިގެން މިފްރާހުގެ ގާތަށް އޭނާ ގެންދިޔައީސުރެ ކެންޒާއަށް ހަމަނިދިނުލިބެއެވެ. ހިތުގައި އޮތް ބިރުވެރިކަން ދުވަހަކަށްވުރެ ދުވަހެއް އަންނަނީ ބޮޑުވަމުންނެވެ.\nއެނދުގައި އިށީނދެ ތަޅުމަށް ދެފައި ބައިލައިގެން ކެންޒާ އިރުކޮޅަކު އިނެވެ. ދެން ބާލީސް ކައިރީ އަތްހާކާލެވުނެވެ. ވަރުބަލިކަންވީ ދެ ލޯ އިހުނަށްވުރެ ބޮޑަށް ހުޅުވުނެވެ. ރޭ މިންނާ އަތަށް ފޯނު ދީފައިކަން އައީ ކެންޒާ ހަނދާންވީއެވެ. އޭނާ ފޯނު ހޯދީ ގަޑިން ވީއިރެއް ބެލުމަށެވެ. މަންމަގެ ގާތަށް ދިއުމުގެ ކުރިން ކެންޒާ ވަނީ ފާޚާނާއަށެވެ. ބޮލަށް އިޙްސާސް ކުރެވޭ ބަރުކަން ފެންވަރާލުމުން ލުއިވެދާނޭކަމުގައި ކެންޒާ ހީކުރިއެވެ.\nކޮޓަރިން ނުކުތް ކެންޒާގެ ތެތް އިސްތަށިގަނޑު އޭގެ އަމިއްލަ ޒާތުގައި ހިކުމަށް ފުރަގަހަށް ދޫކޮށްލައިފަ އޮތެވެ. ލާފައި ހުރި ގަމީހުގެ ދިގު އަތް އުޅަންބޮށްޓަށްވުރެ އިންޗިއެއްހާ ތަން ހުންނާނޭ ވަރަށް އޮޅަމުން ގޭގެ ބިއްދޮށަށް އަތުވެއްޖެއެވެ. ފުރަތަމަ ވެސް ކެންޒާގެ ނަޒަރު ހޯދާލީ ބަދިގެއެވެ. ނަމަވެސް ބަދިގޭގެ ދޮރު ލައްޕާފައި ހުރި ގޮތުން ހީވަނީ އަދި މަންމަ ބަދިގެއަށް ނުވަންނަނީ ހެންނެވެ. އިސްއުފުލައި އުޑުމައްޗަށް ކެންޒާ ބަލާލިއެވެ. ހެނދުނުވެ ހިނގައްޖެއޭ ކެންޒާއަށް އަމިއްލަ ނަފްސަށް ބުނެލެވުނެވެ. ގަޑިތަކުން މިހާރު މެންދުރުވާންކަން އުޅޭނީ އޭނާ ލަފާކުރީއެވެ. ދެން އައިސް މަންމަގެ ކޮޓަރީގައި ޓަކިދީފިއެވެ.\n"މަންމާ..." ދެ ފަހަރު ޓަކި ދިނުމުން ވެސް ޖަވާބެއް ނައުމުން ކެންޒާ ދޮރާ ކައިރިވެލައި ގޮވާލިއެވެ. ތަޅުގައި ހިފައި އަނބުރާލީ މިންނާގެ ޚަބަރެއް ނުވީމައެވެ. ފާޚާނައިގަ އުޅެނީބާއޭ ކެންޒާ ހިތަށްއެރިއެވެ. ހަމައެވަގުތު ދޮރު ހުޅުވިއްޖެއެވެ. މުސައްލަ ކައިރީ ތަޅުންމަތީ މިންނާ އޮތްތަން ފެނުނެވެ. ދޮރަށް ފުރަގަސްވާހެންނެވެ. ގައިދަށުގައި އެއްއަތް އޮތްތަން ފެނިފައި ކެންޒާ އަވަހަށް އެތެރެއަށް ވަނެވެ. މިންނާ ނިދާފަ އެގޮތަކަށް ނޯންނޭކަން ކެންޒާގެ ޟަމީރު ބުނީއެވެ. އަވަހަށް އައިސް މަންމަގެ ގާތަށް ތިރިވި ކެންޒާ އުޅުނީ މަންމަ އުއްޑުން ޖަހާށެވެ. މަންމައަށް އޭނާ ތަކުރާރުކޮށް ގޮވާއިރު ވެސް ހަރަކާތެއް ނުކުރާތީއެވެ. މަންމަގެ ހަށިގަނޑުގައި އަތްތެލެވުނު ހިނދު ކެންޒާއަށް އިޙްސާސްވީ މާބޮޑަށް މަންމަ ފިނިވެފައި އޮތްކަމެވެ. ހާސްކަން އިތުރުވީ ދެނެވެ. އުނދަގުލަކާނުލާ ކެންޒާ މަންމަ އުފުލާލިއެވެ. އެނދުގައި ބޭއްވުމާއެކު ދުރަށް ޖެހިލައި މަންމައަށް ކެންޒާ ބަލަން ފެށިއެވެ. އެނދުމަތީ އޮތް ފޯނު ކެންޒާއަށް ފެނުނެވެ. ފޯނު ނެގީ ނިކަން އަވަހަށެވެ.\n"ބާރަޖަހަނީ..." މެންދުރުވަނީކަން ކެންޒާއަށް ލަފާކުރެވުނީ ރަނގަޅަށްކަން ގަޑިންވީއިރު ފެނި ޔަގީންވިއެވެ.\n"މަންމާ..." އަނެއްކާވެސް މަންމަގެ ފައިގާ ކޮއްޓަމުން ކެންޒާ ގޮވާލިއެވެ. ދެން ގަބުވެފައި މިންނާއަށް ބަލަން އޭނާ އިނީއެވެ. މަންމަގެ އަތްތިލާގައި ހިފާލުމުން ވެސް އެއީ މަންމަގެ އަތްހެން ކެންޒާއަށް ހިޔެއްނުވިއެވެ. ވައަތްތިލަ ހިއްލާލާފައި ވެސް މުއްކަވާލަމުން އަލުން ތިރިކޮށްލީއެވެ.\n"ނޫން، ނޫން..." މިންނާއަށް ވެފައި އޮތް ގޮތް ކެންޒާއަށް އެނގޭ ފަދައެވެ. އަމިއްލަ ޟަމީރާއި އޭނާ ދެކޮޅު ހަދަން ބޭނުންވީ އެހެންވެއެވެ. މަންމަގެ މަގަތުން ތެދުވެ ކެންޒާ ފަހަތަށް ޖެހިލިއެވެ. ދެއަތްދެއަތާ މޮޑެމުންދިޔައީ ނުކެރިފައި ހުރިވަރުންނެވެ.\n"ކިހިނެއްމިވީ؟" ކެންޒާއަށް ބުނެވުނީ ބޭއިޚްތިޔާރުގައެވެ.\nފަހަތަށް އަޅާލި ފިޔަވަޅު އަލުން ކުރިއަށް އަޅާލިއެވެ. މަންމަގެ މޫނާ ދިމާއަށް ކުޑަކޮށް ގުދުވެ ކެންޒާގެ ވައަތުގެ ޝާހާދަތް އިނގިއްޏާއި މެދު އިނގިލި މިންނާގެ ނޭފަތާ ކައިރިކޮށްލިއެވެ. އެސްފިޔަ ޖަހާލަން ކެންޒާ ބޭނުންނުވީ ފަޅިސިކުންތަކަށް ވިޔަސް އޭނާއަށް ހީވާހީވުން ބަދަލުވާން އެދިއެދި ހުރިވަރުންނެވެ. ނަމަވެސް މިންނާގެ ހަށިގަނޑުން ހަރަކާތެއްގެ ލިސާންނުވިއެވެ. ނޭވާގެ ހޫނުކަމެއް ކެންޒާގެ އިނގިލިތަކަށް އިޙްސާސެއްނުވިއެވެ. މަޑުމަޑުން އެނދާ ދުރަށް ޖެހެމުން އައިސް ފާޚާނާގެ ދޮރު ހުރި ފާރުގައި ބުރަކަށި ޖެހުމުން ހުއްޓުނެވެ.\n"މަރުވީ... ކީއްވެ؟..." އެނދުގައި އޮތް މިންނާއާ ސުވާލުކުރާ ފަދައިން ކެންޒާ ބުންޏެވެ. އޭނާއަށް ލިބިފައިވި ސިހުމުގައި ބުއްދީގެ ބޭނުން ކެނޑުނު ފަދައެވެ.\n"އަހަރެން..." ކެންޒާއަށް ބޮލުގައި ހިފަހައްޓާލެވުނެވެ.\n"ތީ އަހަރެންގެ މަންމައެއްނޫން." އިސްތަށިގަނޑުތެރެއަށް މަހާލެވުނު ދެއަތް ތިރިކޮށްލުމާއެކު އެނދުގައި އޮތް މިންނާއަށް ކަނާއަތުގެ ޝަހާދަތް އިނގިލި ދިއްކޮށްލައި ކެންޒާ ބުނީ ހަރުކަށިކަމާއެކުއެވެ.\n"ތީ ކައިފްގެ މަންމަ... އަހަރެންގެ މަންމައެއްނޫން، އަހަރެންގެ މަންމަ މިވަގުތު އަހަރެން ދޫކޮށްލާފަނުދާނެ، އެނގިއްޖެ... ނުދާނެ މަންމަ އަހަރެން ދޫކޮށްލާފަ..." ކެންޒާ ހަޅޭލަވައިގަތެވެ. ހުއްޓާލަން ބޭނުންނުވާ މީހަކު ފަދައިން ކޮޓަރިތެރޭ ހުރެ އޭނާ ހަޅޭލަވަނީއެވެ. އަޑުގެ ކޮޅަށެވެ. އެ އަޑުއިވިގެން އެކަކުވެސް އެ ކޮޓަރިއާ ހަމައަކަށް ނައެވެ. ކެންޒާ ހަޅޭލެވުން ހުއްޓާލުމާއެކު މިންނާއަށް ބަލަންފެށިއެވެ.\n"މަރުވާން ބޭނުންވެފަ ދޯ ހުރީ... ކައިފްނެތީމަ ދުނިޔޭގަ ހުރުން މުހިންމުނުވީ، އެތައްއަހަރެއްވަންދެން ބޭބެ ބަލިއެނދުގައި އޮތްއިރު މަންމަގެ ހުރިހާ ވަގުތެއް ބޭބެއާއެކު ހޭދަކުރި، އަހަރެން ދުވަހަކުވެސް މަންމަ ގާތުން ކަމަކަށް ނޭދެން... ދުވަހަކުވެސް ނޭދެން..." ކެންޒާގެ އަޑު ހިނދުނެވެ. ރޮވެންފެށިއެވެ. ދެން ހަދާނޭ ގޮތެއް ނޭނގުނެވެ. އެނދުކައިރިއަށް ވެއްޓި ގަންނަމުން މަންމަގެ އަތުގައި ކެންޒާ ދެއަތުން ހިފާލިއެވެ.\n"މިއަދު އަހަރެން... އަހަރެން މަންމައަށް ބޭނުންވެއްޖެކަން އެނގުމުން ކީއްވެ ތިއޮންނަނީ؟ ކީއްވެ އަހަންނަށް އެހީނުވަނީ؟ ތިހެންނުހަދަބަލަ މަންމާ، އަހަންނަށް އެހީވާނޭ މީހަކުނެތޭ، ތެދުވެބަލަ... އަހަރެންނަށް ވާނެގޮތަކަމާމެދު މަންމަ ނުވިސްނަންތަ؟ މި ދަރިފުޅު އެކަނިއުޅެން ދަސްކުރީ މަންމައަށް ބޭނުންނުވާތީއެއްނޫނޭ، ޕްލީޒް... ތެދުވެބަލަ މަންމާ... ޕްލީޒް... އަޅެ މަންމާ ޕްލީޒް... ލައިތުއާ ކުރިމަތިލާން ހުރީ ކާކު؟ މިފްރާހު ހުއްޓުވާނީ ކާކު؟... އަހަރެން ރައްކާތެރިކޮށްދީބަލަ މަންމާ... ޕްލީޒް މަންމާ ތިހެން ނޯވެ ތެދުވެބަލަ... ޕްލީޒް..."\nގޭތެރެއަށް ވަދެގެން އައި ހަމީމަށް ކެންޒާ ރޯއަޑު އިވި ހުއްޓުނެވެ. މިންނާގެ ކޮޓަރިއަށް ބަލާލިއިތު އެ ކޮޓަރީގެ ދޮރު ހުރީ ހިސާބަކަށް ހުޅުވިފައެވެ. ބަދިގެއާ ދިމާއަށް ފިޔަވަޅު ނަގާލާފައި އޭނާ މިސްރާބު ބަދަލުކޮށްލިއެވެ. މިންނާ މާލެ އައިފަހުން ދުވާލުގެ ވަގުތު ބަދިގެއެއް ނުލައްޕާނެއެވެ. ކަމެއްހިނގައިގެން އުޅެނީހެން ހަމީމަށް ހީވިއެވެ. އޭނާ ކޮޓަރީގެ ދޮރުފަތުގައި އަތްއަޅައި ބޮޑަށް ހުޅުވާލިއެވެ. އެނދުމަތީ އޮތް މިންނާ ފެނުމުން އޭނާ ވެސް މިފަހަރު ހުއްޓުން އެރިއެވެ. މަންމަގެ އަތުގައި ހިފައިގެން އިނދެ ކެންޒާ ރޮނީއެވެ.\n"މިންނާއަށް ކިހިނެއްވީ؟" އިރުކޮޅަކު ހުރެފައި ހަމީމު އަހާލިއެވެ. ކެންޒާ އަނގަޔަކުން ނުބުންޏެވެ.\nކޮޓަރިއަށް ހަމީމު ވަނީ ވިސްނައިގެން ހުރެއެވެ. ކެންޒާގެ ހަމަލާއަކާ ކުރިމަތިލާން ޖެހިދާނެތީއެވެ. ނަމަވެސް ކެންޒާ އިންތަނުން ގުޑައިނުލިއެވެ. ހަމީމު އައިސް މިންނާގެ ނިތްކުރީގައި އަތްލުމާއެކު އޭނާއަށް އެނގިއްޖެއެވެ. ހަލުވިކޮށް ކޮޓަރިން ނުކުމެގެން އޭނާ ދިޔައީއެވެ. ހަމީމު ދިޔަތާ ގިނައިރެއްނުވެ ކެންޒާގެ ފޯނު ރިންގުވާން ފެށިއެވެ.\n"ލައިތު... ލައިތު..." ފޯނުކޯލު ނެގުމާއެކު ކެންޒާއަށް ތަކުރާރުކޮށް ގޮވުނެވެ.\n"ކިހިނެއްވީ ރޮނީ؟" ލައިތު އެހީ ހާސްވެފައި ހުރެއެވެ.\n"ލައިތު... މަންމަ..." ކެންޒާއަށް ރޮވެނީއެވެ. އޭނާ ބުނާނީ ކީކޭ ހެއްޔެވެ. ކައިފް މަރާލި ގޮތަށް މަންމަ ވެސް މަރާލި މީހަކީ އޭނާ ހެއްޔެވެ.\n"އަހަރެން އެބަދަން..." ލައިތު މިހެން ބުނެލުމާއެކު ކޯލު ކަނޑާލައިފިއެވެ.\n"ލައިތު އެބާދޭ މަންމާ... ދެން ތެދުވެބަލަ... މަރެއްނުވެޔޭ ބުނެބަލަ... މީ އަސްލެއްނޫނޭ ބުނެބަލަ، މަންމައަށް ތިހެންވީއިރު އަހަރެންނަށް އަދިއަމުދުން ލައިތު ގާތު މިވާހަކަތަކެއް ބުނާކަށް ނުކެރޭނެ." މިންނާގެ އަތްތިލައަށް ބޮސްދިނުމާއެކު ނިތްކުރީގައި ކެންޒާ ޖައްސާލިއެވެ.\n"މަންމައަށް ކިހިނެއްވީ؟" ކޮޓަރީގެ ދޮރުމަތިން އިވުނީ މިފްރާހުގެ އަޑެވެ. ކެންޒާއަށް ތެދުވެވުނު ގޮސް ވެސް ނޭނގެއެވެ.\n"ނުވަންނާތި މިތަނަށް..." އިނގިލި ދިއްކޮށްލުމާއެކު ކެންޒާގެ ކަރުނުން ފުރިފައިވި ދެ ލޮލުން ބަލަން ހުރީ ރުޅިވެރިކަމާއެކުއެވެ.\n"މަންމަ ހޮސްޕިޓަލަށް ގެންދާކަށްނުވޭތަ؟" މިފްރާހު ދިމާކުރީ ކޮޓަރިއަށް ވަންނާށެވެ.\nހަމީމު ގުޅާފައި މިންނާގެ ޚަބަރު ދިނުމާއެކު މިފްރާހަށް ވެސް ލިބުނީ ސިހުމެކެވެ. އާޤިބު ގާތު ބުނެގެން ކާރުގައި އޭނާ ވަގުތުން އެގެއަށް އައީއެވެ. ކެންޒާ ރޯތަންފެނުމުން މިފްރާހަށް އުނދަގޫވިއެވެ. އޭނާ ކޮންމެކަމެއްކުރިޔަސް ކެންޒާ އޭނާއާ ކުރިމަތިލަނީ ރުޅިވެރިކަމާއި ހަރުކަށިކަމާއެކުއެވެ. މިންނާގެ މަސްގަނޑަށް ގޮތެއް ހަދަން ނޫޅޭތީ، ކެންޒާ އެހުރީ ހަމަވިސްނުން ވިސްނޭފަދަ ހާލަތެއްގައިނޫންކަން މިފްރާހު ދެނެގަތީއެވެ. މިންނާގެ މަސްގަނޑު ހޮސްޕިޓަލަށް ގެންދިއުން އަވަސްކުރަންވެއްޖެކަމުގައި އޭނާ ދުށްޓެވެ.\n"ބަލަ މިންނާ ހޮސްޕިޓަލަށް ގެންދަންޖެހޭނެއެއްނު... އޭނާ އެއައީ މަށަށް އެހީވާށޭ." ކޮޓަރި ކައިރީ މަޑުކޮށްލި ހަމީމުގެ އަޑު އިވުނެވެ.


ކޮންސްޓްރަކްޝަން އެންޑް ޑްރެޖިންގ ޑިވިޜަން – އެމްޓސީސީ ޕްރޮޖެކްޓް ސައިޓުތަކުގައި\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2021 އޮކްޓޯބަރ 13 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2021 އޮކްޓޯބަރ 15 ން 2021 އޮކްޓޯބަރ 20 އާއި ދެމެދު ކުރިއަށް ގެންދެވޭނެއެވެ.\nސުންގަޑި: 13 އޮކްޓޫބަރު 2021 23:59


އެއާޕޯޓަށް ފުރަންދިޔަ މީހެއްގެ އަތުން ވަޒަންތަކެއް ފެނިއްޖެ | Sandhaanu\nއެއާޕޯޓަށް ފުރަންދިޔަ މީހެއްގެ އަތުން ވަޒަންތަކެއް ފެނިއްޖެ\nވެލާނާ އިންޓަނޭޝަނަލް އެއާޕޯޓަށް ފުރަންދިޔަ މީހެއްގެ އަތުން ވަޒަންތަކެއް ފެނިއްޖެއެވެ.\nފުލުހުން ބުނީ ވަޒަން ތައް ފެނުނީ ވެލާނާ އިންޓަނޭޝަނަލް އެއާޕޯޓަށް ފުރަންދިޔަ ޓޫރިސްޓެއްގެ ދަބަހުންކަމަށެވެ.\nފުލުހުން ބުނީ އެއާޕޯޓަށް ފުރަންދިޔަ ޓޫރިސްޓެއްގެ ދަބަހުން ވަޒަންތަކެއް ފެނުނު މައްސަލަ އެއް މިއަދު ހެނދުނު 10 ޖަހާ އެހާކަށްހާއިރު ފުލުހުންނަށް ހުށަހަޅާފައިވާ ކަމަށެވެ.\nފުލުހުން ބުނީ އެމީހާއަކީ 60 އަހަރުގެ ފިރިހެނެއްކަމަށާ، އޭނާ އަކީ ނެމީބިއާގެ ރައްޔިތެއްކަމަށެވެ.\nއަދި އެމީހާ އަތުން ފެނުނު ވަޒަންތަކާ ބެހޭގޮތުން މައުލޫމާތު ސާފުކުރުމަށް އޭނާ އާއި ސުވާލުކުރަމުންދާ ކަމަށްވެސް ފުލުހުން ބުންޏެވެ.\nއެއީ މި މައްސަލައާ ގުޅިގެން ބަލަންޖެހޭ ކަންކަން ބަލަމުން ގެންދާކަމަށް ވެސް ފުލުހުން ބުނެއެވެ.


galehiri: ސިޙުރު ފޮތެއްގެ ނުރައްކާ\nކުވޭތުގެ ރައްޔިތެއް ކަމަށްވާ ޚާލިދު އިބްރާހީމް ކިޔާދިނެވެ.\nއަޅުގަނޑުގެ އުމުރުން 13 އަހަރުއްސުރެ، ޖިންނީންނާ ބެހޭ ގޮތުން ސުވާލުކުރަމެވެ. ޖިންނީން އުޅޭގޮތް ދެނެގަތުމަށް ޝައުޤުވެރިވަމެވެ. އެއްފަހަރަކު، އާއިލީ ދަތުރެއްގައި އެހެން އަރަބި ގައުމަކަށް ދިޔައީމެވެ. އެގައުމުގެ ބޯދާ ފޮތް ވިއްކާ ތާކުން އިހުގެ ޖިންނި ސިޙުރު ފޮތެއް ދުށީމެވެ. ޖިންނީންނާ މެދު އުފެދިފައިވާ ޝައުޤުވެރިކަމެއްގެ ބޮޑުކަމުން އެ ފޮތް ގަތީމެވެ.... އެނބުރި ރަށަށް އައިއިރު ސިއްރިޔާތުގައި އެ ފޮތް ގެނައީމެވެ. ގޭ މީހަކަށް ނުދައްކައި، ސިއްރިޔާތުގައި އެފޮތް ކިޔަމެވެ. އެފޮތުގައިވާ ސިހުރު ހާހޫރައިގެ ކުރެހުންތަކާއި އަކަތަކާއި އެފަދަ އެއްޗިއްސަށް ބަލާފައި، އަދި އޭގައިވާ އެއްޗެހި ކިޔާފައި އެއީ ހެއްވާ އެއްޗެއް ކަމަށް ހީކޮށް، ހީނހަދަމެވެ.\nއަޅުގަނޑު މިކަން ކުރަމުން ގެންދާތާ ކުޑަދުވަސްކޮޅެއް ވީތަނާ، އަޅުގަނޑުގެ އަންހެން ކޮއްކޮއަކަށް އާދަޔާ ޚިލާފު ގޮތެއް ވާން ފަށައިފި އެވެ. އަޅުގަނޑުމެންގެ ތެރޭގައި ހުރެފައި އޭނާ ރޮއިގެންފައި ބުނެ އެވެ. "ގޭ ދޮރުމަތީގައި އެހެރަ މީހާ ކުރާ ކަމެއް ބަލައިބަލާށެވެ! އޭނާ ވައްތަރު ޖައްސައި މަށަށް ބިރުދައްކަނީ އެވެ." މިހެންބުނެފައި ކުރިޔަށްވުރެ ބާރަށް ރޮއި ހޭރިގަނެ އެވެ. ދެން އަޅުގަނޑުމެން ގޮސް ބަލާއިރު، ދޮރު ކައިރިން އެއްވެސް އެއްޗެއް ނުފެނެ އެވެ.\nއެއްރެއަކު އަޅުގަނޑުގެ އަންހެން ކޮއްކޮ ރޮމުން ރޮމުން އައިސް ބުނެފި އެވެ. "ފޯނު ހިނގަނީ އެވެ. އޭތި ބިންމަތީގައި ހިނގާތަނެއް ނުފެނޭހެއްޔެވެ؟" ދެން ބިރުން ގޮސް އޭނާ މަންމަގެ އުނގުތެރަށް ވެއްޓިގެންފި އެވެ. މިބާވަތުގެ އެކިއެކި ކަންތައް ކޮއްކޮއަށް ދިމާވެ، އޭނާއަށް ބޮޑުވަރުވާން ފެށުމުން ޑަކުޓަރަށް ދެއްކުނެވެ. ޑަކުޓަރު، ކޮއްކޮ ފޮނުވީ ނަފުސާނީ ފަރުވާދޭ ބަޔަށެވެ. އެތާނގައި ކޮއްކޮއަށް އެތައް ދުވަހެއް ވަންދެން ނަފުސާނީ ފަރުވާދެވުނެވެ. ނަމަވެސް އެއްވެސް ލުޔެއް ނުލިބުނެވެ.\nދެން ޝަރުޢީ ރުޤުޔާ (ރުޤާ) ހައްދަވާ ޝައިޚެއްގެ ގާތަށް ކޮއްކޮ ގެންދެވުނެވެ. ގަލްފުގައި ޝަރުޢީ ރުޤާ ހައްދަވާ ޝައިޚުންނަށް މުޠައްވަޢުންނޭ ކިޔެ އެވެ. މުޠައްވަޢު، ކޮއްކޮއަށް ޝަރުޢީ ރުޤާގެ އެތައް ފަރުވާއެއް ދެއްވި އެވެ. ނަމަވެސް ލުޔެއް ނުލިބުނެވެ. ތިންރޭ ތިންދުވާ ވަންދެން ފަރުދިނުމަށްފަހު ގެއަށް އައީމު އެވެ. އޭރު ކޮއްކޮ ވަނީ ވަރަށް ބޮޑަށް ވަރުބަލިވެ ޙާލުދެރަވެފަ އެވެ.އެއަށްފަހު، ކޮއްކޮގެ ބަލި ހާލަކީ، ދާއިމީ ކަމަކަށް ވެއްޖެ އެވެ.\nއަޅުގަނޑު އެއްކަލަ ސިހުރު ފޮތް ސިއްރިޔާތުގައި ކިޔަމުން ގެންދިޔައީމެވެ. ޖިންނީންގެ ދުނިޔެއާއި އެމީހުން އުޅޭނޫޅޭގޮތް ދެނެގަތުމުގެ ޝައުޤުވެރިކަމުގަ އެވެ. އެފޮތުގައިވާ ޖިންނި ގެންނަ ސިހުރުތައް ވެސް ކިޔައި ހެދީމެވެ. އެއަށްފަހު އޭގައިވާ ގޮތަށް ކަމެއް ކޮށްގެން ޖިންނިއެއް ގެންނާނަމޭ ހިތަށް އެރި އެވެ. ދެން އޭގައިވާ ސިހުރެއްގައި ބުނެދީފައިވާ ގޮތަށް ކަންތައް ކުރީމެވެ. ޖިންނި ގެނައުމުގެ އެންމެ ބޮޑު ޝަރުޠެއް ކަމަށް އޮތީ ނުތާހިރުވެ ނަޖިސްވުމެވެ. އެކަން ކުރަން ވަރަށް ޖެހިލުންވި އެވެ. ނަމަވެސް ޝައިޠާނާގެ ވަސްވާހަށް ހެއްލި އެންމެފަހުން އެކަން ވެސް ކުރީމެވެ.\nއެއްރެއަކު، ބަދިގޭގައި ފިހެފައިހުރި ރޮށިތަކަކުން ރޮށްޓެއް ނަގައިގެން އައިސް، ސިޙުރު ފޮތުގައި އެއަށް ހަދަން ބުނެދީފައިވާ ގޮތް ހެދުމަށްފަހު، އެހިފައިގެން ފާޚާނާއަށް ވަނީމެވެ. އެހިނދު ކަންތައްވީ ހީވެސް ނުކުރާ ފަދަ ގޮތަކަށެވެ. ކުއްލިއަކަށް ބޮޑު ހިލަގަނޑެއް ފާޚާނާ ތެރެއަށް ވެއްޓުނެވެ. އެމަންޒަރު ފެނުމުން ވަރަށް ބޮޑަށް ބިރުގަތެވެ. އޭތި ވެއްޓުމާއެކު އަޅުގަނޑުގެ ހަށިގަނޑު ދުޅަވާން ފަށައިފި އެވެ. ސިފަކުރަން ނޭނގޭ ފަދަ ދަރަޖައަކަށް ދުޅަވުމުން، ވަރަށް ބިރުންހުރެ، ރޮށި ހިފައިގެން ފާޚާނާއިން ނުކުމެއްޖައީމެވެ. އޭރު އަޅުގަނޑުގެ ހަށިގަނޑު ތުރުތުރުއަޅަ އެވެ. ފާފައެއް ކުރެވުނީތީ ވަރަށް ބޮޑަށް ދެރަވެސްވި އެވެ. އެ ހާދިސާގެ ބިރުވެރިކަން ފިލައިގެން ނުގޮސް، އެތައް ދުވަހެއް ވަންދެން ހިތުގައި ހަރުލާފައިވި އެވެ.\nއެ ހާދިސާ ހިނގި ރެއަށްފަހު، ކޮންމެވެސް ބަޔަކު އަބަދުވެސް އަޅުގަނޑަށް ފާރަލަމުން ގެންދާ ކަމުގެ އިޙުސާސްކުރެވެން ފެށި އެވެ. ބިރުވެރި ހުވަފެންތައް ވެސް ފެންނަން ފެށި އެވެ. ދަންވަރު ޓީވީ ބަލަން ތިބޭއިރު، އެހެން މީހުނަށް ނީވޭ އަޑެއް ވެސް އިވެން ފެށި އެވެ. އެއީ ކުޑަކުއްޖަކު ރޯ އަޑެވެ. އެ އަޑު އިވެނީ ސިޑި ދަށުންނެވެ. އެ އަޑު އިވޭ ތަނަށް ގޮސް ބަލާއިރު އެތާކުން ކުއްޖެއް ނުފެނެ އެވެ. ދެން އަޅުގަނޑު ޓީވީ ބަލަން އައިސް އިށީނުމުން އަނެއްކާ ވެސް އެ ކުއްޖާ ރޯއަޑު އިވެން ފަށަ އެވެ. މައްސަލައަކީ އެހެން މީހަކަށް އެ އަޑު ނީވޭ ކަމެވެ.\nއަޅުގަނޑު އެކަނި އިންނައިރު، ކުރިމަތިން ލާފައި ފިނި ވައިރޯޅިއެއް ފަދައިން މީހަކު ހުރަސްކުރާހެން ވެސް ހީވާން ފެށި އެވެ. އެއާއެކު، މީހަކު މާނޭވާލާއަޑު އިވެ އެވެ. ބައެއް ފަހަރު ގުގުރިދަމާ އަޑު އިވެ އެވެ. މިކަން ކުރިމަތިވެއްޖެނަމަ، އަޅުގަނޑު އަވަސް އަވަހަށް މީހުން ތިބި ތާކަށް ދަމެވެ.\nއެއްރެއަކު އަޅުގަނޑުމެންގެ އާއިލާގެ ހުރިހާ ކުދިން ޓީވީ ބަލަން ތިއްބާ، ގޭގެ މައިދޮރުގެ އަތްގަނޑު ދެފަރާތަށް އެނބުރެން ފަށައިފި އެވެ. އަޅުގަނޑުމެން ހީކުރީ ކޮންމެވެސް މީހަކު ގެއަށް ވަންނަން އުޅެނީ ކަމަށެވެ. އަޅުގަނޑުމެން ގޮސް ދޮރުހުޅުވި އިރު އެއްވެސް މީހެއް ނެތެވެ. ދެން އަޅުގަނޑުމެން ގަތް ބިރުން ފެންޑާ ދޫކޮށް، ކޮޓަރިތަކަށްވަދެ ދޮރުތަޅުލީމު އެވެ.... އެއަށްފަހު އެހެން ރޭތަކުގައި ވެސް ހަމަ އެގޮތަށް މައިދޮރުގެ އަތްގަނޑު އެނބުރޭތަން ފެނެ އެވެ. އެއްރެއަކު އަޅުގަނޑުމެންނާއެކު، އަޅުގަނޑުމެންގެ ބައްޕަ ފެންޑާގައި އިންނަވަނިކޮށް ވެސް އަތްގަނޑު އެނބުރުނެވެ. ބައްޕަ ބުނުއްވީ، ވައިބާރުކަމުން ވާ ކަމެއް ކަމަށެވެ. ބައްޕަ އެހެން ބުނުއްވީ އަޅުގަނޑުމެން ބިރުގެންފާނެތީ، ހިތްހަމަޖެއްސެވުމަށްޓަކައިކަން އަޅުގަނޑުމެންނަށް އެނގެ އެވެ. ކިތަންމެ ވައިބާރުވިޔަސް ދޮރުފަތުގެ އަތްގަނޑެއް ނޭނބުރޭނެކަން އަޅުގަނޑުމެންނަށް އެނގެ އެވެ.\nފިނި މޫސުމުގެ ރެއެއްގައި އަޅުގަނޑުމެންގެ ގޯތިތެރޭގައިވާ ކަދުރު ރުކެއްގެ ފަހަތުން އަތެއް ފެނުނެވެ. އެއީ ދޮންދޮން އަތެކެވެ. އުޅަނބޮއްޓާ ހަމައަށް ފެނެ އެވެ. އަތުގައި ރަނުގެ ގަހަނާ އަޅާފައިވާކަން އެނގެ އެވެ. އެއީ އަންހެނެއްގެ އަތެއް ކަމެއް ނުވަތަ ފިރިހެނެއްގެ އަތެއް ކަމެއް ނޭނގެ އެވެ. ދެން އަޅުގަނޑު ގޮވާލާފައި ބުނީމެވެ. "ކަދުރު ރުކުގެ ނިވަލުގައި ހުރި މީހާ މަށަށް އެބަފެނެ އެވެ. ފިލައިގެން ނުހުރެ ނުކުންނާށެވެ!" އަޅުގަނޑު މިހެން ބުނުމުން އެ އަތް އެސާހިތަކު ނިވާވެއްޖެ އެވެ. ދެން ގޮސް ބެލިއިރު، ކަދުރު ރުއް ކައިރީގައި އެއްވެސް މީހެއް ނެތެވެ.\nއޭގެ ދެ ދުވަހެއް ފަހުން، އެއްރެއަކު އަޅުގަނޑުގެ ކޮއްކޮއަށް ކޮންމެވެސް ކަމަކު ގޮވީމެވެ. އޭނާ އަޅުގަނޑުގެ ކުރިމަތިން ލާފައި ގޮސް ވަނީ ކޮޓަރިއަކަށެވެ. ދެން އޭނާގެ ފަހަތުން ގޮސް އެ ކޮޓަރިއަށް ވަދެ ބެލީމެވެ. އެ ކޮޓަރި ތެރެއިން އޭނާއެއް ނުފެނުނެވެ. މިވާހަކަ ކޮއްކޮގެ ގާތުގައި ބުނުމުން އެއީ އޭނާ ނޫންކަން ކަށަވަރުކޮށްދިނެވެ.\nޖެހިގެން އައި ދުވަހުގެ ރޭ އަޅުގަނޑުގެ އަންހެން ކޮއްކޮއަކާއި ފިރިހެން ކޮއްކޮއަކު އެކޮޓަރިއަށް ވަންނަނިކޮށް ދުށީމެވެ. ދެން އެ ދެ ކުދިންގެ ފަހަތުން ގޮސް އަޅުގަނޑު ބެލިއިރު، އެކޮޓަރީގައި އެކަކު ވެސް ނޫޅެ އެވެ. ހެނދުނު އަޅުގަނޑު ބޭރަށް ނުކުތްއިރު، ދޫނިތަކެއް ގޭދޮށަށް އައިސް ތިއްބާ ފެނުނެވެ. އެ ދޫނިތަކަށް ކާންދޭނަމޭ ހިތައި ރޮށްޓެއް ކުދިކުދި ކޮށްފައި އަޅުގަނޑު އެއަށް ދޭން އުޅުނީމެވެ. އެހިނދު އެ ދޫނިތައް ޖެހިލުމެއްނެތި އަޅުގަނޑުގެ ކައިރިއަށް އައިސް އަޅުގަނޑުގެ އަތުން ރޮށިކޮޅުކޮޅުތައް ކައިހެދި އެވެ. އެއީ ކުރިން ދުވަހަކުވެސް ވީ ކަމެއް ނޫނެވެ.\nއެއްރެއަކު ދަންވަރު އަޅުގަނޑުމެންގެ ގޭ ހުރިހާ ކުދިން މަޖާކުރަން ފެންޑާގައި ތިއްބާ ގޭދޮށުގައިވާ ގަހަކަށް އެއްޗެއް ވެއްޓުނު އަޑު އިވުނެވެ. ހީވަނީ އެއެއްޗެއް ވެއްޓުނުލެއް ބާރުކަމުން ގަހުގެ ގޮފިތައް ވެސް ބިންދައިގެން ދިޔަ ހެންނެވެ. ދެން އެއެއްޗެއް ބިންމައްޗަށް ވެއްޓުނުހެން ވެސް ހީވި އެވެ. އެއާއެކު ގެއަށް ވެސް ގުޑުންއެރި އެވެ. އޭރު އަޅުގަނޑުމެން ތިބީ ވައިވައްދަން ވެގެން ދޮރު ހުޅުވައިގެންނެވެ. ކުއްލިއަކަށް ބޭރުން އައި އާދަޔާޚިލާފު ވައިރޯޅިއެއް ގޭތެރެއަށް ވަދެގެން ދިޔަހެން ހީވި އެވެ. މިކަންތައްތަކަކީ، ގެއިން ވައްކަންކުރަން އައި ވަގަކު ކުރި ކަންތައްތަކެއް ކަމަށް ހީކޮށް، ބޭރު ހޯދައި ބެލިއިރު އެއްވެސް މީހެއްގެ ހިލަމެއް ނުފެނުނެވެ. ދެން ގޭގައިވާ ހުރިހާ ދޮރުތަކެއް ތަޅުލައި ބަންދުކުރުމަށްފަހު، ނިދާކޮޓަރިތަކަށްވަދެ ނިދަން އޮށޯތީމު އެވެ. އިރުކޮޅަކުން އާދަޔާ ޚިލާފު އަޑުތަކެއް އިވެން ފެށި އެވެ. މީހަކު ހިނގާއަޑު އިވެ އެވެ. މީހަކު އެއްޗެހިތަކެއް އެފުށްމިފުށަށް ޖަހައި ހަދާ އަޑު ވެސް އިވެ އެވެ.... އެތައް ރެއަކު މިކަންތައް ތަކުރާރުކޮށް ހިނގި އެވެ.\nނަންގަނެވިދިޔަ އާދަޔާ ޚިލާފު ކަންތައްތަކަކީ، އަޅުގަނޑު ފޮރުވައިގެން ގެންގުޅޭ ސިޙުރު ފޮތުގެ ސަބަބުން ހިނގާ ކަމެއް ކަމަށް އެންމެ ފަހުން އަޅުގަނޑުގެ ހިތަށްއެރި އެވެ. އެހެނީ، އެފޮތް ގެނައުމުގެ ކުރިން ދުވަހަކުވެސް އެފަދަ ކަމެއް ނުހިނގަ އެވެ. އެފޮތް އަޅުގަނޑު ރައްކާކޮށްފައިވަނީ، އަޅުގަނޑުގެ ހެދުންތައް ބަހައްޓާ އަލަމާރި ތެރޭގަ އެވެ. ދެން އެފޮތް ގެއިން ބޭރަށް ނެރެ، ރަނގަޅަށް އަންދައި އަޅިޔަށް ހަދާލީމެވެ. އޭގެފަހުން ދުވަހަކުވެސް، ޖިންނި ޝައިޠާނުންގެ ފުށުން އަޅުގަނޑުމެންނަކަށް އެއްވެސް އުނދަގުލެއް ނުފޯރަ އެވެ. އަޅުގަނޑުގެ އަންހެންކޮއްކޮގެ ބަލިވެސް ވީނުވީ ގޮތެއް ނޭނގި ފަސޭހަވެއްޖެ އެވެ. ގޭތެރޭގައިވާ ނާމާންކަން ފިލައި، ގޭތެރެއާއި ގޯތިތެރެ ވެސް އަމާންތަނަކަށް ވެއްޖެ އެވެ.\nމިހާދިސާއާމެދު ކަމާލު ޣައްޒާލު ބުނުއްވާފައިވެ އެވެ.\nމި ހާދިސާގެ އަހުލުވެރިންނަށް ދިމާވި ކަންތައްތަކަކީ ސިޙުރު ފޮތަކުން ދިމާވި ކަންތައްތަކެއްތޯ އެވެ؟ ނުވަތަ ސިޙުރު ފޮތް ގެންގުޅުނު ކުއްޖާގެ ހިތުގައި އޭނާއަށް ބޮޑު ކުށެއް ކުރެވޭކަމުގެ ޝުޢޫރު އުފެނުމުގެ ސަބަބުން ވީ ކަމެއް ނޫންތޯ އެވެ؟ އެއީ ގަސްދަކާ ނުލައި، އޭނާގެ ކިބައިން އެގޭ އެންމެނަށް ޖެހުނު ހިސްޓީރިއާއެއް ނޫންބާވަ އެވެ؟\nމިހާދިސާއާމެދު އުންމު މަޙޫމޫދު ބުނުއްވާފައިވެ އެވެ.\nޖިންނި ސިޙުރު ފޮތް ގެންގުޅުނު ކުއްޖާ، އެ ސިޙުރު ފޮތް ކިޔާއިރު، އޭނާއަށް އެ ހެދެނީ ޖިންނި ހާޒިރުކުރާ ސިޙުރެވެ. މިހެންވެ، އޭނާ އެފޮތް ކިޔަމުން ގެންދިޔަހައި ދުވަހަކު އޭނާގެ ގެއަށް، އޭނާގެ ކައިރިއަށް ޖިންނިތައް އަންނަނީ ކަމަށް ބެލެވެ އެވެ. އޭނާ އެފޮތް އަންދާލުމުން ޖިންނިތަކާ އޭނާއާ ގުޅުން ކެނޑުނީ އެވެ.\nމުޞަންނިފު: އަލްއުސްތާޛު ޚާލިދު އިބްރާހީމް (ކުވޭތުގެ ރައްޔިތެއް)


އިއްތިހާދު އެއާވޭޒް އިން ރާއްޖެއަށް ކުރާ ދަތުރުތައް އިތުރުކުރަން ނިންމައިފިއެވެ.\nއިއްތިހާދު އެއަވޭޒް އިން އިއްޔެ ބުނީ ރާއްޖެއަށް އޮތް ޑިމާންޑް އިތުރުވަމުން އަންނާތީ މިއަހަރުގެ ސަމަރ ސީޒަންގައި ހަފްތާއަކު އިތުރު4ފްލައިޓް އަބޫދާބީ އިން ރާއްޖެއަށް ބާއްވާނެ ކަމަށެވެ. އަދި އެދަތުރުތައް ޖުލައި މަހުގެ 1 ވަނަ ދުވަހުން ފެށިގެން ސެޕްޓެމްބަރު މަހުގެ 17 ވަނަ ދުވަހުގެ ނިޔަލަށް ކުރިއަށް ގެންދާނެ ކަމަށެވެ.\nއިއްތިހާދު އެއާވޭޒް އިން މިހާރުވެސް ރާއްޖެއަށް ހަފްތާއަކު7ދަތުރު ކުރެއެވެ. އެހެންކަމުން އެ މުއްދަތުގައި ރާއްޖެއަށް ހަފްތާއަކު 11 ދަތުރުކުރަމުން ގެންދާނެއެވެ. ހަފްތާގެ ކޮންމެ ދުވަހަކު މިހާރު ކުރާ ދަތުރުތަކުގެ އިތުރުން އިތުރުކުރާ4ފްލައިޓްގެ ދަތުރުތައް ކުރުމަށް ހަމަޖެހިފައިވަނީ ބުރާސްފަތި، ހުކުރު، ހޮނިހިރު އަދި އާދިއްތަ ދުވަހުއެވެ.\nއިއްތިހާދު އެއާވޭޒް އިން ބުނީ މި ދަތުރުތަކަށް ބޭނުންކުރާނީ އޭ 320 މަރުކާގެ ބޯޓުފަހަރު ކަމަށާއި ބޯޓުތަކުގައި ހުންނާނީ ބިޒްނަސް ކްލާހުގެ 16 ގޮނޑިއާއި އިކޮނޮމީ ކްލާހުގެ 120 ގޮނޑި ކަމަށެވެ.\nއިއްތިހާދު އެއާވޭޒް އިން ކުރާ ދަތުރުތައް ކުރަނީ ޔޫރަޕްގެ ފަސިންޖަރުންނަށް މަގުފަހިވާނެ ގޮތަށެވެ. ގަލްފް ކޯޕޮރޭޝަންގެ ޤައުމުތަކާއި އެޑިންބަރާ، ޖިއްދާ، މެޑްރިޑް، މޮސްކޯ އަދި ޒިޔުރިކުގެ ފަސިންޖަރުންނަށް ފަސޭހަކަމާއިއެކު ރާއްޖެ އާދެވެނެ ގޮތަށެވެ.\nއިއްތިހާދު އެއާވޭޒް އިން ބުނީ ފާއިތުވި5އަހަރު ތެރޭގައި އެ އެއާލައިނުން ރާއްޖެއަށް 450،000 އަށްވުރެ ގިނަ ފަސިންޖަރުން އުފުލާފައިވާ ކަމަށެވެ.\nއިއްތިހާދު އެއާވޭޒް އިން ހަފްތާގެ ކޮންމެ ދުވަހަކު ރާއްޖެއަށް ދަތުރުތައް ކުރަންފެށީ 1 ނޮވެމްބަރު 2011 ގައެވެ. އިއްތިހާދު އެއާވޭޒް އަކީ ރާއްޖެއަށް އެންމެ ގިނަ އަދަދެއްގެ ފަތުރުވެރިން ގެނެސްދޭ އެއް އެއާލައިން އެވެ.


Indonesia ah eri tsunami gai 384 meehun maruvehjje - One Online\nއިންޑޮނީޝިއާއަށް އެރި ސުނާމީގައި 384 މީހުން މަރުވެއްޖެ ފޮޓޯ:ރޮއިޓާސް\nއިންޑޮނީޝިއާއަށް ސުނާމީ އަރާ މަރުވިމީހުންގެ އަދަދު 384 އަށް އަރައިފި\n7.5 މެގްނެޓިއުޑްގައި އިންޑޮނީޝިއާއަށް އައި ބިންހެލުމަށްފަހު އުފެދުނު ސުނާމީގައި މިހާތަނަށް 384 މީހުން މަރުވެ އެތައް ސަތޭކަބަޔަކު ވަނީ ގެއްލިފައެވެ. އިންޑޮނީޝިއާގެ ސުލަވެސި އައިލެންޑުގެ ޕަލު އަދި ޑޮންގަލާ ސަރަހައްދަށް އެރި މި ސުނާމީގައި ބޮޑެތި ގެއްލުންތަކެއް ވަނީ ލިބިފައެވެ.\nޕަލު އަދި ޑޮންގަލާއަށް އެރި ސުނާމީގައި އުފެދުނު ރާޅުގެ އުސްމިނުގައި5ފޫޓު ހުރިކަމަށް އިންޑޮނީޝިއާގެ ނޫސްތަކުން މަޢުލޫމާތު ދެއެވެ. ބިންހެލުމަށްފަހު ސުނާމީ އަރައި ޕަލު އަދި ޑޮންގަލާގެ ކަރަންޓު ކެނޑި މުވާސަލާތީ ހިދުމަތްތަށް ވަނީ ކެނޑިފައެވެ. އަދި އެސަރަހައްދުގެ އެއާޕޯޓުވެސް ވަނީ ހުއްޓުމަކަށް އައިސްފައެވެ.\nއިންޑޮނީޝިއާއަށް އިއްޔެ އެރި ސުނާމީ\nއިންޑޮނީޝިއާގެ ޑިޒާސްޓާ މެނޭޖްމަންޓުގެ ތަރުޖަމާނު މީޑީއާތަކަށް މަޢުލޫމާތު ދެމުން ބުނީ ސުނާމީ އެރުމާއި ގުޅިގެން އެސަރަހައްދުން ކަރަންޓު ކެނޑި މުވާސަލާތީ ޙިދުމަތް ކެނޑިފައި ވާތީ އަވަސް އެހީ ފޯރުކޮއްދިނުމަށް ބޮޑެތި ދަތިތަކެއް ކުރިމަތިވި ކަމަށެވެ. ނަމަވެސް މިހާރު މީހުން ސަލާމަތް ކުރުމުގެ މަސައްކަތާއި ހާލުގައި ޖެހިފައިވާ ފަރާތްތަކަށް އެހީތެރިކަން ފޯރުކޮއްދިނުމުގެ މަސައްކަތް ފަށާފައިވާކަމަށް ތަރުޖަމާނު މައުލޫމާތު ދިނެވެ.\nސުނާމީއަށްފަހު ޕަލު އަދި ޑޮންގަލާ ސަރަޙައްދުން އެތައް ގެއެއް ވަނީ ބިޔަރާޅުތަކުގައި އޮޔާގޮސްފައެވެ. މަރުވި މީހުންގެ އަދަދު އިތުރުވަމުންދާއިރު ބައެއް ޢާއިލާތަކުގެ އެންމެން ގެއްލިފައިވާކަމަށް މައުލޫމާތު ލިބެއެވެ.\nގުޅޭ ޓެގު ބިންހެލުން ސުނާމީ އިންޑޮނޭޝިއާ


BREAKING NEWS: Covid Jehigen Ithuru3Meehaku Niyaave, Jumla Adhadhu 131 Ah Araifi - Vaguthu\nކޮވިޑް ޖެހިގެން އިތުރު ތިންމީހަކު ނިޔާވެ، ޖުމްލަ އަދަދު 132 އަށް އަރައިފި\nކޮވިޑް-19 ޖެހިގެން ނިޔާވާ މީހުން ވަޅުލާ ސަހަރާ- ވަގުތު އިމޭޖަސް:-މުހައްމަދު އަފްޒަލް\nކޮވިޑް-19 ޖެހިގެން ރާއްޖެ އިން އިތުރު ތިންމީހަކު ނިޔާވެ، ކޮވިޑް ޖެހިގެން ރާއްޖެ އިން ނިޔާވި މީހުންގެ ޖުމްލަ އަދަދު 132 އަށް އަރައިފިއެވެ.\nކޮވިޑް ޖެހިގެން އެންމެ ފަހުން ނިޔާވި ތިން މީހުންގެ ތެރެއިން ފުރަތަމަ މީހާ އަކީ އައިޖީއެމްއެޗްގެ އީއާރްއަށް ގެންދިޔަ އުމުުރުން 81 އަހަރުގެ ފިރިހެނެކެވެ. އޭނާ ނިޔާވެފައި ވަނީ ރޭ 02:02 ގައެވެ.\nމެއި 24, 2021 08:22\nސޯލިހައްވާނެ އެހެންމީހުންގެ ބަސްއެހުމުގެ ބޭނުމެއްނެތް\nސާބަހޭ ޞޯލިހާ ހިތްވަރުކޮށްލާތި\nމެއި 24, 2021 08:35\nއިންޑިއާއިން ގެނެސްގެން ދިވެހިން ގަޔަށް ޖަހާ ހުސްކުރި ވެކްސިނަކީ ފޭކް އެއްޗެއް ކަމާމެދު ކުރާ ތުހުމަތުން ބަރިއްޔަ ވެވޭކަން ނެތެވެ.\nމެއި 24, 2021 08:44\nހުޅުމާލެ ކޮވިޑް ފެސިލިޓީ ގެ ނަން ބަދަލުކޮށް "ހުޅުމާލެ މަރު މޯލް" ގެ ނަން ބޯރޑް އަޅުވަން ވެއްޖެ އެވެ.\nއިޓަލީ ވިލާތުގައި ވެސް ޑޮކްޓަރުންނަށް ބަލީގެ ދެވަނަ ފޭހުގައި ފަރުވާދޭންވީ ގޮތް ނޭންގޭތީ ފުރަތަމަ ވޭވްގައި ވަރަށް ގިނަ ބައެއް މަރުވިއެވެ. އެކަމަކު މިހާރު ބަލީގެ ދެވަނަ ފޭސްގައި ކުރިމަތިވާ ސައިޓަކައިން ސްޓޯމް އަށް ސްޓެރޮއިޑް ދީގެން ގިނަ މީހުން ރަގަޅު ކުރެއެވެ. މި ބައްޔަކީ ގިނަ ޑޮކްޓަރުން ބުނާ ގޮތުގައި އޭގެ ސްޓޭޖަސްތަކުގައި ދޭންޖެހޭ ބޭސް ތަފާތު އަދި އެސްޓޭޖަސްތައް ދެނެ ގަންނަން ޖެހޭ ބައްޔެކެވެ. ރާއްޖޭގައި މިވަނީ ކިހިނެއްބާއެވެ. ފަރުވާ ދިނުމުގައި ދަތި ތަކެއް އުޅެނީބާ.\nމެއި 24, 2021 09:54\nމެޱިކަލް ޱރ. އަކަށް ވުރެ މޮޅު ޱރ . އެއް ތަާ ވެރިކަމުގަ މިހުރީ. މެޱިކަލް ޱރ. ބުނާ ގޮތް ހަދަން އެބަޖެހެ. ކަމުގެ ތަޖުރިބާ ހުރި މީ ހުންގެ ބަސް ބޮލާ ލާ ނުޖަހާ އަޱު ނީވެންޏާ އިއަރ ސިރިންޖިން ހަދާ ކަންފަތް ސާފު ކުރޭ. ކަލޭމެންގެ އިހުމާލުން މުޅި ރާއްޖެ އަށް މި ވަބާ ފެތުރުނީ. އިންޱިއާ މީހުން ކަރަންޓީން ވާން ރާއްޖެގެނެސް. ދެންވެސް ގޮތް ދޫ ކޮއްބަލަ. މިހިރަ ކާއްޓކަށް ވުރެ ބޯ ހަރު ވަލިއްޔުލް އަމުރެއް. މި ކޮމެންޓް ވަގުތު ކުދިން ޖަހާލަ ދެއްޗޭ!\nމެއި 24, 2021 10:37\nމިވަރު މިވަނީ މަގޭ ނަޒަރުގަ ހަމަ ފަރުވާ ނުދެވެނީ ނޫނީ ފަރުދޭނެ ތަކެތި ނެތީ، ރ.ސޯލިޙް ﷲ އަށް ޓަކާ ތެދުބަހުން ރައްޔަތުންނަށް ކިޔާދެއްވާ ކޮވިޑް ގެ މިހާލަތުގަ ފަރުވާދޭނެ ވަސީލަތް މި ޤައުމުގަ ނެތީއޭ ނޫނީ މިވާ ގޮތް ރައްޔަތުން ނަށް ސާފު ކޮށްލަދެއްވާ، ހަމަ ޔަޤީން މި ޤައުމުގަ އެބަތިބި މިޤައުމައްޓަކާ އެފަދަ އެހީތެރިކަން ފޯރު ކޮށްދެއްވާނެ ދީލަތި ބޭފުޅުން ވިޔަފާރި ވެރިން. ރ ސޯލިހު މިވާގޮތް ފޮރުވައިގެން ނުހުންނަވާ އާދޭހާއެކު.ނެތީޔާ ނެތް ވާހަކަ ބުނުމަކީ ލަދުވެތި ކަމެއްނޫން .އެއަށް ވުރެ މާލަދުވެތި ފޮރުވައިގެން ތިބެ ރައްޔަތުން ތަކެއް މަރުވަމުންދާ ވަހަކަ ފެތުރުނީމަ ޕްލީސް ރ ސޯލިޙް


އާބާދީގެ ނިސްބަތުން އެންމެ ގިނަމީހުން ވެކްސިން ފުރިހަމަކޮށްފައިވަނީ ވ.ތިނަދޫގައި އާބާދީގެ ނިސްބަތުން އެންމެ ގިނަމީހުން ވެކްސިން ފުރިހަމަކޮށްފައިވަނީ ވ.ތިނަދޫގައި\nވ. ތިނަދޫ ---\nއަތޮޅުތަކުގެ ތެރެއިން ކޯވިޑުން ދިފާޢުވުމުގެ ވެކްސިން ފުރިހަމަކުރި އާބާދީ އެންމެ ބޮޑީ ވ. ތިނަދޫގައި ކަމަށް ހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން ވިދާޅުވެއްޖެއެވެ. އެ އެޖެންސީން އާއްމުކޮށްފައިވާ ތަފާސް ހިސާބުތައް ދައްކާގޮތުން ތިނަދޫގެ އާބާދީގެ 77 އިންސައްތަ މީހުން ވަނީ ކޯވިޑް ވެކްސިންގެ2ޑޯޒް ފުރިހަމަކޮށްފައެވެ.\nއެޗް.ޕީ.އޭގެ އެންމެފަހުގެ ތަފާސް ހިސާބުތައް ދައްކާގޮތުން އަތޮޅު ތެރެއިން ކޯވިޑް ވެކްސިން ޕްރޮގްރާމް އެންމެ ކާމިޔާބުކަމާއެކު ހިންގަމުންދަނީ އއ. އަތޮޅާއި އދ އަތޮޅުގެ އިތުރުން ވ. އަތޮޅާއި ގއ. އަތޮޅުގެ ރަށްރަށުގައެވެ.\nއެގޮތުން އާބާދީގެ ނިސްބަތުން ކޯވިޑް ވެކްސިންގެ ފުރަތަމަ ޑޯޒާއި ދެވަނަ ޑޯޒްވެސް އެންމެ ގިނައިން ޖަހާފައިވަނީ ވ.ތިނަދޫގައެވެ. އެރަށުން 18 އަހަރުން މަތީގެ %95 މީހުން ވެކްސިންގެ ފުރަތަމަ ޑޯޒާއި ދެވަނަ ޑޯޒް ޖަހާފައިވާއިރު، މުޅި އާބާދީގެ %77 އިންސައްތަ މީހުން ވަނީ ވެކްސިން ފުރިހަމަކޮށްފައެވެ.\nވެކްސިން ކަވަރޭޖް އެންމެ މަތި ރަށްތަކުގެ ތެރެއިން ދެން އެންމެ ފާހަގަކޮށްލެވޭ ދެ ރަށަކީ އދ. ހަންޏާމީދޫއާއި ވ. ރަކީދޫއެވެ. ހަންޏާމީދޫގެ މުޅި އާބާދީގެ %78 މީހުން ވެކްސިންގެ ފުރަތަމަ ޑޯޒް ޖަހާފައިވާއިރު، %75 މީހުން ވަނީ ވެކްސިން ފުރިހަމަކޮށްފައެވެ. އަދި ރަކީދޫން %75 މީހުން ވެކްސިންގެ ފުރަތަމަ ޑޯޒް ޖަހާފައިވާއިރު ވެކްސިން ފުރިހަމަކޮށްފައިވާ މީހުންގެ ނިސްބަތްވެސް އުޅެނީ %75 ގައެވެ.\nރާއްޖޭގެ އުތުރުން ވެކްސިން ކަވަރޭޖް އެންމެ ރަނގަޅުކަމަށް ދައްކަނީ ށ. ފީވަކުގައެވެ. އެރަށުން އާބާދީގެ %74 އިންސައްތަ މީހުން ފުރަތަމަ ޑޯޒް ޖަހާފައިވާއިރު، %72 މީހުން ވަނީ ވެކްސިން ފުރިހަމަ ކޮށްފައެވެ. ދެކުނުގެ އަތޮޅުތަކުން އާބާދީގެ ނިސްބަތުން އެންމެ ގިނައިން ވެކްސިން ޖަހާފައިވަނީ ގއ. ދެއްވަދޫއާއި އެއަތޮޅު ކަނޑުހުޅުދޫގައެވެ. އެގޮތުން ދެއްވަދޫއިން %73 މީހުން ވެކްސިން ފުރިހަމަކޮށްފައިވާއިރު ކަނޑުހުޅުދޫގައި މި ނިސްބަތް އުޅެނީ %72 ގައެވެ.\nއިސްލާމީ މަރުކަޒު ސަރަޙައްދުގައި ވެކްސިންޖެހުމުގެ މަސައްކަތްކުރިއަށްދަނީ / ފޮތޯ: ޕީއެސްއެމް\nއެޗް.ޕީ.އޭގެ ތަފާސް ހިސާބުތައް ދައްކާގޮތުން އާބާދީގެ ނިސްބަތުން ވެކްސިން ކަވަރޭޖް އެންމެ ކުޑަކަމަށް ދައްކަނީ ގއ. ދާންދޫގައެވެ. އެރަށުން %45 އިންސައްތަ މީހުން ވެކްސިންގެ ފުރަތަމަ ޑޯޒް ޖަހާފައިވާއިރު، ދެ ޑޯޒް ފުރިހަމަކޮށްފައިވަނީ އެންމެ %9 މީހުންނެވެ. މާލޭ ސިޓީ ފިޔަވާ ރާއްޖޭގެ އިތުރު ސިޓީތަކަށް ބަލާއިރު، ކުޅުދުއްފުށި ސިޓީގައި ވެކްސިން ފުރިހަމަކުރި މީހުންގެ ނިސްބަތް އުޅެނީ %67 ގައެވެ. ފުވައްމުލައް ސިޓީން %45 އިންސައްތަ މީހުން ވެކްސިން ފުރިހަމަކޮށްފައިވާއިރު، އައްޑޫ ސިޓީގައި މި ނިސްބަތް އުޅެނީ %63 ގައެވެ.\nރާއްޖޭގައި ކޯވިޑް ވެކްސިން ދިނުމުގެ ބޮޑު ޕްރޮގްރާމެއް މިދިޔަމަހުގެ 31 ވަނަ ދުވަހު އަލުން ފަށާފައިވާއިރު ވެކްސިން ޖެހުމަށް ޝަރުތު ހަމަވާ %27 މީހުން ވެކްސިން ފުރިހަމަ ނުކުރާކަމަށް އެޗް.ޕީ.އޭއިން ދާދިފަހުންވަނީ ހާމަކުރައްވާފައެވެ. އެހެންކަމުން ވެކްސިން ފުރިހަމަނުކުރާ ފަރާތްތަކުން މިހާރު ލިބުނު ފުރުސަތުގައި ވެކްސިން ފުރިހަމަކުރުމަށް ކަމާބެހޭ ފަރާތްތަކުން ގެންދަވަނީ އިލްތިމާސްކުރައްވަމުންނެވެ. އެގޮތުން ސަރުކާރުން ކުރިއަށްގެންދާ ވެކްސިންގެ ބޮޑު ކެމްޕޭނަށް ސަރުކާރުގެ މުއައްސަސާތަކާއި ކުންފުނިތަކުން މިހާރަށްވުރެ ބޮޑަށް އެއްބާރުލުން ދެއްވުމަށް ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުވަނީ އިލްތިމާސްކުރައްވާފައެވެ.\nވެކްސިން ކެމްޕޭނަށް އެއްބާރުލުން ދެއްވުމަށް ރައީސުލްޖުމްހޫރިއްޔާއާއި އެމަނިކުފާނުގެ ނައިބާއި، ވަޒީރުންނާއި ސިއްޙީ ދާއިރާގެ ބޭފުޅުންނާއި ދީނީ ޢިލްމުވެރިންނާއެކު ގިނަ ބަޔަކު އަންނަނީ އިލްތިމާސްކުރައްވަމުންނެވެ. ސަބަބަކީ ރާއްޖެއަކީ ވެކްސިންޖެހުމުގެ ޝަރުތު ހަމަވާ މުޅި އާބާދީއަށް ބޭނުންވާ ވަރަށް ވެކްސިން ލިބުނު މަދު ޤައުމުތަކުގައި ހިމެނޭ ޤައުމަކަށްވެ މިބަލިމަޑުކަމުން އަރައިގަތުމަށް ކާމިޔާބުކަމާއެކު ވެކްސިން ފުރިހަމައަށް ދެވޭނެ މަދު ޤައުމުތަކުގެ ތެރޭގައިވުމުންނެވެ. އެހެންކަމުން ވިޔަފާރިތައް ހުޅުވާ އިޤްތިސާދީ ގޮތުން ޤައުމު ހިނގައިގަންނަން އުޅޭ މިދަނޑިވަޅުގައި އަދި އެތައް ދުވަހެއްވަންދެން ގޭގައި ބަންދުވެގެން ތިބުމަށްފަހު ބޭރަށް ނުކުމެ ރަށްރަށަށް ދަތުކުރުކުރުމަށް ލިބުނު މިލުއި މިގޮތުގައި ދެމެހެއްޓުމަށް އަދި ސްކޫލްތަކަށް ހާޒިރުވެގެން ކިޔެވުމަށް ދަރިވަރުންނަށް ލިބިފައިވާ ފުރުސަތުގެ ފަހިކޮށްދިނުމަށްޓަކައި ވެކްސިންއަށް ޝަރުތުހަމަވާ ހުރިހާ އެންމެން ވެކްސިން ފުރިހަމަ ކުރަންޖެހެއެވެ.


Priyanka ge "Isn't It Romantic" anna mahu\nޕްރިޔަންކާގެ "އިޒްންޓް އިޓް ރޮމޭންޓިކް" އަންނަ މަހު\n"އިޒްންޓް އިޓް ރޮމޭންޓިކް" ގައި ޕްރިޔަންކާ ފެންނާނީ ލީޑުން-- ފޮޓޯ: ބޮލީވުޑް ނިއުސް\nޕްރިޔަންކާ ޗޯޕްރާ ހިންދީ ސިނަމާގެ އެންމެ ކުރިއަށް އެރުމަށްފަހު، މިހާރު އަންނަނީ ހޮލީވުޑްގައި ވެސް ފައި ހަމަ ކުރަމުންނެވެ. ހޮލީވުޑްގެ މަޝްހޫރު ތަރިންނާއެކު ކުޅުނު "ބޭވޮޗް" ފިލްމަށްފަހު، އާ ފިލްމު "އިޒްންޓް އިޓް ރޮމޭންޓިކް" އަންނަ މަހު ރިލީޒް ކުރާނެ އެވެ.\nވެލަންޓައިންސް ޑޭ އާ ދިމާކޮށް، ލޯބި އަދި މަޖާ ޖޯންރާއަކަށް ނެރޭ މި ފިލްމުގައި ޕްރިޔަންކާ ފެނިގެންދާނީ މައިލީ ސައިރަސް އާ ދާދި ފަހުން ކައިވެނި ކުރި ލިއަމް ހެމްސްވޯތް އާއި ރެބެލް ވިލްސަން އާއެކު އެވެ. މިދިޔަ އަހަރު ފިލްމުގެ ޓްރެއިލާ ރިލީޒް ކުރުމަށްފަހު، ފިލްމުގެ އާ ޕޯސްޓަރެއް މިހާރު ވަނީ ރިލީޒްކޮށްފަ އެވެ.\nފިލްމުގެ މައިގަނޑު ތަރިންތައް މި ޕޯސްޓަރުން ފެނިގެންދާއިރު، ކޮންމެ ކެރެކްޓާއެއް ވެސް ފެންނަނީ ތަފާތު ގޮތަކަށެވެ. ލިއަމް އާއި ރެބެލް މަޖާ ޖޮތަކަށް ހުއްޓިގެން ހުންނައިރު، ޕްރިޔަންކާ ހުންނަނީ ވަރަށް އާދައިގެ ގޮތަކަށެވެ. ފިލްމުގެ ޕޯސްޓަރުގައި މާ ބޮޑު ކަންތައްގަނޑެއް ނުދެއްކުވިއަސް މި ފިލްމަކީ ގިނަ ބަޔަކު ލޯބީގައި ޖައްސާނެ ފިލްމަކަށް ވާނެ ކަމަށް، ފިލްމުގެ ޓީމުން މީގެކުރިން ވަނީ ބުނެފަ އެވެ.\nފިލްމުގެ ޓީމާއެކު ޕްރިޔަންކާ--\nމިއީ ލޯބީގެ ފިލްމަކަށް ވާއިރު، ޕްރިޔަންކާ އާއި ލިއަމް ދާދި ފަހުން ކައިވެނި ކުރުމުން، ދެން އޮތް ކައިވެންޏަކީ ފިލްމުގައި މި ދެތަރިންނާއެކު ފެންނަ ރެބެލްގެ ކަމަށް ބުންޏެވެ. ފިލްމުގެ ކާސްޓަކީ ފިލްމު ފަދައިން "ރޮމޭންޓިކް" ކާސްޓެއް ކަމަށް ބުނެ ސޯޝަލް މީޑިއާގައި ގިނަ ބަޔަކު ދަނީ ކޮމެންޓުތައް ކުރަމުންނެވެ.\nޓޮޑް ގާނާ އާއި ޖީނާ މެތިއުސް ޕްރޮޑިއުސްކޮށް ޓޮޑް ސްޓްރައުސް ޑައިރެކްޓުކުރާ މި ފިލްމު ރިލީޒް ކުރާނީ ފެބްރުއަރީ 14 ގަ އެވެ.\n"ދަ މެޓްރިކްސް 4"ގައި ކިއާނޫ ރީވްސް އާ އެކު ޕްރިޔަންކާ


ސިއްހީ ދާއިރާއަށް ކުރިމަތިކުރާ ގޮންޖެހުންތައް އިތުރުވެފަ! – Maldivian Democratic Party\nސިއްހީ ދާއިރާއަށް ކުރިމަތިކުރާ ގޮންޖެހުންތައް އިތުރުވެފަ!\nކުރީގެ ލިއުމެއްގައިވެސް ދެންނެވި ފަދައިން ސިއްހީ ދާއިރާއަކީ މޮޅެއް ދެރައެއްނެތި އެންމެހައި ރައްޔިތުން އެޚިދުމަތަކަށް އެންމެ ބޭނުންވާ ޚިދުމަތް ލިބިދޭންޖެހޭ ދާއިރާއެވެ. އެހެންކަމުން ސިއްހީ ދާއިރާ ކުރިއަރުވައި މިހާރުގެ ހާލަތުން ރައްޔިތުންގެ މަގުބޫލުކަން ލިބެނިވި ދާއިރާއަކަށް ހަދައި ، ޚިދުމަތްތައް ފުރިހަމަ ކުރާން އެބަޖެހެއެވެ.\nރާއްޖެއިން އެކަށީގެންވާ އަދަދަކަށް ޑޮކްޓަރުން ނުލިބުމާ ، ބޭރުން އިމްޕޯޓުކުރާންޖެހޭ ބަޔަކަށް އެމީހުންވުމުން ޑރންގެ މައްސަލަ އަކީ ބޮޑުމައްސަލަ އަކަށް މިވަނީ ވެފައެވެ. އަންނަ ޑރން ކުއްލިއަކަށް ފުރައިގެން ދިއުމާ ، ވަގުތުން ވަގުތަށް ޑރން ނުގެނެވުމަކީ ސިއްހީ ދާއިރާއަށް އޮތް ބޮޑު ގޮންޖެހުމެކެވެ. ހަމައެހެންމެ ސިއްޙީ ޚިދުމަތް ދިނުމުގައި ބޭނުންކުރާ ތަފާތު މެޝިނަރީ ތަކުގެ މައްސަލައަކީ ވެސް ބޮޑު މައްސަލައެކެވެ. ރާއްޖޭގެ މާހައުލާއި ރަށްރަށުގެ ކަރަންޓުގެ މައްސަލަ ތަކާއި ގުޅިގެން މެޝިނަރީތަކަށް އަބަދުވެސް ބޮޑެތި ގެއްލުންތައް ވަމުންދާއިރު އެއް އަތޮޅެއްގައި އެއްކަމަކަށް ބޭނުންކުރާ މެޝިނަރީ ތަކުގެ ބުރޭންޑުތައް ތަފާތުވުމަކީވެސް މައްސަލައެކެވެ. ސްޕެއަރޕާޓްސް ހޯދުމުގައި ކުރިމަތިވާ މައްސަލަ ތަކުގެ އިތުރުން މިތަކެތި ސަރވިސްކޮށް ބަލަހައްޓާނެ މީހުން އެކަށީގެންވާ މިންވަރަކަށް ތަމްރީނު ކުރެވިފައި ނެތުމަކީވެސް ބޮޑު މައްސަލައެކެވެ.\nމިސަރުކާރުގެ ވިސްނުމާ އެއްގޮތަށް ސިއްހީ ދާއިރާއަށް މިވަނީ މިއަދު ބޮޑު ބަދަލުތަކެއް ގެނެވިފައެވެ. ސަރުކާރުން މިދާއިރާ ކުރިއެރުވުމަށް ކުރަމުންގެންދާ ގިނަގުނަ ހޭދައާއި މަސައްކަތްތައް ކުރިއަށްދާ މިންވަރަށްވުރެ ހަލުވިކޮށް މިދާއިރާ ފެއިލް ކޮށްލުމަށް އިދިކޮޅު ފަރާތްތަކުން ކުރަމުން ގެންދާ މަސައްކަތްތަކުގެ ރޭވުންތެރިކަން މާބޮޑުވެފައި ފަސޭހައެވެ. ކިރިޔާ މައްސަލައެއް ޖެހިލާއިރަށް ހޮސްޕިޓަލްތަކާއި ، މަރުކަޒުތަކުގެ ދޮށަށް މީހުން އެއްވުމާ ، އެކިއެކި ސިޔާސީ ފޯރަމްތަކުގައި ، ސިއްހީ ދާއިރާއަށް އަމާޒުކޮށް ދެމުންދާ ހަމަލާތަކަކީ މަދުއެއްޗެއް ނޫނެވެ. ނަމަވެސް ކުރިޔާ ޚިލާފަށް މިއަދު ސިއްހީ ދާއިރާ ކުރިއަށް ޖެހެމުންދާކަން ރަނގަޅަށް ވިސްނައި ލުމުން އެނގޭނެއެވެ. މަދަނައިގެ ދަށުން ޚިދުމަތް ލިބުނު ފަރާތްތަކަށް އެސްކީމްގެ މުހިންމުކަން ވިސްނޭނެއެވެ. އަދި މިއަދު މިތައްޔާރުވަމުންދާ ، ހެލްތު އިންޝުއަރެންސް ސްކީމް ތަޢާރަފުވުމުން ދިވެހި ރައްޔިތުން ބޭސްސިޓީއަށް ސަލާންޖެހުމަށް ކުރިއަރައިދިޔަ ސަގާފަތަށް މުޅީން ނިމުންއައިސް އުފާވެރިކަމާއެކު ކުރިއަށް ދެވޭނެކަން މިހާރުވެސް ޔަގީންވެއެވެ. އެކަމަކު މިކަން އެނގިހުރެ ވެރިކަމަށް ދަހިވެތިވެފައިވާ ބަޔަކު އެގެންދަނީ ކުރީގައި ސިއްހީ ގޮތުން ފުންނާބު އުސްވެފައިވާތީވެ އެމީހުންނަށްވުރެ ފުންނާބުއުސް އެހެންބަޔަކު ރާއްޖޭގައި އުފެދުނަ ނުދޭން މަސައްކަތްކުރި މަދުބަޔަކު އިދިކޮޅު ފަރާތްތަކުގެ ތެރެއަށް ގެންގޮސް ސަރުކާރާއި ރައްޔިތުން މިއެދޭ ތަސައްވުރު ބަދަލުކުރުވުމަށް އެގެންދަނީ މަސައްކަތް ކުރަމުންނެވެ. މިކަން ވިސްނައި މިއަދު ސިއްހީ ދާއިރާއާއި ހަވާލުވެގެން ތިއްބެވި ފަރާތްތަކުން މަސައްކަތްތަކެއް ކުރާން އެބަޖެހެއެވެ.\nމިސަރުކާރުން ރާއްޖޭގެ ހަތް ސަރަހައްދެއްގައި ހަތްކޯޕަރޭޝަން ހައްދަވައި ސިއްހީ ޚިދުމަތް ކުރިއެރުވުމުގެ މެންޑޭޓު މިވަނީ މިހާރު ހަވާލު ކުރެވިފައެވެ. އަދި އެކޯޕަރޭޝަން ތަކުން މިދާއިރާ ކުރިއެރުވުމަށް ހުރި ހުރަސްތައް ގިރާކުރުމަށް ބުރަ މަސައްކަތްތަކެއް އެގެންދަނީ ކުރަމުންނެވެ. އެންމެ ދުވަހެއްގެ އިރުއަރައި އޮށްސޭއިރަށް އެއްވެސް ކަމެއް އެންމެ ރަނގަޅު ނުކުރެވޭނެކަން ގަބޫލުކުރަމުންވެސް ކޯޕަރޭޝަން ތަކަށް މަސައްކަތް ކުރުމުގައި ދިމާވާ ބޮޑެތި ހުރަސްތައް އެބަހުރިކަން ގަބޫލުކުރާން ޖެހެއެވެ. އެގޮތުން ކޯޕަރޭޝަންތަކުގެ ބޯޑަށް ކަނޑައެޅި ފައިވާ މެމްބަރުންގެ އެންމެ ފުރިހަމަ އެއްބާރުލުން ކޯޕަރޭޝަންތަކަށް ނުލިބުމުގައި ކުރިމަތިވާ މައްސަލަތައް ފާހަގަ ކުރާން ޖެހެއެވެ. ބޯޑުގެ މެންބަރުންނަށް ލިބޭ އެލަވަންސަކީ މިއަދުގެ ދިރިއުޅުމުގެ ހާލަތަށް ބަލާއިރު ކުޑަމިންވަރެއް ކަމުގައި ވުމާއެކު ކޮންމެ މެންބަރަކުވެސް ދިރިއުޅުމަށް ކޮންމެވެސް އެހެން މަސައްކަތެއް ކުރާން އެބަޖެހެއެވެ. އެހެންކަމުން ބޯޑުގެ ބޭނުންތަކަށް އެކަށީގެންވާ ވަގުތު ނުދެވޭ ފަހަރު އެބައާދެއެވެ. އެގްޒެކްޓިވް މެމްބަރުންނަށް އެކަށީގެންވާ މުސާރައެއް ލިބުނު ކަމުގައި ވީނަމަވެސް ކޯޕަރޭޝަންއެއްގައި ހިމެނޭ ހުރިހައި ސިއްހީ ޚިދުމަތްދޭ ތަންތަނުގެ ކަންކަން ބެލެހެއްޓުމުގައި އެންމެ އެކަށީގެންވާ ގޮތުގައި މަސައްކަތް ނުކުރެވިދާނެއެވެ. އެހެންކަމުން ކޯޕަރޭޝަންގެ ބޯޑުގައި ހިމެނޭ އެންމެހައި މެންބަރުންގެ ފުރިހަމަ އެއްބާރުލުމާއެކު، ކަމަށް ހުސްވެ ތިބެގެން މިދާއިރާ ކުރިއަރުވަން މަސައްކަތް ކުރާން އެބަޖެހެއެވެ. ނަންނަމުގައި މުއައްޒަފުން ލައިގެން އަމުރުތަކެއް ކޮށް ނުވަތަ ގަވައިދުތަކެއް ލިޔެ ބެހެއްޓިއަކަސް އެކަންކަން އެދަނީ އެންމެ ރަނގަޅަށްތޯ ބަލާން ބަޔަކު އަބަދުވެސް ތިބޭން އެބަޖެހެއެވެ. އެހެނީ ކުންފުނީގެ ބޯޑަކީ ، އެކުންފުނީގެ އެންމެހައި ކަންކަމުގައި ފުރިހަމައަށް ޒިންމާ ނަގަންޖެހޭނެ ބައެއް ކަމުގައި ވާތީއެވެ.\nތެދެކެވެ. ހެލްތު ކޯޕަރޭޝަން ތަކުގެ ބޯޑުގައި ހިމެނޭ އެންމެހައި ޑައިރެކްޓަރން ނަކީ ހޮސްޕިޓަލު ތަކުގައި އޮޕަރޭޝަން ކުރުމުގެ ސެޓްފިކެޓް ނެތް ބަޔަކަށް ވެދާނެއެވެ. ނަމަވެސް ގުޅިގެން މަސައްކަތްކޮށް ތަނެއް ކުރިއެރުވުމަށް މުހިންމު ބައެކެވެ. އެހެންކަމުން ކޯޕަރޭޝަންތަކުން ކަނޑައަޅާ ކަންކަން ހިނގާ ނުހިނގާ ރަނގަޅަށް ބަލައި އެކަންކަން ސީދާ ބަލަހައްޓާ ބައެއްގެ ގޮތުގައި ބޯޑުތަކުގެ ޑައިރެކްޓަރުން މަސައްކަތް ކުރުމަކީ މުހިންމު ކަމެއް ކަމުގައި ދަންނަވަން ޖެހެއެވެ. ކުންފުނި ތަކުގެ ރެގިއުލޭޓަރީ ބޮޑީތަކުން ހެދިފައިވާ ގަވާއިދުތަކުގެ ތެރޭގައި މިމަގުން ކުރިއަށް ދިއުމަށް ފުށުއަރާ ކަންކަން ހުރިކަމުގައި ވާނަމަ އިސްލާހުކޮށް އަލުން ވިސްނުމަކީ މުހިންމު ކަމެކެވެ. އަދި ކަމާބެހޭ ވުޒާރާ ތަކުގެ ދައުރު ހަނިނުކޮށް އެހެނަސް އެއްބަޔަކު އަނެއްބައެއްގެ އިން ހުރަސްނުކޮށް އެއްބާރުލުން ދިނުމަކީ ކޮންމެހެން މުހިންމު ކަމެކެވެ.\nވަގުތުނެތޭ ، ވަގުތުނެތޭ ، ބުނެ ކަންކަން ކުރުމުގެ ބަދަލުގައި ވިސްނުންތެރި ކަމާއެކު ކަންކަން ރާވާ ހިންގުމުގެ ބާރާއި ، ލަފާއާއި މަޝްވަރާ ލިބިދޭން އެބަޖެހެއެވެ. ސަރުކާރުން މިޚިދުމަތް ފުޅާކުރާން ބޭނުންވަނީ ރައްޔިތުންގެ ލާބައާއި މަންފާއަށް އެކަނި ކަމުގައި ވީނަމަވެސް އިދިކޮޅު ފަރާތްތަކުން މިކަން ފެއިލް ކޮށްލުމަށް އެމަސައްކަތް ކުރާ ކުރުންތަކުގައި ފާޅުކަން ބޮޑުގޮތެއްގައި ސިއްހީ ދާއިރާއަށް ދެމުން ގެންދާ ހަމަލާ ތަކަކީ ސިޔާސީ ސްޓަންޓެއްކަން އެނގިތިބެ ، މިމަސައްކަތާ ހަވާލުވެ ތިބިބައެއްގެ އެންމެ ފުރިހަމަ އެއްބާރުލުން މިދާއިރާއަށް ދީގެން މިހާރަށްވުރެ ބޯޑުތަކުގެ ޑިރެކްޓަރުންގެ ދައުރު ފުޅާކުރާން އެބަޖެހެއެވެ.


7 aharu vee Yemen hangurama inn, mausoom hiyythakah thassalee eh neii | ThePress\n7 އަހަރުވީ ޔަމަނު ހަނގުރާމައިން މައުސޫމު ހިތްތަކަށް ތަސައްލީއެއް ނެތް\nހަނގުރާމަ ދިގުލާ ގޮސްފައިވާ ޔަމަނުގައި ކޮވިޑް-19 އަށް އިންފެކްޓްވި މީހުންގެ ތެރެއިން4ބައިކުޅަ 1 ބައި މީހުން އެބަލީގައި މަރުވި / ފައިލް ފޮޓޯ: ގެޓީއިމޭޖަޒް\nއދއިން އެންމެ ފަހުން އާންމު ކުރި ރިޕޯޓް ބުނާ ގޮތުގައި، ޖެނުއަރީ 1، 2019 އިން 31 ޑިސެމްބަރު 2020 ގެ ނިޔަލަށް ލާއިންސާނީ ޖަރީމާއެއް ނުވަތަ ޖަރީމާތަކެއް، ޔަމަނުގައި ތަހައްމަލު ކުރި ކުޑަކުދިންގެ އަދަދު 3500 އަށް ވުރެ މައްޗަށް އަރައެވެ. މި މުއްދަތުގައި ކުޑަކުދިންނާ ދެކޮޅަށް 8526 ޖަރީމާއެއް ހިންގި ކަމަށް ރެކޯޑް ކޮށްފައި ވާއިރު، އެންމެ ލާއިންސާނީ ޖަރީމާތަކެއްގެ ގޮތުގައި ފާހަގަ ކޮށްފައި ވަނީ، އިންސާނީ އެހީއަށް ހުރަސް އެޅުމާ، މެރުން އަދި އުމުރު ދުވަހަށް ދެމިގެންދާ ޖިސްމާނީ ޒަހަމެއް ދިނުމެވެ.\nއިންސާނީ އެހީއަށް ހުރަސް އެޅުމުގެ 4881 ޖަރީމާއެއް ހިންގާފައި ވާއިރު، މި މުއްދަތުގެ ތެރޭގައި މަރާލި ނުވަތަ ދާއިމަށް ދެމިގެންދާ ޖިސްމާނީ ޒަހަމެއްގެ ޝިކާރައަކަށް ވީ ކުދިންގެ އަދަދު 2600 އަށް އަރައެވެ. މި ޖަރީމާތައް، މައިގަނޑު ގޮތެއްގައި ހިންގާފައި ވަނީ ވަކި މީހަކަށް ބެލުމެއް ނެތި ދިން މޮޓަރާއި އާޓިލަރީ ހަމަލާތަކުގައެވެ. ހަމަލާ އަމާޒު ކުރި ސަރަހައްދުތަކުގެ ތެރޭގައި އާންމުން ދިރިއުޅޭ ސަރަހައްދުތަކާ، ހަނގުރާމައިގެ މައިދާންތަކުގެ އިތުރުން، މައިންތައްވެސް ހިމެނެއެވެ.\nޔަމަނު ހަނގުރާމައަށް7އަހަރުވީއިރު އެ ގައުމުގެ ބޮޑު ސަރަހައްދެއް ވަނީ ސުންނާފަތިވެފަ/ފޮޓޯ: އޭޕީ\nއުމަރަށް ނުފިލާނެ ލަކުނެއް\nއދގެ ހޯދުންތައް އާންމު ކުރައްވަމުން ޗިލްޑްރަން އެންޑް އާމް ކޮންފްލިކްޓް ސެކްރެޓަރީ ޖެނެރަލް ގެ ހާއްސަ މަންދޫބު ވާޖިނިއާ ގަމްބާ ވިދާޅުވީ، މި ޖަރީމާތަކުގެ ސަބަބުން އެތައް ތަކުލީފެއް އުފުލަން ޖެހިފައި ވާއިރު، ޔަމަނުގެ ކުޑަކުދިންގެ ޖީލެއްގެ މުޅި އުމުރު ދުވަހަށްވެސް ނުފިލާނެ ލަކުނު ލާފައި ވާ ކަމަށެވެ.\nއިތުރު ނުރައްކާތަކުން ކުޑަކުދިން ސަލާމަތް ކުރަން އެދޭނަމަ ހުރިހާ ފަރާތްތަކުންވެސް ސިޔާސީ ހައްލަކާ ދިމާއަށް ދާން ޖެހޭ ކަމަށާ، އަންހެން އަދި ފިރިހެން ކުދިންނަކީވެސް ޔަމަނުގެ މުސްތަގުބަލު ކަމުގައި ގަމްބާ ވިދާޅުވިއެވެ. އަދި ހަނގުރާމައިގެ އެކި ކަންކަމުގައި ކުޑަކުދިން ބައިވެރި ކުރުމާ، ލާއިންސާނީ އަނިޔާ ދެމުން ދާ ދިއުމަށް ހުއްޓުމެއް ގެނެސް، ކުޑަކުދިންނަކީ އަގު ހުރި ނިއުމަތެއްގެ ގޮތުގައި ދެކެން ވެއްޖެ ކަމަށްވެސް ގަމްބާ ވަނީ ގޮވާލައްވާފައެވެ.\nޔަމަނުގެ 100000 އެއްހާ ކުދިން މިހާރުވެސް އޮތީ މަރުގެ ތުންފަތް މަތީގަ / ފޮޓޯ: ބިޒްނަސް އިންސައިޑާ\n111 ކުއްޖަކު ގައިދީންގެ ގޮތުގައި\nހަނގުރާމާގައި ދެ ފަރާތުން ހަނގުރާމަ ކުރަމުންދާ ޖަމާއަތްތަކާ ގުޅުން އޮތް ކަމުގެ ތުހުމުގައި، މިނިވަންކަމަށް ހުރަސްއެޅި ގައިދު ވެފައި ވާ ޔަމަނުގެ ކުޑަކުދިންގެ އަދަދު 111 އަށް އަރައެވެ. މިއީވެސް އިންތިހާ ކަންބޮޑުވުން އެކުލެވޭ މައްސަލައެކެވެ.\nއދގެ ހާއްސަ މަންދޫބު ވިދާޅުވީ، ކުޑަކުދިންނާ މެދު އެންމެ ފުރަތަމަ ރިއާޔަތް ކުރަން ޖެހޭނީ އަނިޔާ ލިބޭ ބައެއްގެ ގޮތުގައި ކަމަށެވެ. އަދި އެކުދިންގެ މިނިވަން ކަމަށް ހުރަސް އެޅޭ ގޮތަށް ކަމެއް ކުރަން ޖެހޭނީ އެންމެ ފަހު ކަމެއްގެ ގޮތުގައި ކަމަށާ، މިފަދައިން އަމަލު ކުރި ކަމުގައި ވީ ނަމަވެސް، އަމަލު ކުރަން ޖެހޭނީ، ބައިނަލްއަގުވާމީ ފެންވަރުގައި ބަލައިގެންފައި ވާ ޖުވެނައިލް ޖަސްޓިސް މިންގަނޑުތަކާ އެއްގޮތް ވާ ގޮތުގެ މަތީން ކަމަށެވެ.\nޔަމަނުގެ އާބާދީގެ 80 ޕަސެންޓް މީހުންނަކީ ހިލޭދޭ އެހީއަށް ބަރޯސާ ވާ ބައެއެއް / ފޮޓޯ: ޕީއާރްއައި\nމި މޭރުމުން ގަމްބާ ވަނީ، މުޖުތަމައަށް އަލުން ނެރޭ މިފަދަ ކުދިން، މުޖުތަމައަށް އަހުލުވެރި ކުރުވުމަށް އެއްބާރުލުން ދިނުމަށް ބައިނަލްއަގުވާމީ މުޖުތަމައުގެ އެއްބާރުލުމަށް އެދި ގޮވާލައްވާފައެވެ.\nޔަމަނު ހަނގުރާމާގައި ސްކޫލްތަކަށްވެސް ހަމަލާ އަމާޒުވިއެވެ. ބަޔާން ކުރެވިދިޔަ މުއްދަތުގައި، ސްކޫލްތަކަށް ދިން ހަމަލާތަކުގެ އަދަދު 37 އަރައެވެ. އަދި 80 ސްކޫލެއްގައި، އަސްކަރީ ބާރުގެ ބޭނުން ކޮށްފައި ވާ ކަމަށް އދއިން ބުނެއެވެ. ޔަމަނުގެ އަދުގެ ހާލަތަށް ބަލާއިރު2މިލިއަނަށް ވުރެ ގިނަ ކުދިން ވަނީ ކުލާސްތަކުން ބޭރުވެ، ތައުލީމުން މަހްރޫމްވެފައެވެ.\nމަޝްވަރާއަށް ކުރެވޭ އުއްމީދު\nކަމުގައި ޝާމިލުވާ ފަރާތްތަކާއެކު އދއިން ކުރިއަށް ގެންދާ މަޝްވަރާތަކުގެ ނަތީޖާއެއްގެ ގޮތުން، ކުޑަކުދިންނަށް އެކި ކަހަލަ އަނިޔާ ލިބޭ ނިސްބަތް ދަށްވެފައި ވާ ކަމަށް އދގެ ރިޕޯޓް އިޝާރާތް ކުރެއެވެ.\nހަމަ މިއާއެކު ހާއްސަ މަންދޫބު ވަނީ، ޔަމަނުގައި ބަދަލުގައި ކުރަމުންދާ ހަމަލާތައް ހުއްޓާލާ، ސިޔާސީ އިމުގެ ތެރެއިން ޔަމަނުގެ މައްސަލައަށް ހައްލު ހޯދުމަށް އދއިން ގޮވާލަމުންދާ ގޮވާލުން ތަކުރާރު ކުރައްވާފައެވެ.\nޔަމަނު ހަނގުރާމާއިގެ ތެރޭގައި ކުޑަކުއްޖަކު ހަތިޔާރު ހިފައިގެން/ފޮޓޯ: އަލްއަރާބީ\nޔަމަނު ހަނގުރާމައިގެ ސަބަބުން ކުޑަކުދިން އުފުލަމުން ދާ ތަކުލީފުތަކަށް ނިމުން ގެންނަން ޖެހޭ ކަމަށް ގަމްބާ ވިދާޅުވިއެވެ. އޮތް ހަމައެކަނި ހައްލަކީ ސުލްހަ ކަމަށާ، ހަނގުރާމައިން ސަލާމަތްވާ ކުޑަކުދިންނަށް މުޅި ދުނިޔޭގެ އެހީ ބޭނުން ވާ ކަމަށްވެސް ގަމްބާ ވަނީ ވިދާޅުވެފައެވެ.\nޔަމަނުގެ ދާހިލީ ހަނގުރާމައަށް7އަހަރު ވީ އިރު، އަނިޔާ ލިބެމުން ދާ މައުސޫމު ކުޑަކުދިންގެ ހިތްތަކަށް އަދި މިވަގުތު ތަސައްލީއެއް ލިބޭކަށް ނެތެވެ. މިވަގުތު އޮތީ ސުލްހައިގެ މަޝްވަރާތަކަށް ކުރެވޭ އުއްމީދެކެވެ.\nރިޕޯޓް ކުޑަކުދިން ކުޑަކުދިންނަށް ކުރާ އަނިޔާ އދ ދުނިޔެ ޔަމަނު ހަނގުރާމަ


Covid-19 Aa Gulhigen Gahdhoo Ga Eid Ge Harakaaithah Nubaavaane - Vaguthu\nކޮވިޑް-19: ބިރުވެރިކަން އައްޑުއަށް! - 16 ގަޑިއިރު ކުރިން\nކޮވިޑް-19 އާ ގުޅިގެން ގައްދޫގައި އީދުގެ ހަރަކާތްތައް ނުބާއްވާނެ\n1 ހަފްތާ ކުރިން ( ޖުލައި 29, 2020 )\nރާއްޖޭގައި ހަލުވިކަމާ އެކު ކޮވިޑް-19 ފެތުރެމުންދާތީ ލާޔާ އެސޯސިއޭޝަނުން އިސްނަގައިގެން ބާއްވާ "ލާޔާ ރަޓުއީދާ 1441" ނުބާއްވާ ގޮތަށް ނިންމައިފިއެވެ.\nބޮޑު އީދަކީ ރާއްޖޭގެ އެކި ކަންކޮޅުތަކުގައި ކުލަގަދަކޮށް ފާހަގަ ކުރަމުން އަންނަ އީދެކެވެ. ނަމަވެސް މި އަހަރު ދިމާވި ކޮވިޑް-19 ގެ ބަލި މަޑު ކަމުގެ ސަބަބުން ގިނަ ރަށްތަކުގައި ވަނީ މި އީދު ފާހަގަ ނުކުރަން ނިންމާފައެވެ.\nލާޔާ އެސޯސިއޭޝަނުން އަންނަނީ ކޮންމެ އަހަރަކުވެސް ގދ. ގައްދޫގައި އީދުގެ ހަރަކާތްތައް ކުލަގަދަކޮށް ބާއްވަމުންނެވެ.\nލާޔާ އެސޯސިއޭޝަންގެ ރައީސް އަހުމަދު ފަހީމް "ވަގުތަށް" ވިދާޅުވީ، މިއަހަރުގެ އީދު ހަރަކާތްތައް ނުބޭއްވުމަށް ނިންމާފައިވަނީ މިހާރު ދިމާވެފައިވާ ކޮވިޑް-19ގެ ބަލި މަޑު ކަމުގެ ސަބަބުން ކަމަށެވެ.\n"ލާޔާ އެސޯސިއޭޝަނުން މިދިޔަ އަހަރުވެސް ވަރަށް ކުލަ ގަދަކޮށް މި ހަރަކާތްތައް ހިންގާފައިވަނީ. އޭގެ ފަހުން ކޮންޓިނުއަސް ކޮށް ކުރާ ގޮތަށް އޮތީ، ނަމަވެސް ދިމާވެފައި މިއޮތް ކޮވިޑް-19 ގެ ސަބަބުން މި އަހަރުގެ ހަރަކާތްތައް ނުބާއްވާ ގޮތަށް މިއޮތީ،" ފަހީމް ވިދާޅުވިއެވެ.\nމިއަހަރުގެ އީދު ހަރަކާތް ނުބާއްވާގޮތަށް ނިންމާފައިވި ނަމަވެސް، ލާޔާ ސްޕޯޓްސް އެކަޑަމީން އޮގަސްޓް މަހުގެ ތެރޭގައި ބޭއްވުމަށް ހަމަޖެހިފައިވާ ހޭންޑްބޯލް މުބާރާތައި އެހެނިހެން ބައެއް ހަރަކާތްތައް އޮންނާނެ ކަމަށް ފަހީމް ވިދާޅުވިއެވެ.\nފަހީމް ވިދާޅުވީ، މި ހަރަކާތްތައް ބޭއްވުމަށް އަދި ހަމަ ޖެހިފައިވަނީ ހުއްދަ ނަގަން ޖެހޭ ތަންތަނުން ހުއްދަ ނަގައިގެން އެފަދަ އިދާރާތަކުގެ އިރުޝާދާއި އެކީ ކަމަށެވެ.\n"އޮގަސްޓް މަހުގައި ބާއްވާ ބައެއް ހަރަކާތްތައް އޮންނާނެ. ނަމަވެސް ކަމާބެހޭ އިދާރާތަކުން ނުބާއްވަން އަންގައިފި ނަމަ އެ ހަރަކާތްތައް ވެސް ކެންސަލް ކުރާ ގޮތަށް މިތިބީ،" ފަހީމް ވިދާޅުވިއެވެ.\nލާޔާ ސްޕޯޓްސް އެކަޑަމީއަކީ، ކުޅިވަރުގެ ދާއިރާއިން ގައްދޫގައި ހުނަރުވެރި ޒުވާނުން އުފެއްދުމުގެ މަގްސަދުގައި އުފައްދާފައިވާ އެކަޑަމީއެކެވެ.\nޑިސެމްބަރު މަހުން ފެށިގެން ވަޒީފާއަށް އަސަރު ކުރި ފަރާތްތައް އެލަވެންސް ދެނީ\nލ.ގަމުން ކޮވިޑް-19 އަށް މީހަކު ފައްސިވެފައެއް ނުވޭ\nޖުލައި 29, 2020 22:54\nގދ. ގައްދޫގައި ކޮވިޑް ގެ އެއްވެސް ކޭސް ފެނިފައިނުވާތީ އާއި އެކަމުގެ އެއްވެސް އަލާމާތެއް ފެންނަން ނެތުމާއި ގުޅިގެން ގައްދޫ ގައި މިފަހަރު ގައްދޫ ޒުވާނުން އިސްނަގައިގެން އީދު ފާހަގަ ކުރޭ\nޖުލައި 30, 2020 01:51\nއަހަރެމެންގެ ރަށް ދިއްދޫ މީހުންނަކީ މި ކަހަލަ ކަންތަކުގައި އެއްވެސް ވަރަކަށް ވިސްނާ ބައެއްނޫން.އހެން ރަށްަތަކުގެ ޖަމްއިއްޔާ ތަކުން ނަމޫނާ ދައްކާއިރު މި ރަށުގައި މުޅިން އިދިކޮޅު.މީހުންގެ ސަލާމަތަށް އިސްކަންދޭން އެބަޖެހޭ.ގައްދޫ މީހުންނަކީ ހޭލުންތެރި ބައެއް.މިރަށު މިއީ މުޅިން އިދިކޮޅު.\nޖުލައި 30, 2020 02:54\nމިދިޔަ ފަހަރުގެ އީދު ހަމަ ހަބޭސް.މި ފަހަރު އީދު ލާޔާއިން ކުރިންބޭއްވި ގޮތަށް ބޭއްވުން އެއީ މިވަގުތު ރަގަޅުކަމެއްނޫން.ނަމަވެސް ރަށުގެ ރަށްވެއްސެއްގެ ހައްސިއްޔަތުން ރަށުގައި އުޅޭ ކުދިން އީދު ކުޅެލަން ޖެހޭނެ.ދެން އަންނަ ފަހަރަކު ލާޔާރަޓުއީދާ ފާހަގަކުރާނީ.\nޖުލައި 30, 2020 04:11


SunOnline: Feature: Dhe Korea ge gulhunthakugai ummeedhee kula jeheythan balan America ah ketheh nuvaane!\nދެކޮރެއާގެ ގުޅުންތަކުގައި އުންމީދީ ކުލަޖެހޭތަން ބަލަން އެމެރިކާއަށް ކެތެއް ނުވާނެ!\nމުހައްމަދު ޖަވާދު ޔޫސުފު 14 Feb 2018, 15:35\nކިމް ޖޮންގް އުން އާއި އޭނާގެ އަންހެން ކޮއްކޮ ކިމް ޔޯ ޖޮންގް\nފިނި މޫސުމުގެ އޮލިމްޕިކްސް ކުޅިވަރުތަކުގައި ބައިވެރިވުމަށް ދެކުނު ކޮރެޔާއަށް ދިޔަ އުތުރުކޮރެޔާގެ ކުޅިވަރު ޓީމަށާއި އޮފިޝަލުންގެ ވަފްދަށް ދެކުނު ކޮރެޔާގެ ސަރުކާރުން ދިން ސަމާލުކަމާއި ކުރި އިޙްތިރާމާއި ބެހެއްޓި މެހްމާން ދާރީއަށް އުތުރުކޮރެޔާގެ ޒައީމް ކިމްޖޮންގް އުން ވަނީ ޝުކުރު އަދާކުރައްވައިފައެވެ.\nދެކުނަށް ވަޑައިގެންނެވި އުތުރުގެ ވަފްދުގެ ބޭފުޅުން އެނބުރި ގައުމަށް ވަޑައިގަތުމުން ކިމްޖޮންގް އުން އެބޭފުޅުންނާ ބައްދަލުކުރައްވައި ކަންކަންއޮޅުއްފިލުއްވުމަށްފަހު ވިދާޅުވީ ދެކޮރެޔާގެ ރައްޔިތުންނަކީ އެއްލެއެއްގެ އެއްނަސްލެއްގެ، އެއްސަގާފަތެއްގެ، އެއްބަހެއްގެ އަދި އެއް ތާރީޚެއްގެ ބައެއްކަން ދެކުނުގެ ސަރުކާރާއި ރައްޔިތުން ސާބިތުކޮށްދީފި ކަމަށާއި އެކަމަށްޓަކައި ދެކުނުގެ ސަރުކާރާއި ރައްޔިތުންނާ އަދި ރައީސް މޫންޖީ އިން އަށް ޝުކުރު އަދާކުރައްވާ ކަމުގައެވެ.\nދެކުނު ކޮރެޔާއަށް ޒިޔާރަތް ކުރެއްވި އުތުރު ކޮރެޔާގެ ވަފްދުގެ ބޭފުޅުންގެ ތެރޭގައި ހިމެނެނީ އުތުރުކޮރެޔާގެ ޝަރަފީ ރައީސް ކިމް ޔުންގް ނާމް އާއި އުތުރުކޮރެޔާގެ ޒައީމް ކިމް ޖޮންގް އުންގެ އަންހެން ކޮއްކޯފުޅު ކިމް ޔޯ ޖޮންގް އާއި އުތުރުކޮރެޔާގެ ކުޅިވަރާބެހޭ ވަޒީރާއި ދެކޮރެޔާގެ އެއްބައިވަންތަކަމާއި ވަހްދަތާބެހޭ ވަޒީރެވެ. ދެކުނު ކޮރެޔާގެ ރައީސް މޫން ޖީ އިން ވަނީ ދެކުނުގެ ރިޔާސީ ގަނޑުވަރުކަމަށްވާ ބްލޫ ހައުސްގައި އުތުރުގެ ވަފްދަށް ޚާއްސަ މަރްހަބާއެއް ދަންނަވައި އެބޭފުޅުންނާ ބައްދަލުކުރައްވައި އެބޭފުޅުންގެ ޝަރަފުގައި ރަސްމީ ޖާފަތެއް ދެއްވާފައެވެ.\nއޮލިމްޕިކްސް ކުޅިވަރުތައް ފެށި ޖަލްސާގައިވެސް އެހެންގައުމުތަކުން ވަޑައިގެންނެވި ވަފްދުތަކަށްވުރެ ބޮޑު އިސްކަމެއް އުތުރުކޮރެޔާގެ ވަފްދުގެ ބޭފުޅުންނަށް ދީފައިވެއެވެ. އެޖަލްސާގައި ބައިވެރިވެ ވަޑައިގެންނެވި އެމެރިކާގެ ނައިބު ރައީސް މައިކް ޕެންސްވަނީ މިކަމާ ހިތްހަމަޖެހިވަޑައިނުގެން ނުސީދާ ގޮތެއްގައި އޭނާގެ ހިތްހަމަނުޖެހުން ފާޅުވެސްކުރައްވާފައެވެ. މިގޮތުން އުތުރުކޮރެޔާއާ ގާތްވުމުގައި ވިސްނައިގެން އުޅުއްވުމަށާއި އުތުރުކޮރެޔާއަކީ އދ. ން ދަތިކުރުމުގެ ފިޔަވަޅުތައް އަޅާފައިވާ ގައުމަކަށްވާތީ އެފިޔަވަޅުތަކުން ބޭރު ނުވާނެ ގޮތެއެއްގެ މަތިން އުތުރުކޮރެޔާއާ މުއާމަލާތް ކުރުމަށް ޕެންސް ދެކުނުކޮރެޔާގެ ރައީސް މޫން ޖީ އިން އަށް ދެންނެވި އެވެ. ނަމަވެސް އޭނާ މިކަމަށް އަޅާލައްވާފައިނުވާ ކަމަށް ރިޕޯޓްތައް ބުނެ އެވެ.\nދެކުނަށް ވަޑައިގެންނެވި އުތުރުގެ ވަފްދުގެ ބޭފުޅުން އެނބުރި ގައުމަށް ވަޑައިގަތުމުން އެބޭފުޅުންނާ ބައްދަލުކުރައްވައި އުތުރުގެ ޒައީމް ކިމް ޖޮންގް އުން ވިދާޅުވީ ދެކުނާއެކު ސުލްޙަ ގާއިމްކުރުމުގެ މަޝްވަރާތައް ކުރިޔަށް ގެންދިޔުމަށް ނިންމަވައިފައިވާ ކަމަށާއި ކޮއްކޯފުޅު ކިމް ޔޯ ޖޮންގްގެ ފަރާތުން ދެކުނާމެދު ޕޮޒިޓިވް ވާހަކަތަކެއް ލިބިގެންދިޔަކަމުގައެވެ. އޭގެ އަލީގައި ދެކުނާ ސުލްޙަ ގާއިމް ކުރަން މަސައްކަތްކުރައްވާނެ ކަމަށް ކިމް ޖޮން އުން ވިދާޅުވި އެވެ.\nދެކުނު ކޮރެޔާގެ ޕިޔޮންގް ޝާންގައި ފެށި ފިނި މޫސުމުގެ އޮލިމްޕިކްސް ކުޅިވަރުތަކުގެ ރަސްމިއްޔާތުގައި ދެކުނު ކޮރެޔާއާއި އުތުރު ކޮރެޔާ ބައިވެރިވެފައިވަނީ އެއްބައިވަންތަ ދެ ކޮރެޔާ ރަމްޒުކޮށްދޭ އެއްޓީމުގެ ގޮތުގައި އެކަމަށް ހާއްސަ ދިދައެއްގެ ދަށުންނެވެ. މިއީ މީގެކުރިން ޚިޔާލަށްވެސް ނުގެނެވޭވާރުގެ ކަމެކެވެ.\nދެކޮރެޔާއަކީ ކުރިން އެއްގައުމެކެވެ. އެއީ ކޮރެޔާ އެވެ. ނަމަވެސް ދެވަނަ ބޮޑުހަނގުރާމައަށްފަހު އެމެރިކާއާއި ކުރީގެ ސޮވިއެޓް ޔުނިޔަންގެ ސަބަބުން ކޮރެޔާ ބައިބައިވެ ދެކުނު ކޮރެޔާއަކާއި އުތުރު ކޮރެޔާ އުފެދިގެން ދިޔައީއެވެ. އެއަށްފަހު ދެކޮރެޔާގެ ދެމެދުގައި ދުޝްމަންކަން އުފެދި ނަވާރަސަތޭކަ ފަންސާހުން ނަވާރަސަތޭކަ ފަންސާސް ތިނަކަށް ހިނގި އުތުރު ކޮރެޔާއާއި ދެކުނު ކޮރެޔާގެ ހަނގުރާމައަށްފަހު ދެގައުމުގެ ދެމެދުގައި އަދި ރަސްމީ ސިފައެއްގައި ސުލްޙައިގެ އެއްބަސްވުމެއް ގާއިމް ކުރެވިފައެއް ނުވެ އެވެ.\nދެކޮރެޔާގެ ދެމެދުގައިވާ މައްސަލަތައް ހޫނުކުރުމުގެ ފަހަތުގައިވާކަމުގެ ތުހުމަތު ކުރެވެނީ އެމެރިކާގެ މައްޗަށެވެ. އެމެރިކާގެ އެއްބޭނުމަކީ ދެކޮރެޔާ އެއްވިޔަ ނުދީ އެދެގައުމު ދުޝްމަން ކުރުވައިގެން ދެކުނު ކޮރެޔާއަށް ހަތިޔާރު ވިއްކުމުގެ ފުރްސަތު ހޯދުމެވެ. އަނެއް ބޭނުމަކީ ދެކުނުގައި އަސްކަރީ ގޮތުން ފައިހަރުކުރުމުގެ ފުރްސަތު ހޯދައިގެން ކޮރެޔަން ޕެނިންސިއުލާއަށް ހަންފެތުރުމެވެ. ނަމަވެސް އެމެރިކާއަށް ބެލުމެއްނެތި ދެކުނުކޮރެޔާގެ ކިބައިން މިފަހަރު ފެނުނީ އެއްބަނޑު އެއްބަފާ ގައުމު ކަމަށްވާ އުތުރުކޮރެޔާއާ ސުލްޙަ ގާއިމް ކުރެވޭތޯ ބެލުމެވެ. ލޭގެ ގުޅުންތައް ދުރުނުކުރެވޭނެ ކަމުގެ މެސެޖް އެމެރިކާއަށް ދިނުމެވެ. މިގޮތުން އުތުރުން ހަތިޔާރު ތަޖްރިބާ ކުރުން ހުއްޓާލައިފިނަމަ ދެކުނުން އޮތީ އުތުރަށް އިގްތިސާދީގޮތުން ބޮޑެތި އެހީތެރިވެދޭން ތައްޔާރަށްކަން އުތުރުގެ ވަފްދުގެ ބޭފުޅުންނަށް ރައީސް މޫންޖީ އިން ދެންނެވި އެވެ.\nދެކުނު ކޮރެޔާގައި ފެށި އޮލިމްޕިކް ކުޅިވަރުތަކުގައި އުތުރުކޮރެޔާ ބައިވެރިވުމުން ދެކޮރެޔާގެ ގުޅުންތަކަށް ވަނީ މިފަހަކަށް އައިސް ނާންނަ ވަރުގެ ބޮޑު އުންމީދުތަކެއް އައިސްފައެވެ. އަދި އުތުރުގެ ވަފްދަށް ދެކުނުން ކަމޭހިތިލެއް ފުރިހަމަކަމުން ޒައީމް ކިމްޖޮންގް އުން އުފާފުޅު ވުމުން ދެގައުމުގެ ގުޅުންތައް ރަނގަނޅު ކުރުމަށްޓަކައި ސުލްހައިގެ ވާހަކަތައް ފެށިދާނެކަމުގެ އުންމީދުވެސްވަނީ އާލާވެގެން ގޮސްފައެވެ.\nއުތުރުގެ ވަފްދުން ވަނީ އުތުރުކޮރެޔާއަށް ވަޑައިގަތުމުގެ ދައުވަތު ޒައީމް ކޮމް ޖޮންގް އުންގެ ފަރާތްޕުޅުން ދެކުނު ގެ ރައީސް މޫންޖީ އިންއަށް އަރުވާފައެވެ. އަދި ރައީސް މޫން ޖީ އިންވަނީ އުތުރަށް ވަޑައިގަތުމުގެ ދައުވަތު ގަބޫލުވެސް ކުރައްވާފައެވެ. ދައުވަތު ގަބޫލުކުރައްވަމުން ރައީސް މޫންޖީ އިންވަނީ ދެކޮރެޔާގެ ރައްޔިތުންނަކީ އެއްލެއެއްގެ އެއްނަސްލެއްގެ، އެއްސަގާފަތެއްގެ، އެއްބަހެއްގެ އަދި އެއް ތާރީޚެއްގެ ވެރި އެއްރައްޔިތެއްކަމަށް ސިފަކުރައްވައި އުތުރުކޮރެޔާއަށް ވަޑައިގަތުމަކީ ލިބިވަޑައިގަންނަވާނެ ޝަރަފެއްކަމަށް ވިދާޅުވެ ވާހަކަ ދައްކަވާފައެވެ.\nނަމަވެސް ދެކޮރެޔާގެ މިގުޅުންތައް ޚަރާބުކޮށްލުމަށް އެމެރިކާ މަސައްކަތްކޮށްފާނެކަމުގެ ބިރު އެބައޮތެވެ. ދެކޮރެޔާ އެއްވެއްޖެނަމަ އެއީ އޭޝިޔާގައި ޖަޕާނާ އެއްވަރުގެ ސިނާއީ ބާރަކަށް ވެގެންދާނެއެވެ. އެހެންވުމަކީ އެމެރިކާގެ އިތުރުން ޖަޕާންވެސް އަދި ޗައިނާވެސް އެދޭނެކަމެއްނޫނެވެ. ނަމަވެސް ދެކޮރެޔާގެ ގުޅުންތައް ޚަރާބުކޮށް އެދެގައުމު ދުޝްމަން ކުރުމުގެ އަމަލުތައް ފާޅުގޮތެއްގައި ހިންގަމުން ގެންދަނީ އެމެރިކާ އެވެ.\nދިވެހީންގެ "ސޯލިހް"، އެވެރިން ލިޔަނީ "ޞުލީޙް"!\n"ސައުދީ އަރަބިއާއިން ފިލައިގެން ދިޔައީ މިނިވަންކަން ހޯދަން"


SunOnline: Hamalaagai Raees Nasheedh ge Hiy foonaalhaa salaamaiy vee varah hanikoh\nހަމަލާގައި ރައީސް ނަޝީދުގެ ހިތް ފޫނާޅާ ސަލާމަތްވީ ވަރަށް ހަނިކޮށް\nޝަފްނާ ހުސައިން 08 May 2021, 15:08\nހަމަލާގައި ރައީސް ނަޝީދުގެ ހަށިގަނޑަށް ލިބިފައިވާ ގެއްލުންތައް އޭޑީކޭގެ ޑޮކްޓަރުން މިއަދު ދައްކާލަނީ: އެމަނިކުފާނުގެ ފުރާނަ ސަލާމަތް ކުރުމަށް 16 ގަޑިއިރުގެ ސާޖަރީއެއް ކުރި --\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށް ދިން ހަމަލާގައި، އެމަނިކުފާނުގެ ހިތަށް ރޭޒާ ފުކެއް ނާރާ ސަލާމަތް ވެފައި ވަނީ ވަރަށް ހަނިގޮތަކަށް ކަމަށް، އެމަނިކުފާނަށް ފަރުވާދެއްވި އޭޑީކޭ ހޮސްޕިޓަލުގެ ޑޮކްޓަރުންގެ ޓީމުން ވިދާޅުވެއްޖެ އެވެ.\nއެމަނިކުފާނުގެ ފަރުވާގެ ކަންކަން ކުރިއަށްދާ ގޮތާ ގުޅޭގޮތުން މައުލޫމާތު ދިނުމަށް އޭޑީކޭގައި މިހާރު ކުރިއަށްދާ ނޫސްވެރިންގެ ބައްދަލުވުމުގައި އެމަނިކުފާނަށް ފަރުވާ ދެއްވި ޑޮކްޓަރުންގެ ޓީމުން ބުނީ، ރައީސް ނަޝީދުގެ ހަށިގަނޑަށް ވަރަށް ގިނަ އަދަދަކަށް ރޭޒާ ފުއްތައް ވަދެފައިވާ ކަމަށެވެ. އަދި ބައެއް ގުނަވަންތައް ފޫ އަޅުވާލާފައި ފުއްތައް ނުކުމެފައިވާ ކަމަށް ވެސް ބުންޏެވެ.\nއޭޑީކޭގެ ޑޮކްޓަރުންގެ ޓީމުން މިއަދު ވަނީ އެމަނިކުފާނަށް ލިބިފައިވާ އަނިޔާގެ ތަފްސީލު އަންގައިދޭ ކުރެހުމެއް ދައްކާލައިފަ އެވެ. އެ ކުރެހުމުގައި ރަތް ކުލައިން ފާހަގަކޮށްފައި ވަނީ ބޭރުފުށުން އަނިޔާ ލިބިފައި ހުރި ތަންތަނެވެ. މަޑު ނޫކުލައިން ފާހަގަކޮށްފައި ހުރީ، ދަގަނޑު އެއްޗެހިތަކެއް ހަށިގަނޑަށް ވަދެފައިވާ ކަމަށް ސީޓީ ސްކޭން އިން ފާހަގަވި ތަންތަނެވެ. ގަދަ ނޫ ކުލައިގައި ހުރީ ހަންގަނޑު ކަފައިގެން ގޮސްފައި ހުރި ތަންތަން ބެލި އިރު، އެތެރެއަށް ވަދެފައި ހުރި ޕްލާސްޓިކް ކޮޅުތައް ނަގާފައިވާ ތަންތަނެވެ.\nއޭޑީކޭގެ ޗީފް މެޑިކަލް އޮފިސަރު، ޑރ. އަބްދުﷲ ނިޔާފް ވިދާޅުވީ، ރައީސް ނަޝީދުގެ ހަށިގަނޑުގެ އެތެރޭގައި ހުރި އަނިޔާތައް ފެނުނީ ލޭ މަނާކުރުމަށް ފަހު، ސީޓީ ސްކޭން ހެދުމުން ކަމަށެވެ.\nރައީސް ނަޝީދުގެ ހަށިގަނޑަށް ވަދެފައި ވަނީ އެއް ބައްޓަމަކަށް، ވައްކޮށް ހުރި ދަގަނޑު އެތިކޮޅު ތަކެކެވެ. އެމްއެންޑީއެފް އިން އިއްޔެ ބުނެފައި ވަނީ، ގޮއްވާލި އައިއީޑީގެ ތެރެއަށް ރޭޒާ ފުއްތަކެއް އަޅާފައިވާ ކަމަށެވެ.\nޑރ. ނިޔާފް ވިދާޅުވީ ފުއްޕާމޭ ތެރޭގައި އޭގެ ފުކެއް ވަދެފައި އިންކަން ސީޓީ ސްކޭން އިން ފާހަގަވި ކަމަށެވެ.\n"އެއީ އެވަގުތު ފުރާނައަށް ނުރައްކާވެދާނެ އެންމެ މުހިންމު ކަން ކަމަށް ބަލައި، އެންމެ ފުރަތަމަ ފަރުވާ ފުއްޕާމެއަށް ލިބިފައި ހުރި އެ ހުރި އަނިޔާއާ ވިދިގެން ދޭންޖެހޭ ފަރުވާތަކަށް އަޅުގަނޑުމެން އިސްނެގީ،" ޑރ. ނިޔާފް ވިދާޅުވި އެވެ.\nފުއްޕާމެއަށް ލިބިފައިވާ އަނިޔާގެ ފަރުވާގެ ކަންކަން ކުރިއަށް ގެންދިޔައީ އޭޑީކޭގެ ކާޑިއޯތޮރެސިކް ސާޖަން، ޑރ. ކައުޝަލްގެ ޓީމުންނެވެ. ޑރ. ކައުޝަލް ވެސް ވިދާޅުވީ، އެމަނިކުފާނުގެ އެތެރެހަށީގައި ވަރަށް ފުން، ފުރާނައަށް ގެއްލުންވާފަދަ އަނިޔާތަކެއް ހުރި ކަމަށެވެ.\nއެގޮތުން ފުއްޕާމެއަށް ދަގަނޑު އެތިކޮޅު ވަދެފައި ވަނީ، މޭކަށިގަނޑު ފުނޑުފުނޑުކޮށްލާފައި ކަމަށާއި، އެމަނިކުފާނު ހިތަށް އެތިކޮޅު އަމާޒުނުވެ އިނީ އެންމެ ސެންޓިމީޓަރަކުން ކަމަށެވެ.\n"ވަރަށް ނުރައްކާތެރި އެތިކޮޅެއް އެއީ. ނަސީބު ރަނގަޅުކަމުން، އެ އެތިކޮޅު ހިތަކަށް ނާރާ. ހިތުގެ ކައިރީ އިނީ. ނަމަވެސް ހިތުގެ ވަށައިގެންވާ ޓިޝޫގަ ޖެހިފަ ހުރީ،" ޑރ. ކައުޝަލް ވިދާޅުވި އެވެ.\nޑރ. ކައުޝަލް ވިދާޅުވީ، އެމަނިކުފާނުގެ ތޮރޭސިކް ކެވިޓީގެ ތެރެއަށް ވަރަށް ބޮޑަށް ލޭ އެޅިފައި ހުރި ކަމަށެވެ. އެގޮތުން ބައި ލީޓަރު ލޭ ހުރި ކަމަށާއި، ނަމަވެސް ޑޮކްޓަރުންގެ ޓީމުން ލޭ ސާފުކޮށް، މޭކަށިގަނޑު ފުނޑުފުނޑުވެ މެޔަށް އެޅިފައި ހުރި ކުނޑިތައް ވެސް ސާފުކުރި ކަމަށެވެ.\nރައީސް ނަޝީދުގެ މެޔަށް އަރާފައިވާ ރޭޒާ ފުއް ވަދެފައިވަނީ ވައަތު ފަރާތު އަރިކައްޓާ ދިމާލުންނެވެ. އެ އެތިކޮޅު އިނީ މޭ ފޫ އަޅާފައި ނުކުމެފަ އެވެ. އެ އެތިކޮޅު މެޔަށް ވަދެ، ނުކުމެފައި އިން އެގްޒިޓް ވޫންޑް ވެސް ފެންނަން އިން ކަމަށް ޑޮކްޓަރު ވިދާޅުވި އެވެ.\n"ލެފްޓް ސައިޑުގެ އަޕަ ލޯބް، ވަރަށް ބޮޑަށް ޑެމޭޖް ވެފަ ހުރީ، އެއީ އެހާ ހައި ވެލޯސިޓީ ރޭޒާ ފުކެއް ޕާސް ކުރީމަ ވާގޮތަކީ، ފުއްޕާމޭ ނޫފައިގަންނާނެ. އެހެންވީމަ އަސްލު ފަންގްޝަނަލް އަށް ވަރަށް ބޮޑަށް ދަތިކަމެއް އަންނާނެ. ސެޗުރޭޝަން އާ އެއްޗެއްސަށް ބަދަލު އަންނާނެ. ދެން އޭގެ އިތުރުން އެއް ޕްރޮޖެކްޓައިލް އިނީ ހަތަރު ވަނަ ރިބް ގަ ޖެހިފަ، ފުނޑިފަ. ރިބް އިނީ ފުނޑިފަ. އެހެންވީމަ އެ ރިބްގެ އެއް ސެންޓިމީޓަރު ތިރިޔަށް ޖެހުނު ނަމަވެސް އޭއްޗަކީ ހިތަށް އަރާނެ ކަހަލަ ވަރަށް ނުރައްކާތެރި ގޮތަކަށް އިން އެއްޗެއް. ދެން ރިބް ފުނޑިގެން ގޮސް އޭގެ ކުނޑިތަށް، ލަންގަށް ވެސް އެޅިފަ ހުރި،" އެހެން ޑޮކްޓަރަކު ވިދާޅުވި އެވެ.\nފުއްޕާމޭގެ އޮޕަރޭޝަން ނިންމުމަށްފަހު، ދެން ޑޮކްޓަރުން އިސްނެގީ ބަނޑުގެ އެތެރެއަށް ލިބިފައިވާ އަނިޔާތަކަށް އެޓެންޑު ކުރުމަށެވެ.\nޑރ. ނިޝާން ވިދާޅުވީ ސީޓީ ސްކޭނަށް އަރާ ކަހަލަ ތިން ދަގަނޑު އެތިކޮޅެއް ރައީސް ނަޝީދުގެ ބަނޑު ތެރޭގައި ހުރި ކަމަށް ފާހަގަވި ކަމަށެވެ. ނަމަވެސް އޭގެ ސަބަބުން ލިބިފައި ހުރި ގެއްލުން ދެނެގަނެވޭނީ އެތެރެ ބަލައިގެން ކަމަށްވާތީ، ކެމެރާ ލައްވައިގެން އެތެރެ ބެލި އިރު، ރައީސް ނަޝީދުގެ ބަނޑުގެ މަސްގަނޑު ފޫއަޅާފައި ތަންތަނުން ގޮސްފައި ހުއްޓައި ފާހަގަވި ކަމަށް ވިދާޅުވި އެވެ.\n"ދެން އޭގެ އިތުރުން ވަރަށް ބައިވަރު ލޭ ބަނޑު ތެރޭގައި ހުރިކަން. އެހެންވީމަ ބަނޑުގެ މަސްގަނޑު ފޫ އަޅާފައި ގޮސް ހުރިއްޔާ އޭގެ މާނައަކީ އެތެރޭގެ ގުނަވަންތަކަށް ވެސް ގެއްލުން ލިބިފައޭ ހުންނާނީ. ދެން ވަަގުތުން ޑިސިޝަން މޭކް ކުރީ، ބަނޑުގެ މަސްގަނޑު ހުޅުވާފަ ބަނޑު ތެރެ އެކީގަ އިވޭލުއޭޓް ކުރަން،" ޑރ. ވިދާޅުވި އެވެ.\nޑރ. ނިޝާން ވިދާޅުވީ ބަނޑު ތެރެ އިވޭލުއޭޓްކޮށް ބެލި އިރު ގާތްގަނޑަކަށް، 600 - 700 މިލިލީޓަރު ލޭ ހުރި ކަމަށެވެ. ހުރިހާ ލޭތަކެއް ބޭރުކޮށް، ބަނޑުގެ ގުނަވަންތައް ސިސްޓެމޭޓިކް ކޮށް ބަލާ ނިންމި އިރު، ފަލަ ގޮހޮރުގައި ލޯވަޅު އެޅިފައި ހުރިކަން ފާހަގަވި އެވެ.\n"އިން ދެ ތަނަކުން ފޫ އަޅާފަ. އެއީ އެއްކޮޅުން ވަދެފަ އަނެއް ކޮޅުން ނުކުމެފެ. ދެން ބަނޑު. މައިދާ އޭ މި ކިޔާ ބަނޑު ފޫ އަޅާފަ އިން ކަން ފާހަގަ ކުރެވުނު. އެވެސް ހަމަ އެއް ފަރާތުން ވަދެ އަނެއް ފަރާތުން ނުކުމެފަ އިނީ،" ޑޮކްޓަރު ވިދާޅުވި އެވެ.\nބަނޑުގެ އިތުރުން ލިވާ ވެސް ފޫއަޅާފައި ވެ އެވެ. ލިވާ އަކީ ހަރު ގުނަވަނަކަށް ވުމުން، އެތެރެއްށް ވަދެފައި އިން އެތިކޮޅު ހޯދުން ފަސޭހަ ކަމަކަށް ނުވި ކަމަށާއި، ނަމަވެސް ސްކޭންކޮށް ބަލައިގެން އެ ފުއް ވެސް ނެގިކަމަށް ޑޮކްޓަރު ވިދާޅުވި އެވެ.\nޑރ. ނިޔާފް ވިދާޅުވީ ރައީސް ނަޝީދުގެ ހާލުކޮޅު މިވަގުތު ސްޓޭބަލް ކަމަށާއި ބޮޑެތި ނުރައްކާތަކުން ސަލާމަތް ވެފައިވާ ކަމަށެވެ. އެހެން ނަމަވެސް ބޮޑެތި އޮޕަރޭޝަންތަކެއް ކޮށްފައިވުމުން އިންފެކްޝަނެއް އުފެދުމުގެ ބިރު އޮތުމާއެކު، ކުރިއަށް އޮތް ރިކަވަރީގެ މަގު އަދި ވަރަށް ދިގުކަން ޑރ. ނިޔާފް ފަހަގަކުރެއްވި އެވެ.\n"ހުރިހާ ކަމެއް އަޅުގަނޑުމެން ހިތްހަމަޖެހޭ ވަރަށް ނޯމަލްވުމުން ދެން ސީސީޔޫ އިން އެހެން ތަނަކަށް ބަދަލުކޮށް، ޑިސްޗާޖް ޕްލޭން އަކަށް ވިސްނާނީ. އަދި ނެތް އެކަހަލަ އެއްވެސް ޕްލޭން އެއް،" ޑރ. ނިޔާފް ވިދާޅުވި އެވެ.\nއިންޑިއާ އައުޓްގެ ސަބަބުން ދިވެހިން ނިކަމެތިވޭ: ނަޝީދު\nނަޝީދު ލަންކާގެ ކުރީގެ ރައީސާ ބައްދަލުކުރައްވައިފި


Covid 19 : Isolation gai mi vaguthu thibee 21 meehun - One Online\nކ. ވިލިވަރު، މި ރަށަކީ ކަރަންޓީނުގައި މީހުން ބައިތިއްބާ ރަށެއް --- ފޮޓޯ: ޓޫރިޒަމް\nކޮވިޑް 19: އައިސޮލޭޝަންގައި މިވަގުތު ތިބީ 21 މީހުން\nކޮވިޑް 19 އާ ގުޅިގެން މިހާރު އައިސޮލޭޝަންގައި 21 މީހުން އެބަތިބި ކަމަށް، ކޮވިޑް 19އާ ގުޅޭގޮތުން ސަރުކާރުގެ ފަރާތުން މައުލޫމާތު ދިނުމަށް ކަނޑައަޅުއްވާފައި ހުންނަވާ ތަރުޖަމާނު މުހައްމަދު މަބްރޫކު އަބްދުލް އަޒީޒު ވިދާޅުވެއްޖެއެވެ.\nކޮވިޑް 19 އާބެހޭ މައުލޫމާތު ދިނުމަށް މިއަދު ބޭއްވި ނޫސްވެރިންގެ ބައްދަލުވުމުގައި މައުލޫމާތު ދެއްވަމުން މަބްރޫކު ވިދާޅުވީ، އޭގެ ތެރޭގައި ހިމެނެނީ، ވެލިދޫ އައިސޮލޭޝަންގައި ތިބި 18 މީހުންނާއި ދަރުމަންތަ ހޮސްޕިޓަލްގައި ތިބި ތިން މީހުންނެވެ.\nއައިޖީއެމްއެޗްގަ އައިސޮލޭޝަންގައި ތިބި ތިން މީހުންނަކީ، ކޮވިޑް 19 އަށް އެންމެ ފުރަތަމަ ޕޮޒިޓިވްވެ ފަރުވާއަށްފަހު މިހާރު ނެގެޓިވް ވެފައިވާ އިޓަލީގެ ދެމަފިރިންނާއި، އެ ބައްޔަށް އަދިވެސް ފަރުވާދެމުންދާ މީހެކެވެ.\nމިހާތަނަށް ރާއްޖޭން 13 މީހަކަށް ކޮވިޑް 19 ޖެހުނުއިރު އޭގެ ތެރެއިން އަށްމީހުން މިހާތަނަށް ވަނީ ރަނަގަޅުވެފައެވެ. އަދި ފަސްމީހުންނަށް މިހާރުވެސް ދަނީ ފަރުވާ ދެމުންނެވެ.\nއޭގެ ތެރޭގައި ހިމެނެނީ މުޅިންވެސް ބިދޭސީންނެވެ.\nމަބްރޫކު ވިދާޅުވީ، ކޮވިޑް 19 އާ ގުޅިިގެން ކަރަންޓީިން ފެސިލިޓީތަކުގައި މިހާރު 737 މީހުން އެބަތިބި ކަމަށެވެ.\nއޭގެ ތެރޭގައި ހިމެނެނީ، ވިލިވަރު ކަރަންޓީން ފެސިލިޓީގައި ތިބި 33 މީހުންނާއި ފަން އައިލެންޑް ގައިތިބި 46 މީހުންނާއި ބިޔާދޫގައި ތިބި 41 މީހުންނާއި، ކުޑަބަނޑޮސްގައިތިބި 114 މީހުންގެ އިތުރުން ދިއްގިރީގައި ތިބި 32 މީހުންނާއި ހޮލިޑޭ ކަރަންޓީން ފެސިލިޓީގައި ތިބި 150 މީހުންނާއި އެނބޫދޫގައިތިބި 33 މީހުންނާއި ރޮޔަލްގައި ތިބި 176 ހުންނާއި މަޑިވަރު ކަރަންޓީން ފެސިލިޓީގައި ތިބި 96 މީހުންކަމަށްވެސް ވިދާޅުވިއެވެ.\nކޮވިޑަށް އެޅި ސިއްހީ ފިޔަވަޅުތައް ދިވެހިންގެ އަބަދުގެ ދިރިއުޅުމަށްވެސް ބަރާބަރު\nހޯނޑެއްދޫން ކޮވިޑް ޖެހުނު 45 މީހުންގެ ތެރެއިން އެކަކު ފިޔަވައި އެންމެން ރަނގަޅުވެއްޖެ\nކޮވިޑު ހުއްޓުވާނީ އަހަރެން: މީޑިއާގެ ގައުމީ ކެމްޕޭނުން ހުޅުވާލި ވީޑިއޯ އަދި ފޮޓޯ މުބާރާތުގެ މުއްދަތު އިތުރުކޮށްފި


SunOnline: State minister akaai Deputy ministeru ge magaamah2beyfulhaku ayyan koffi\nސްޓޭޓް މިނިސްޓަރުކަން ދެއްވި މުޙައްމަދު އިބްރާހީމް މަނިކު (ކ) އަދި ޑެޕިއުޓީ މިނިސްޓަރު ފެންވަރުގައި މަގާމު ދެއްވި އަހްމަދު ރަޝީދު ---\nސްޓޭޓް މިނިސްޓަރަކާއި ޑެޕިއުޓީ މިނިސްޓަރުގެ މަގާމަށް ދެ ބޭފުޅަކު އައްޔަންކޮށްފި\nސްޓޭޓް މިނިސްޓަރެއްގެ މަގާމަށާއި ޑެޕިއުޓީ މިނިސްޓަރުގެ މަގާމަށް ދެ ބޭފުޅަކު ރައީސުލްޖުމްހޫރިއްޔާ އައްޔަން ކުރައްވައިފި އެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް، މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗާގެ މިސްޓޭޓް މިނިސްޓަރުގެ މަގާމަށް، އައްޔަން ކުރެއްވީ ތ. ގުރައިދޫ މެދުގޭ މުޙައްމަދު އިބްރާހީމް މަނިކެވެ.\nޑިފެންސް މިނިސްޓްރީގެ ދަށުން ހިންގަވަމުން ގެންދާ ނޭޝަނަލް ޑިޒާސްޓާ މެނެޖްމަންޓް ސެންޓަރުގެ ސީނިއާ ޕޮލިސީ އެގްޒެކެޓިވްގެ މަގާމަށް، ޑެޕިއުޓީ މިނިސްޓަރު ފެންވަރުގައި ލ. ގަން (ތުނޑި) ކޯޒީކޯނާ، އަޙްމަދު ރަޝީދު ވަނީ އައްޔަންކޮށްފަ އެވެ. އޭނާ ކުރިން ހުންނެވީ އެ އޮފީހުގެ އެގްޒެކެޓިވް ކޯޑިނޭޓަރުގެ މަގާމުގައެވެ.\nހައުސިން މިނިސްޓްރީއަށް ސްޓޭޓް މިނިސްޓަރަކު މިއަދު އައްޔަން ކުރެއްވިއިރު، ދައުލަތުގެ މިއަހަރުގެ ބަޖެޓުން ދައްކާ ގޮތުން ހައުސިން މިނިސްޓްރިީގެ ސިޔާސީ މަގާމުތަކުގެ އަދަދަކީ 42 އެވެ. ޑެޕިއުޓީ މިނިސްޓަރު ފެންވަރުގައި ޑިފެންސް މިނިސްޓްރީއަށް ބޭފުޅަކު އައްޔަން ކުރެއްވިއިރު، އެ މިނިސްޓްރީގެ ސިޔާސީ މަގާމުތަކުގެ އަދަދަކީ ހަ އެކެވެ.\nމިއަހަރުގެ ބަޖެޓުގައި ބުނެފައިވާ ގޮތުން މިދިޔަ އަހަރު ސަރުކާރުގެ ސިޔާސީ މަގާމުތައް 692 ވަނީ އިތުރުވެފަ އެވެ. އޭގެ ކުރީ އަހަރު، 2015 ވަނަ އަހަރު ސަރުކާރުގެ ސިޔާސީ މަގާމުތަކުގެ އަދަދަކީ 597 އެވެ.\nސިޔާސީ ހައުސިން ޑިޒާސްޓާ މެނޭޖްމަންޓް\nއިންތިޚާބު ކުރަން ޖެހޭނީ ވައުދު ވެފައި ވައުދު ފުއްދާ ރައީސެއް: ތޯރިގު2ގަޑި 53 މިނެޓް ކުރިން\nއިސްލާހިއްޔާ ހިންގާ ބިން، ދައުލަތުން މާފުށީ ކައުންސިލަށް ދޫކޮށްލައިފި6ގަޑި 50 މިނެޓް ކުރިން\nގޮނޑުދޮށް ހިމާޔަތް ކުރުމާއެކު މާފުށީގެ އިގްތިޞާދަށް ކުރިއެރުންތަކެއް އައިސްފައިވޭ: ޠާރިޤު6ގަޑި 41 މިނެޓް ކުރިން\nރައްޔިތުންނަށް ކޮށްދޭންޖެހޭ ކަންކަން ކޮށްދިނުމަށް އަދިވެސް ދަރަންޏަށް ފައިސާ ނަގާނަން: ރައީސް ޔާމީން 10 ގަޑި 47 މިނެޓް ކުރިން\nދުވުމެއް ބާއްވާކަން ރަސްމީކޮށް އަންގާފައެއް ނެތް: ޔޫތު މިނިސްޓްރީ 1 ދުވަސް 12 ގަޑި ކުރިން